Mirey Male' Thereygai Hama Nujehun Hingan Vany Raavaafa - Mahloof - Vaguthu\nމިރޭ މާލެ ތެރޭގައި ހަމަނުޖެހުން ހިންގަން ވަނީ ރާވާފައި - މަހުލޫފު\nމިރޭ ވެރިކަން ކުރާ މާލޭގައި ހަމަނުޖެހުން ހިންގަން ވަނީ ރާވާފައި ކަމަށް ގަލޮޅު ދެކުނު ދާއިރާގެ މެންބަރު އަޙްމަދު މަޚްލޫފް ވިދާޅުވެއްޖެއެވެ.\nމަހުލޫފު މިހެން ވިދާޅުވީ މިއަދު މެންދުރު 2:30 ޕޮލިހަށް ހާޒިރުވަމުން އެމްއެމްއޭ ސަރަހައްދުގައި ހުރެގެން މީޑިއާ ތަކަށް އިންޓަވިއު ދެއްވަމުންނެވެ. މަހުލޫފު ވިދާޅުވީ މިއަދު އޮންނަ 'ވާމް އަޕް' މުޒާހަރާއާއި ގުޅިގެން މިރޭ މާލެ ތެރޭގައި ބޮޑެތި ހަމަނުޖެހުން ތަކެއް ހިންގަން ދަނީ ރާވަމުން ކަމަށެވެ.\n" މިރޭ ޕީޕީއެމް ތެރެއިން މާލެތެރޭގައި ހަމަނުޖެހުން ހިންގަން ރާވާފައިވާ ކަމުގެ މައުލޫމާތު ވަނީ ލިބިފައި އަދި އަޅުގަނޑު ދިވެހި ފުލުހުނަށް ވެސް ގޮވާލަން މި މައްސަލަ މިހާރުން މިހާރަށް ބެލުމަށް އަދި އަޅުގަނޑު ފުލުހުންގެ އިދާރާއަށް ހާޒިރުވާ އިރުވެސް މި ވާހަކަތަަށް ފުލުހުންނަށް ހިއްސާ ކުރާނަން" މަހުލޫފް ވިދާޅުވިއެވެ.\nމަހުލޫފު ވިދާޅުވީ މިރޭ މާލޭ ތެރޭގައި ހަމަނުޖެހުން ހިންގަން ބަޔަކު އުޅެނީ މޭޑޭ މުޒާހަރާ ގޮތަށް ހަމަނުޖެހުން ހިންގުމަށް ފަހު އިދިކޮޅު މީހުން ފްރޭމް ކުރުމަށް ކަމަށެވެ.\nއިއްޔެ މ. ކުނޫޒުގައި ނޫސްވެރިންނަށް މައުލޫމާތު ދެއްވަމުން މަޚްލޫފް ވިދާޅުވީ މިއަދު ހަމީރު އޮންނަ އެއްވުން ގާނޫނީ އިމުގެތެރެއިން ކުރިއަށް ގެންދެވޭނަމަ ފުލުހުންގެ ފަރާތުން ހުރަސް ނާޅާނެކަމުގެ ޔަޤީންކަން ފުލުހުންގެ ފަރާތުން ލިބިފައިވާ ކަމަށާއި އެގޮތަށް ފުލުހުން އަމަލުކުރާނެ ކަމަށް ހީކުރައްވާ ކަމަށެވެ.\nމަޚްލޫފް ވިދާޅުވީ މިއަދު ބޮޑު މުޒާހަރާއެއް ބާއްވަން އިދިކޮޅު ފަރާތްތަކުން ކުރިން ނިންމި ކަމަށާއި ނަމަވެސް ބައެއް ކަންކަން ހަމަ ނުޖެއްސިގެން ފަހުގެ ތާރީހަކަށް ވަނީ ބަދަލުކޮއްފައި ކަމަށެވެ.\nފެބުރުއަރީ 16, 2018 15:23\nތީ ޤައުމު ފަސާދަ ކުރާ މީހެއް....\nފެބުރުއަރީ 16, 2018 15:28\nޜީދޫ މީހުންނަށް ދެން ފުރުސަތެއްނެއް. މުޒާހަރާ އެކަި ކޮށްލާ\nފެބުރުއަރީ 16, 2018 15:37\nމަހުލުފު ކަލޭ އައްނި ޔޭ ކިޔާގެން ވެސް ތިކަހަލަބާވަރު އެއްޗެހިކި މިހާރު ތިޔޮތީ ޅެން ފަރަސްސައް ވެފަ ދެއްކޭވަހަކައެއް ނުދެއްކޭވާކަ އެއްނޭގެ\nބޮނޑިބަތް ކައިގެން ކަލެއަށް ތިނޫން ވާހަކައެއް އެބަދެއްކޭތަ#### ކަލޭގެ އަމިއްލަ ސިކުނޑި އަށް ބާރުފޯރުވޭތަ####\nފެބުރުއަރީ 16, 2018 15:40\nމަޙްލޫފަށް ކަންކަން އެހާ ރަނގަޅަށް ކުރީބައިގައި އެނގެނީ، އެކަން އެކަން ރާވަނީ އެނާކަމަށް ވުން ވަރަށް ގާތް، ވީމާ މީނާ ހައްޔަރު ކޮށް ތަޙްްޤީގް ކުރުމަށް ފުލުހުން ނަށް ގޮވާލަން\nފެބުރުއަރީ 16, 2018 15:50\nޔާމީން ހަމަ މިހާރު ވެރިކަމުން ބާލާ\nފެބުރުއަރީ 16, 2018 16:04\nރޯ ބުހުތާނު ދޮގެއް. ކަލޭ ތެދެއްހަދާނެތަ. ތި މަހުލޫފު މިހާރު އެންމެ މަސްހޫރު ވެފައިވަނީ ދޮގުހަދާ މަހުލޫފު ގެ ގޮތުގަ\nފެބުރުއަރީ 16, 2018 16:05\nކަލޭ މޮޅުވާހަކަ ދައްކަނީ އޭ. އަމިއްލައަށް ރާވާފަ ހިންގަން އުޅޭކަންކަން އެހެން މީހުން ބޮލަށްޖަހަން އުޅޭނެ ކަމެއް ނެތް. ކަލޭގެ ގޭގަ ކަލޭ ސެކިއުރިޓީ ބަލަހައްޓާތި މިރޭ. މީ ކަލޯމެންގެ އެކަނި ގައުމެއްނޫން. ވާންޗޯވެގެން ތިޔަ ތެޅި ބާލަނީ. ކަލޭ ހަމަނުޖެހުން ހިންގަން ބަޔަކާ ވަހަކަދެއްކި ކަން އެނގޭނެ މީހުންވެސް ހުރެދާނެކަން ދަންނާތި.\nފެބުރުއަރީ 16, 2018 16:06\nކައެތީ ބޮޑު ދޮގަރޭ\nފެބުރުއަރީ 16, 2018 16:09\nވަގު ކަލޭގެ ކޮބާ\nފެބުރުއަރީ 16, 2018 16:13\nފެބުރުއަރީ 16, 2018 16:15\nހަމަނުޖެހުން ހިންގަނީ އެމްޑީޕީ\nފެބުރުއަރީ 16, 2018 16:41\nގިޔާމަތްދުވަހުން ދުނިޔޭގެ ހަތަރުބިތުގައި ތެޅި މަރުވެގެންދަނީ ނުބައި ނުލަފާވެގެންވާ އިބިލީސް. ދުނިޔެއިން އެންމެފަހުން މަރުވެގެދާނީ އިބިލީސް. މިހާރު އިބިލީހައްވުރެވެސް ފަހުން މަރުވެގެނަްދާނީ އިބިލީހައްވުރެވެސް ނުބައި ނުލަފާ ވެގެންވާ ރީލޯޑު މުހުލޫޓު\nފެބުރުއަރީ 16, 2018 16:42\nވަގުކަލޭގެ ލަންޑަންބުރިޖު މަތީގަ\nފެބުރުއަރީ 16, 2018 19:25\nކަލެއަށްހުރިހާކަމެއް އަންގާފާދޯ ކުރަނީ. މާމޮޅުމީހަކަށްވާންވެގެން މިހާރު ތިހުރީ މިސްކިތް ހުޅުޖެހިމީހާއަށް ވެފާ.


Anbimeeha Sihru Loabiveriyaku Gengulheykan Engeynee Kihineh? - Vaguthu\nދިރިއުޅުމުގެ އާދަތަކަށް އައިސްފައިވާ ބަދަލުގެ ސަބަބުން ދެޖިންސްގެ މީހުން ބައްދަލުވެ، ވާހަކަދެކެވޭ ވަރު ވަނީ އިތުރުވެފައެވެ. ނަތީޖާ އަކީ ބައެއް ފަހަރު ތިމާ އަކީ މީހެއްގެ އަންބެއް ކަން ނުވަތަ ފިރިއެއްކަން ހަނދާން ނެތުމެވެ. ނުވަތަ އެކަން ހަނދާން ނައްތާލުމަށް ފަހު އަމިއްލަ އެދުންތަކައިގެން ކުރިއަށް ދިއުމެވެ.\nއަނބިންނާއި ފިރިންގެ ތެރެއިން ގިނައިން ބޭވަފާތެރި ވަނީ ކޮން ބައެއްތޯ ކުރެވޭ ސުވާލުގެ ޖަވާބު ހޯދާކަށް އަހަރެން ނޫޅެމެވެ. އަދި މިލިޔުމުގައި އަނބިމީހާ ސިއްރު ލޯބިވެރިޔަކު ގެންގުޅޭކަން އެނގޭނެ ގޮތް މިލިޔަނީ ވެސް ގިނައިން އަންހެނުން ބޭވަފާތެރި ވާތީއެއް ނޫނެވެ. އެހެން ފުރުސަތެއްގައި ފިރިންގެ ވާހަކަތައް ލިޔެވޭނެ ކަމަށް އުއްމީދު ކޮށްގެންނެވެ.\nނިދާފައި އޮންނަ އިރު އެހެން މީހެއްގެ ނަން ކިޔުން\nނިދީގައި ނުވަތަ ވަރަށް ހާއްސަ ހާލަތެއްގައި އެހެން ފިރިހެނެއްގެ ނަން އަނބިމީހާ ކިޔައިފިނަމަ އެއީ ވަރަށް ރަނގަޅަށް ވިސްނަން ޖެހޭނެ ކަމެކެވެ. އެއީ އޮޅިގެން ނުވަތަ އިއްތިފާގަކުން ކިޔުނު ނަމެއް ނަމަވެސް އެކަމުގެ ފަހަތުގައި މުހިންމު ސަބަބެއް އޮތުން ވަރަށް ގާތެވެ. އެނަން ކިޔާ ފިރިހެނަކާއި އަނބިމީހާ ހާއްސަ ގުޅުމެއް ބާއްވާ، ގިނައިން އެދެމީހުން ވާހަކަ ދައްކަނީ ކަމަށް ވުން ވަރަށް ގާތެވެ.\nއެއްވެސް ފޮޓޯއެއް މީސް މީޑިއާ އަށް ނުލުން\nއަނބިމީހާގެ މީސް މީޑިއާ އެއްވެސް އެކައުންޓަކަށް ފިރިމީހާގެ ފޮޓޯއެއް ނުލާކަން ފާހަގަ ކުރެވިއްޖެނަމަ އެއީ ގޯހެކެވެ. ކުރިން ފިރިމީހާގެ ފޮޓޯ ދެއިރު ދެދަޅައަށް މީސް މީޑިއާއަށް ލުމަށް ފަހު މިހާރު އެކަން ހުއްޓާލައިފިނަމަ އެއީ ގޯހެކެވެ.\nއޭނާގެ ފޯނު އަބަދު ސައިލެންޓްގައި\nއަނބިމީހާގެ ފޯނު އަބަދުވެސް ސައިލެންޓްގައި އޮންނަ ނަމަ އެއީ ވެސް ގޯހެކެވެ. އޭނާގެ ފޯނަށް ސިއްރު ލޯބިވެރިޔާގެ މެސެޖެއް ނުވަތަ ކޯލެއް އަތުވެދާނެ ކަމަށް އޭނާ އެއޮތީ ސަލާމަތީ ފިޔަވަޅެއް އަޅާފައި ކަމަށް ވެދާނެއެވެ. ފޯނު ސައިލެންޓްގައި އޮތުމުން ނުވަގުތެއްގައި އަންނަ ފޯނު ކޯލެއްގެ ސަބަބުން ތިބާ އަށް އިތުރު ވިސްނުމެއް ވިސްނަން އަނބިމީހާ ފުރުސަތު ނުދެނީ ކަމަށް ވުން ގާތެވެ.\nރަހުމަތްތެރިއެއް ކަމުގެ އިހްސާސް ކުރެވުން\nބައެއް ފަހަރު އަނބިމީހާ ތިބާ އާއި މެދު އަމަލު ކުރަނީ ރަހުމަތްތެރިއަކާއި މެދު އަމަލު ކުރާ ގޮތައް ކަމަށް ހީވޭ ހެއްޔެވެ؟ ހުރިހާ ކަމެއް ތިބާ އާއި ހިއްސާކޮށް، ތިބާ އާއި އެކު ވަގުތު ހޭދަކުރި ނަމަވެސް ދެމަފިންގެ ދެމެދުގައި އޮންނަން ޖެހޭ ގުޅުން ނޯންނަ ކަމުގެ އިހްސާސް ކުރެވޭ ހެއްޔެވެ؟ ޖަވާބަކީ އާނ އެކޭ ކަމަށް ވާނަމަ އަނބިމީހާ އާއި މެދު އިތުރަށް ވިސްނާށެވެ.\nޕާސްވޯޑްތައް ބަދަލު ކުރުން\nއޭނާގެ ފޯނާއި މީސް މީޑިއާގެ ޕާސްވޯޑްތައް ކުއްލިއަކަށް ބަދަލުކޮށްފިނަމަ އެއީ ވަރަށް ބޮޑު ގޯހެކެވެ. އެއީ ބޮޑު ކަމެއް އޭނާ ހިންގަމުން ގެންދާ ކަމުގެ ވަރަށް ބޮޑު ހެއްކަކަށް ވުން ގާތެވެ.\nތިބާ އުޅޭތަނެއް ބެލުން\nތިބާ ތަނަކަށް ހިނގައްޖެނަމަ އަބަދުވެސް ފޯނުކޮށް ތިބާ ހުރީ ކޮންތާކުތޯ އާއި ގެއަށް އަންނަނީ ކޮން އިރަކުތޯ އަހާނަމަ އެއީ އަދި ފިރިމީހާ އަށް ކެއާ ކުރަނީ ކަމަށް ނުވެދާނެއެވެ. އެއީ ފިރިމީހާގެ ބޯކޮޅު ބަލާ ފިރިމީހާ އަށް ސިއްރުން ކަންތައްތަކެއް ކުރަނީ ކަމަށް ވުން ގާތެވެ.\nއަހަރެން ބުނެދޭ ހުރިހާ ވާހަކައަކީ ސައްތަ އިން ސައްތަ ވާހަކައަކަށް ނުވެދާނެއެވެ. އެހެންކަމުން ފިޔަވަޅެއް އެޅުމުގެ ކުރިން ރަނގަޅަށް ހެކި ހޯދާށެވެ.


vnews - 'Shukuriyya Ali' ey bune farujesseykah neiy!\n"ޝުކުރިއްޔާ އަލީ"އޭ ބުނެ ފަރުޖެއްސޭކަށް ނެތް!\nފުލިދޫ ޑއިވްގެ ފޭސްބުކް ޕޭޖްގައި އަޕްކޮށްފައިވާ ވީޑިއޯއިން ނަގާފައިވާ ފޮޓޯއެއް -\nރާއްޖޭގައި "މިޔަރު ކަނޑު"ގެ ގޮތުގައި މަޝްހޫރުވެފައި އޮންނަ ކަނޑުއޮޅި އަށް ފަތުރުވެރިންގެ ގޮވައިގެން އަލީ ނިކުތީ ރާއްޖޭގެ ކަނޑުއަޑީގެ ރީތިކަމާއި، ފަރުތަކުގެ ޗާލު ކުލަތަކާއި އެކު މިޔަރުތައް އުޅެމުންދާ ހިތްގައިމުކަން ދައްކާލުމަށެވެ. ފަތުރުވެރިން ބުނާ ދުނިޔެމަތީގެ ސުވަރުގޭގެ ކަނޑުއަޑީގެ އަޖަބުތައް ދައްކާލުމަށެވެ.\nވ. ފުލިދޫގައި ޑައިވް ސެންޓަރެއް ހިންގާ ޑައިވަރު އަލީ މިއުރާޖު، ފަތުރުވެރިންގެ ބަޔަކު ގޮވައިގެންގޮސް ޑައިވެއް ނިންމާލުމަށްފަހު، އެސަރަހައްދުގައި ގޯހެއް ހިނގައިގެއް އުޅޭކަން އިހުސާސްކުރެވުނެވެ. އަދި ރަނގަޅަށް ބަލާލުމުން އެއީ މަސްހިފާ ދަލެއްކަން އެނގުމުން އެއީ ކިހިނެއްވާ ކަމެއްތޯ ބެލުމަށް އަލީ ކެމެރާ ހިފައިގެން ވަގުތުން ފުންމާލި އެވެ. އަލީއަށް ފެނުނީ އޮޅުންބޮޅުންވެފައި އޮތް ދާގަނޑެއްގެ ތެރޭގައި، ވެލައަކާއި ދެ މިޔަރު ސަލާމަތް ނުވެވިގެން ބެދިފައި ތިބި ތަނެވެ. އަދި އެއިން ސަލާމަތްވުމަށް އެސޮރުމެން މަސައްކަތް ކުރަމުންދާ މަންޒަރެވެ.\nއެއާއި އެކު ވާގަނޑުގައި ހިފައިގެން އަލީ މައްޗަށް އެރީ މިޔަރުތައް ތިބީ މަރުވެފައި ކަމަށް ހީކޮށް، ވެލާ އެ ދާގަނޑުން ސަލާމަތް ކުރުމަށެވެ. ނަމަވެސް އެތަނުގެ އޮއި ބާރުކަމުންނާއި ވެލާ ތެޅިފޮޅޭވަރުން އެކަން ކުރުމަކީ އަލީއަށް މާ ފަސޭހަ ކަމަކަށްނުވި އެވެ. ނަމަވެސް ވެލައަކީ ފެނުންމައްޗަށް ނޭވާލާ އެއްޗެއްކަމުން ނޭވާލުމަށް އޭތި މައްޗަށް އެރިގަޑިއަކީ އަލީއަށް ފަސޭހަވި ވަގުތެކެވެ. އަދި އޭގައި އޮޅިފައި ތިބި ދެ މިޔަރުވެސް މަރުނުވާކަން އަލީއަށް އެނގުނީ އެހާ ހިސާބުންނެވެ.\nއެއާއި އެކު ދޯނީގައި ތިބި މީހުންގެ އަތަށް ދަލުގައި އޮޅިފައިވާ ވަލުގެ އެއްކޮޅުދީ، ދޯންޏަށް އެރުމަށްފަހު، އެސޮރުމެން އެދަލުން ސަލާމަތްކުރުމަށް އަލީ މަސައްކަތްކުރެއެވެ. އަދި ވަރަށް މަސައްކަތުން އެސޮރުމެން އެދަލުން ސަލާމަތްކޮށް އަލީ ވަނީ އެސޮރުމެންނަށް މިނިވަންކަން ހޯދަދީފަ އެވެ.\nވެލަޔާއި ދެ މިޔަރު ސަލާމަތްކުރިގޮތް، ވީޑިއޯކޮށް އަލީގެ އަންހެނުން އެ ވީޑިއޯ އެމީހުންގެ ޑައިވް ސެންޓަރުގެ ފޭސްބުކް ޕޭޖްގައި ހިއްސާކުރުމުން ގިނަ ބައެއްގެ ޝުކުރާއި ތައުރީފްގެ ބަސްތައް އަލީ އަށް ދަނީ ލިބެމުންނެވެ. އެގޮތުން އަލީއަށް ތައުރީފްކޮށް އެންމެ ގިނައިން ޝުކުރު އަދާކޮށްފައި ވަނީވެސް ބޭރު ފަތުރުވެރިންނެވެ. ބައެއްމީހުންގެ ނަޒަރުގައި އަލީ އަކީ ހީރޯ އެވެ. އާއެކެވެ. އަލީ އަކީ ހަމަ ހަގީގަތުގައިވެސް ހީރޯ އެކެވެ.\nމިއީ ރާއްޖޭގެ ކަނޑުފަޅަށް އާއްމުކޮށް ނިކުންނަ މީހުންނަށް މަދުން ނަމަވެސް ތަޖުރިބާކުރަން ޖެހޭ ހިއްދަތި މަންޒަރު ތަކެކެވެ. ނަމަވެސް ވިސްނާލަން ޖެހޭ ކަމަކީ މިފަދަ ކަންކަމަކީ ހަމަ އަޅުގަނޑުމެން އިންސާނުންގެ ސަބަބުން ލިބޭ ގެއްލުންތައް ކަމެވެ. ކަނޑުފަޅުތަކުގައި ހުންނަން ނުޖެހޭ ތަކެތި އެތަންތަނަށް އެއްވެސް ފަރުވާލެއްނެތި އުކާލާއިރު މިފަދަ ހިތާމަވެރި ހާދިސާތައް ހިނގައި ދިރޭތަކެތީގެ ނަސްލުތައް މަޑުމަޑުން ނެތި ހިނގައިދާނެ ކަމާއި މެދު ވިސްނާލުން ރަނގަޅެވެ.\nއަދި އެދުވަހަކުން ރާއްޖެއަކީ ދުނިޔެމައްޗާއި ކަނޑު އަޑީގެ ސުވަރުގެ ކަމަށްބުނެ، ފަތުރުވެރިންނަށް އެ ރީތިކަން ދައްކާލުމަށް، މުސްތަޤްބަލުގައި ޑައިވަރަކަށްވެގެން ނިކުންނަ ކުޑަކުޑަ މުހައްމަދު ނުވަތަ އަހުމަދު، އަދި އަލީ ވެސް ފީނާލާނެ ފަޅެއް ނޯންނާނެ އެވެ.\nއެހެންކަމުން ކަނޑުފަޅުތަކަށް އެއްލާލާ ދަޅެއް ނުވަތަ ދާގަނޑެއް އަދި އެނޫންވެސް ކުނިބުނީގައި ހައްޔަރުވެ ސަލާމަތަށް އެދި އެސޮރުމެން އެނބުރެމުން ދަނިކޮށް، އަލީ ފަދަ ކޮންމެެވެސް ޑައިވަރަކަށް ފެނިގެން ސަލާމަތްކޮށް އެކަން އެ ހިއްސާކުރަނީ، އެފަދަ ކަންކަން ތަކުރާރު ނުވޭތޯ އެވެ. އަދި " ޝުކުރިއްޔާ އަލީ" ބުނެ ނިންމާލުމަށްވަރު އަޅުގަނޑުމެންގެ ފަރުދީ ޒިންމާ މާބޮޑެވެ.


ޙަމަދު ބިން ޚަލީފާ އަލްޘާނީ ސްކޫލު ދަރިވަރުންނަށް ސެޝަނެއް ކުރިއަށް ގެންގޮސްފި - DhiDaily\nޙަމަދު ބިން ޚަލީފާ އަލްޘާނީ ސްކޫލު ދަރިވަރުންނަށް ސެޝަނެއް ކުރިއަށް ގެންގޮސްފި\nލ.ގަމު މަތިމަރަދޫ އަވަށުގައި ހުންނަ ޙަމަދު ބިން ޚަލީފާ އަލްޘާނީ ސްކޫލުގެ ދަރިވަރުންނަށް، އެ ސްކޫލުގެ ފަރާތުން ކުރިއަށް ގެންދިޔަ ހަރަކާާތެއްގައި ގަން ޕޮލިސް ސްޓޭޝަނުން ބައިވެރިވެ ދަރިވަރުންނަށް ސެޝަނެއް ނަގައިދީފިއެވެ.\nޙަމަދު ބިން ޚަލީފާ އަލްޘާނީ ސްކޫލުގެ ދަރިވަރުންނަށް އެ ސުކޫލުގެ ފަރާތުން މި މަހު4ވަނަ ދުވަހުން ފެށިގެން5ވަނަ ދުވަހުގެ ނިޔަލަށް ކުރިއަށް ގެންދިޔަ ”ވެހި ކޭމްޕް“ ހަރަކާތުގައި ފުލުހުންގެ ފަރާތުން ވަނީ ދަރިވަރުންނަށް ފެތުމުގެ ހުނަރުތައް ދަސްކޮށްދީފައެވެ.\nފުލުހުން ބުނީ ފެތުމަށް ބޭނުންވާ އުކުޅުތަކާއި، ނޭވާ ކޮންޓްރޯލް ކުރާނެ ގޮތާއި، ފްރީ ސްޓައިލްގައި ފަތާނެގޮތް ދަރިވަރުންނަށް ދަސްކޮށްދީފައިވާނެ ކަމަށެވެ. ހަމައެހެންމެ ގިނަވަގުތު ފްލޯޓްކޮށްގެން އޮވެވޭނެ ގޮތްތަކާއި، މޫދަށްއެރި އުޅުމުގައި ހާދިސާއެއް ދިމާވެއްޖެނަމަ ޢަމަލުކުރާނެ ގޮތްތައް ދަރިވަރުންގެ ޢުމުރާއި ގުޅޭގޮތަށް ބުނެދީފައިވާނެ ކަމަށެވެ.\nހަމައެއާއެކު މަގުމަތީގައި އުޅޭއިރު ދަރިވަރުން ސަމާލުކަން ދޭންޖެހޭ ކަންތައްތަކާއި، އަމިއްލަ ސަލާމަތާއި ރައްކާތެރިކަމަށްޓަކައި ކުރެވޭނެ ކަންކަމުގެ މަޢުލޫމާތު ހިއްސާކޮށްފައިވާނެކަމަށް ވެސް ފުލުހުން ބުންޏެވެ.\nފުލުހުން ނަގައިދިން މި ސެޝަނުގައި އެ ސުކޫލުގެ ގްރޭޑް3އިން ފެށިގެން ގުރޭޑް7އަށް ތަޢުލީމު ހާސިލުކުރަމުންދާ 383 ދަރިވަރުން ބައިވެރިވިކަމަށް ވެސް ފުލުހުން ވަނީ ބުނެފައެވެ.


50 million dollar ge joorimanaa akaa eku Najib 12 aharah jalah | Mihaaru\n50 މިލިއަން ޑޮލަރުގެ ޖޫރިމަނާއަކާ އެކު ނަޖީބު 12 އަހަރަށް ޖަލަށް\nކޯޓުގެ ހުކުމަށް ފަހު ނަޖީބު މިއަދު ވަޑައިގަންނަވަނީ. --ފޮޓޯ:އޭއެފްޕީ\nކުއާލަ ލަމްޕޫރު (ޖުލައި 28) - 1މެލޭޝިއާ ޑިވެލޮޕްމަންޓް ބަރުހާދު (1އެމްޑީބީ) ގެ މަލްޓި-މިލިއަން ޑޮލަރުގެ ކޮރަޕްޝަނުގެ މައްސަލައިގައި ކުށް ސާބިތުވި މެލޭޝިއާގެ ކުރީގެ ބޮޑުވަޒީރު ނަޖީބު ރައްޒާގު 12 އަހަރަށް ޖަލަށްލުމާއި 50 މިލިއަން ޑޮލަރުން ޖޫރިމަނާކުރުމަށް މިއަދު ހުކުމްކޮށްފި އެވެ.\nއުމުރުން 67 އަހަރުގެ ނަޖީބުގެ މައްޗަށް ޖަލު ހުކުމް އިއްވި ނަމަވެސް އިސްތިއުނާފް މަރުހަލާ ނިމެންދެން ކަފާލާތުގެ ދަށުން އޭނާ ބަންދުން ދޫކޮށްލާނެ އެވެ.\nކުއާލަ ލަމްޕޫރުގެ ހައި ކޯޓުގެ ފަނޑިޔާރު މުހައްމަދު ނަޒްލާން މުހައްމަދު ގަޒާލީ ވަނީ 1އެމްޑީބީގެ އެކައުންޓުން ނަޖީބުގެ އަމިއްލަ އެކައުންޓަށް 42 މިލިއަން ރިންގިޓް (10 މިލިއަން ޑޮލަރު) ޖަމާކޮށްފައިވާ ކަމަށް ސާބިތުވާ ކަމަށް ނިންމައިފަ އެވެ.\nކޮރަޕްޝަނުގެ ކުށުގައި ނަޖީބުގެ މައްޗަށް އުފުލި ހަތް ދައުވާ ވެސް މިއަދު ވަނީ ސާބިތުވެފަ އެވެ. ކޮންމެ ކުށަކަށް 10-12 އަހަރުގެ ޖަލު ހުކުމެއް އައި ނަމަވެސް ހުރިހާ ހުކުމެއް ތަންފީޒް ކުރާނީ އެކުއެކީގަ އެވެ. އެހެންވެ މަދުވެގެން 12 އަހަރު ޖަލުގައި އޭނާ ހޭދަކުރައްވަން ޖެހޭނެ އެވެ.\nކޯޓަށް ވަދެވަޑައިގަތުމުގެ ކުރިން ނަޖީބު މިއަދު ވަނީ އޭނާގެ ބޮޑު ވަޒީރުކަމުގެ ނުވަ އަހަރުގެ ރެކޯޑް ދިފާއު ކުރައްވައިފަ އެވެ. އަދި ކުށްވެރި ވެއްޖެ ނަމަ އިސްތިއުނާފް ކުރައްވާނެ ކަމަށް ވިދާޅުވި އެވެ.\nނަޖީބު ރައްޒާގު ކޯޓަށް ވަދެވަޑައިގަތުމުގެ ކުރިން މީޑިއާއާ ވާހަކަ ދައްކަވަނީ. --ފޮޓޯ:އޭއެފްޕީ\nޕްރޮސެކިއުޓަރު ވީ. ސިތަމްބަރަމް ވިދާޅުވީ ނަޖީބު ވަނީ ގައުމަށް ވެސް ޚިޔާނާތްތެރިވެފައި ކަމަށާއި އެހެންވެ ހަރުކަށި އަދަބެއް ދިނުމަށް އޭނާ އެދިވަޑައިގަތެވެ.\nމެލޭޝިއާގައި 2009 އިން 2018 އަށް ބޮޑުވަޒީރުގެ މަގާމުގައި ނަޖީބު ހުންނެވި އިރު ކޮރަޕްޝަނުގެ އެތައް ތުހުމަތެއް ކޮށްފައިވެ އެވެ. އެންމެ ފަހުން ބޭއްވި އާއްމު އިންތިޚާބުގައި ނަޖީބަށް ނާކާމިޔާބުވުމުގެ ސިއްރަކީ ވެސް ކޮރަޕްޝަނުގެ ތުހުމަތުތަކެވެ.\nނަޖީބު ރައްޒާގް މެލޭޝިއާ ކޮރަޕްޝަން\nކޮބާ.އެއޮތޯ ނަޖީބުގެ މައްޗަށް އަސްލު ކުއް ސާބިތުވެފަ ޖަލަށް ލެވިފައި އިނގޭތޯ. އެކަމު މިތާ ޔާމީނަށް ޖެހުނީ ކުށް ސާބިތު ނުވާއިރު އަދި ސާބިތު ނުކުރެވުނުތާ އަމުރު ފަރުމާކޮށް ފެބްރިކޭޓް ކޮށް ހުރިހާ ކަމެއް އޮޅުވާލައިގެން ނަމަވެސް ޔާމީން ޖަލަށް ލާން. ޓީވީން ލައިވް ކުރިކުރުން އެއީ ސަރުކާރަށްވެސް އެޅުނު ޅައެއްޗެއްކަން އެނގުނީ އޭގެންވެސް ސަރުކާރު ސޯޓު ބޭލުނީމާ. ޔާމީނު މިއީ މިރާއްޖޭގެ ތާރީޚުވެސް ދުއް އެންމެ މޮޅު ލީޑަރު.އެވަރު ލީޑަރެއް އަދި ނާދޭ. ވ. ވެދުން.\nހައް ހައް…. ކޮވިޑް 19 އެއްޗަކަށްނުވާނެ މި ސިޔާސީންގެ ފަހަތުން ދުވާ މީހުންނަށް ދިމާވެފަ މިހިރަ ކަންތަކާ ބަލާފަ…..\nއޭނަޔަށްވުރެ ގިނައިން ދަވާލާނެ މީހަކު އައިމަދޯ ތިއެއް އިގޭނީ........\nރާއްޖޭގެ ވައްކަން ކުރި މީހަ އެންމެ5އަހަރަށް5މިލިއަން ދައްކަން ޖެހެނީ. ކޮބާހޭ3ބިލިއަން؟ ރައްޔިތުންގެފަިސާ ދައްކާށޭ!\n550 މިލިއަން ޑޮލަރުގެ ހިޔާނާތް 50 މިލިއަން ޑޮލަރު ޖޫރިމަނާ 12 އަހަރު ޖަލުހުކުން އެކަމަކު ފައިސާ އެވަރައް އޮތިއްޔާ އެހާދުވަހު ޖަލުގަ ހުންނަންޖެހުން ދުރު ލިބުނު ފައިދާ ގޯހެއްނޫންތާ. ދެންމިކަމުގަ ޝާމިލުވީ އެހެންމީހުން ހަމަ އަރާމާ ލައްޒަތުގަ ހަމަ މިގައުމުގެވެސް މިހާލަތުގަ.\nއާރާއި، ބާރާއި ލައްޒަތަށްޓަކައި ރައްޔިތުންގެ ފައިސާއަށް ޚިޔާނާތްތެރިވާ ވެރިންގެ ހަޔާތުގެ ފަހު ދުވަސްތައް ވޭތުކުރަން މިޖެހެނީ ޖަލުގެ ތޭރިތަކުގެ ފުރަގަހު ހިތްދަތި ހާލުގަ ނިމުން ހިތި ވާނެ.\nމަމމެންގެ ނަޖީބު ކޮބާ؟\nޖަލުގަ. ޖޫރިމަނާވެސް ކުޑަ، މުއްދަތުވެސް ކުޑަ\nފެނޭތަ؟ “ނަޖީބުގެ މައްޗަށް ޖަލު ހުކުމް އިއްވި ނަމަވެސް އިސްތިއުނާފް މަރުހަލާ ނިމެންދެން ކަފާލާތުގެ ދަށުން އޭނާ ބަންދުން ދޫކޮށްލާނެ އެވެ\nދައުލަތް ދަވާލިމީހުން ނުޖެހޭ ދޫކުރާކަށް އެންމެ ހިނދުކޮޅަކަށްވެ\nފެންނާކަށް ނުޖެހޭ މޮޔަ ރަދީފު….. އެއޮތީ ލާފަ\nޕޕމ ގެ ޓީމެއް ޖަމީލު ގޮވައިގެން ވަގުތުން މަލޭޝިޔާއަށް އެބަ ފުރުވާލަން ޖެހޭ. މިހުކުމަކީ އެއްވެސް އަސާސްއެއް ނެތް ހުކުމެއް.\nތީ ކޯޓްތަކަށް އަތްބާނައިގެން ހިންގާފާވާ ހުތުރު ހުކުމެއް!!! ތި ހުކުމްތައް ތި ކުރަނީ މި ރާއްޖޭގަވެސް ކުރާހެން، އެއްވެސް ހެއްކެއްނެތި. ތީނަ ކުށެއް ނުކުރާކަން އަދި ފައިސާގަ ނުޖެހޭކަން އެންމެނަށްވެސް އެގޭދޯ؟\nދިވެެހި ނަޖީބުގެ ސަޕޯޓަރުން މިހެންވެދޯ މަގުމަތީ ދެކޮޅަށް ދުވަނީ...\nމުޅިން ޔާމީނު ހަމަ.. ހަދިޔާ އޯ


Kureege Reethee Ge Raanee Ibidunni Ighodalo Maruvehjje - Vaguthu\nކުރީގެ ރީތީގެ ރާނީ އިބިޑުންނީ އިގްހޮޑާލޯ މަރުވެއްޖެ\nކުރީގެ ރީތީގެ ރާނީ އިބިޑުންނީ އިގްހޮޑާލޯ މަރުވެއްޖެއެވެ. އޭނާ މަރުވެފައި ވަނީ ޖޫން 14 ވަނަ ދުވަހުއެވެ.\nމަޝްހޫރު ޕޭސްޓަރ އިޓުއާހް އިގްހޮޑާލޯގެ އަނބިމީހާ އިބިޑުންނީ މަރުވިއިރު، އޭނާގެ އުމުރަކީ 39 އަހަރެވެ. އޭނާ އަކީ ވިޔަފާރި ވެރިއެކެވެ. އަދި އޭނާއަކީ މަދަނީ ހަރަކާތްތްތަކުގައިވެސް މަސައްކަތުގައި އުޅެމުންދާ ފިލަންތްރޮޕިސްޓެކެވެ.\nއޭނާ މަރުވީ ކާޑިއެކް އެރެސްޓެއް ޖެހިގެންނެވެ.\nނައިޖީރިއާގެ ނޭޝަނަލް އިންސްޓިޓިއުޓުގައި މާކެޓީންގ މެންބަރެއްގެ ގޮތުގައި މަސައްކަތް ކުރަމުންދިޔަ އިބިޑުންނީ އަކީ މައިކްރޯބަޔޮލޮޖީ ދާއިރާއިން ޑިގްރި ހާސިލްކޮށްފައިވާ މީހެކެވެ. އަދި އުމުރުން 18 އަހަރުގައި މިސް ލަކްސް ބިއުޓީ ޕީގަންޓްގެ ތާޖު އޭނާ ވަނީ ހޮވާފައެވެ.\nއޭނާއަކީ ރީތީގެ ރާނީއެއްގެ އިތުރުން، އަމިއްލަ ފައުންޑޭޝަނެއް ހިންގައިގެން ދަރިން ނުލިބޭ މީހުންނަށް ކައުންސިލިންގ ދީ، އެ މީހުންނަށް ސަޕޯޓް ދިނުމުގައި ހަރަކާތްތެރިވަމުންދިޔަ މީހެކެވެ. އަދި އެ މީހުންނަށް ފައިސާގެ ގޮތުންވެސް އެހީދެމުންދިޔަ އެކަކީވެސް އެއީއެވެ.\nއޭނާއަށް 40 އަހަރު ވާނީ ޖުލައި މަސް ތެރޭގައެވެ. އޭނާ މަރުވީ ކާޑިއެކް އެރެސްޓްގެ ސަބަބުން ކަމަށް ރިޕޯޓްތައް ބުނާއިރު، އޭނާ ދިޔައީ ގައުމުގެ އެކު ސަރަހައްްދުތަކަށް ދަތުރުކޮށް އައިސޮލޭޝަން ސެންޓަރުތައް ގާއިމްކުރުމަށް މަސައްކަތް ކުރަމުންނެވެ.\nއޭނާގެ ޖަނާޒާ އިއްޔެ ވަނީ ބާއްވާފައެވެ. ކޮވިޑް-19 އާ ހެދި އޭނާގެ ޖަނާޒާގައި މާ ބައިވަރު މީހުން ބައިވެރިވެފައެއް ނުވެއެވެ.\nނިދަން އޮވެވޭގޮތުން ހަންގަނޑަށް އަސަރުކުރާކަން އެނގޭތަ؟\nހަންގަނޑު ތާޒާކޮށް ބެހެއްޓުމަށް ވިޓަމިން ސީގެ މުހިންމުކަން\nފުރަބަންދު ތެރޭގައި ހަންގަނޑު ރީތިކޮށް ބަހައްޓާނެ ގޮތް ޑޮކްޓަރެއްގެ އެހީގައި!


ފެނަކަ ހޭންޑްބޯލް މުބާރާތުގެ ޗެމްޕިއަން ކަން އަންބީޓަބަލް ޔެލޯސް އަށް، ރާނީ އަކަށް ޝަނާ – Haftha\nFri,5June, 2020, 10:28 am\nފެނަކަ ހޭންޑްބޯލް މުބާރާތުގެ ޗެމްޕިއަން ކަން އަންބީޓަބަލް ޔެލޯސް އަށް، ރާނީ އަކަށް ޝަނާ\nފެނަކަ ކޯޕަރޭޝަންގެ ހަތް ވަނަ އަހަރީ ދުވަހާ ގުޅިގެން އެ ކުންފުނީގެ އަންހެން މުވައްޒަފުންނަށް ބޭއްވި ހޭންޑްބޯލް މުބާރާތުގެ ޗެމްޕިއަން ކަން އަންބީޓަބަލް ޔެލޯސް އިން ހޯދައިފިއެވެ.\nފެނަކަ ކުންފުނީގެ މެނޭޖިން ޑިރެކްޓަރު އަހުމަދު ސައީދުގެ އިސްނެންގެވުމަކަށް ފެނަކަ ރިކްރިއޭޝަން ކުލަބުން އިންތިޒާމް ކުރި މި މުބާރާތަކީ ފެނަކައިގެ އަންހެން މުވައްޒަފުންނަށް އަމާޒުކޮށްގެން ބޭއްވި މިފަދަ ފުރަތަމަ މުބާރާތެވެ.\nއެގޮތުން ހަތަރު ޓީމުން ޖުމްލަ 45 މުވައްޒަފުން ބައިވެރިވެގެން އެއްދުވަހުގެ މުބާރާތެއް ގޮތަށް ހުޅުމާލެ ފުޓްސަލް ގްރައުންޑުގައި ބޭއްވި އެ މުބާރާތް ފައްޓަވައިދެއްވީ އެ ކުންފުނީގެ އެމްޑީ ސައީދެވެ.\n“އެފްއާރުސީ ހޭންޑްބޯލް ޓޯނަމަންޓް”ގެ ނަމުގައި ބޭއްވި އެ މުބާރާތުގެ ޗެމްޕިއަން ކަން އަންބީޓަބަލް ޔެލޯސް އިން ހޯދީ ރޭ ކުޅުނު ފައިނަލްގައި 4-3 ގެ ނަތީޖާއަކުން ލޮޓަސް ބަލިކުރުމަށް ފަހުއެވެ.\nއެ ޓީމަށް ތައްޓާއެކު 5000 ރުފިޔާގެ ފައިސާގެ އިނާމެއް ހުށަހެޅިއިރު އިނާމު ހަވާލު ކޮށްދެއްވީ އެމްޑީ ސައީދެވެ.\nރަނަރަޕް އަށް ހޮވުނު ލޮޓަސް އަށް ދީފައިވަނީ 3000 ރުފިޔާގެ ފައިސާގެ އިނާމެކެވެ. މުބާރާތުގެ ފެއާ ޕްލޭ ޓީމަކަށް ހޮވުނީ އަސްލު ޗެމްޕިއަންއެވެ. އެ ޓީމަށް ވެސް ވަނީ 1000 ރުފިޔާގެ ފައިސާގެ އިނާމެއް ވަނީ ދީފައެވެ.\nމުބާރާތް ނިންމައި ނަތީޖާ ފާޅުކުރުމަށް ރޭ ބޭއްވި ހަފްލާގައި ”ކުއީން އޮފް ދަ ޓޯނަމަންޓް” އަކަށް ހޮވުނީ މުބާރާތުގެ އެންމެ ގިނަ ލަނޑު ކާމިޔާބުކުރި އަންބީޓަބަލް ޔެލޯސްގެ ހައްވާ ޝަނާއެވެ. އެންމެ މޮޅު ކީޕަރަކަށް ހޮވުނީ މަރިޔަމް އިފްހާމާ ޔޫސުފެވެ.\nމީގެ އިތުރުން މުބާރާތުގެ އެންމެ މޮޅު ހަތަރު ކުޅުންތެރިން ވެސް ހޮވައި އެ ކުޅުންތެރިންނަށް ޓްރޮފީ އާއި ސެޓްފިކެޓް ވަނީ ދީފައެވެ. މުބާރާތުގެ މޮޅު ހަތަރު ކުޅުންތެރިންނަށް ހޮވުނީ އައިޝަތު ޖައުދާ، މަރިޔަމް ނާޝިއާ އަހުމަދު، މަރިޔަމް ދީނާ ސޯލިހު އަދި އާސިޔަތު އިބްރާހީމެވެ.


Bitah nuvata anhenunnah dheyn enmme rangalhu hadhiyaa akee "Frank"\nބިޓަށް ނުވަތަ އަންހެނުންނަށް ދޭން އެންމެ ރަނގަޅު ހަދިޔާ އަކީ ފްރޭންކް!\nއެއްގޮތަކަށް ވެސް މިއީ ފްރޭންކް ލަމްޕާޑެއް ނުވަތަ އަނެއް ހަމިމްބާޑެއްގެ ވާހަކައެއް ނޫނެވެ. މިއީ ފްރޭންކްގެ ވާހަކަ އެވެ. މިހެން ބުނީމަ ހުރިހައި އަންހެން ކުދިންނަށް ވެސް އެއީ ކޮންއެއްޗެއްކަން ވަގުތުން އެނގޭނެ އެވެ.\nނަމަވެސް "ފްރޭންކް" އަކީ ކޮން އެއްޗެއްކަން އެނގެން ޖެހެނީ ނުވަތަ މިއީ ކޯއްޗެއްތޯ ހޯދައި ބަލަން އެންމެ އައުލާކަން ބޮޑީ އަންހެން ކުދިންގެ ރީތިކަމާއި އޮމާން ކަމަށް ހިތްތައް ބަންޑުންކޮށްލައިގެން މި ތިބި ފިރިހެންވެރިންނެވެ.\nހާއްސަކޮށް ލޯބިވެރިޔާ ނުވަތަ އަނބިމީހާގެ އުފަން ދުވަހުގެ ހަދިޔާއަކަށް ދޭނެ އެއްޗެއް ނުވަތަ ދެ މީހުންގެ އެނިވާސަރީގައި ދޭނެ ރަނގަޅު ހަދިޔާއެއް އިހްތިޔާރުކުރުމުގައި އުނދަގޫތަކެއް އުޅޭ ނަމަ ހޯދަންވީ "ފްރޭންކް" އެވެ.\nމިއީ ހަމަ ރަނގަޅަށް ވެސް އަންހެން ކުދިން މޮޔަކޮށްލާނެ ހަދިޔާއަކަށް ވެގެންދާނެ ކަމުގެ ޔަގީންކަން އަރުވަމެވެ.\nއެހެންވީމަ، މި އާދަޔާހިލާފުކަމެއް ލިބިފައިވާ "ފްރޭންކް" އަކީ ކޮބައިތޯ ބަލާލަމާ ހިނގާށެވެ.\nމިއީ ބިއުޓީ ޕްރޮޑަކްޓެކެވެ. އަންހެން ކުއްޖަކަށް ހަދިޔާއެއް ދޭއިރު ބިއުޓީ ޕްރޮޑަކްޓެއް ހަދިޔާއެއްގެ ގޮތުގައި ދިނުމަކީ ވަރަށް ގިނަ ހިތްތަކެއް ލޯބިން ގުޅި އެއިން ލޯބި އުތުރިއަރައިގެންދާ ކަމެކެވެ. ދެން ބައެއް އަންހެން ކުދިން އައިފޯނާއި ގެލެކްސީއަށް ހިތްކިޔައިފާނެ އެވެ.\nނަމަވެސް ލިޕްސްޓިކެއް ނުވަތަ ބޮޑީބަޓާ ދަޅެއް ހަދިޔާކޮށްލައިގެން ވެސް އަންހެން ކުއްޖަކު ތާއަބަދަށް ހެއްވާލެވިދާނެ އެވެ. އެހެންވީމަ "ފްރޭންކް" ނިސްބަތް މި ވަނީ، އަންހެން ކުއްޖަކަށް ހަދިޔާއެއް ހޯދާއިރު ބަލަން ޖެހޭ ކެޓަގަރީތަކުގެ ތެރެއިން ހަމަ އެންމެ މުހިންމު ކެޓަގަރީ އަށެވެ.\n"ފްރޭންކް" އިހްތިޔާރުކުރުމަކީ އަންހެން ކުއްޖާ ގޮވައިގެން ކޮފީއަކަށް ދިއުން ކަހަލަ ކަމެކެވެ. ނަމަވެސް ފެންވަރުވާ މާ ގަނޑު ދަށަށެވެ.\nއޮސްޓްރޭލިއާގެ އުފެއްދުމެއް ކަމުގައިވާ "ފްރޭންކް" އަކީ ބޮޑީ ސްކްރަބް އެކެވެ. އަންހެން ކުދިންގެ މެދުގައި މިހާރު އެންމެ މަޝްހޫރު މި ވައްތަރުގެ އުފެއްދުމަކީ ޔަގީނަށް ވެސް މިއީ އެވެ.\nމިއީ ކޮފީގެ ތާސީރުކަމާއި ތާޒާކަމުން ހަށިގަނޑުގެ ބޭރުފުށް ދޮވެ ސާފުކޮށް އޮމާންކުރުމަށް އެފަދަ ދެ ވަނައެއް ނެތް ވަރުގެ އުފެއްދުމެއް ކަމަށް ބުނެވެ އެވެ. ކޮންމެއަކަސް މި "ފްރޭންކަކާ" ހިތާވެގެން އުޅޭ އަންހެން ކުދިން ބުނަނީ މިހެންނެވެ.\nއެހެންވީމަ ހަދިޔާއެއްގެ ގޮތުގައި "ފްރޭންކް" ލޯބިވެރިޔާ އަށް ނުވަތަ އަނބިމީހާ އަށް ދިނުމުން ބިޓު ކަޓައި ވަރިފަށަށް ވެސް އަރާފާނެއެއް ނޫން ހެއްޔެވެ؟ ނޫނެކެވެ. "ފްރޭންކާ" އެކު ހޭދަކުރާ ވަގުތަށް ފަހު ލޯބިވެރިޔާ ނުވަތަ އަނބިމީހާ އެނބުރި އަންނާނީ މާ ތާޒާކޮށެވެ.\n"ފްރޭންކް" ގެ ސިއްރަކީ މިއީ އެވެ.\nމި އުފެއްދުމުގެ ދެ ތިން ވައްތަރެއް އުޅޭއިރު އެންމެ މަގްބޫލީ އޭގެ "އޮރިޖިނަލް" އޭ ކިޔުނު ވައްތަރެވެ. މިއީ ކޮފީ އާއި އާމަންޑް ތެޔޮ އަދި ލޮނާއި ބްރައުން ޝުގާ އާއި އޯރެންޖު ތެލުގެ އިތުރުން ވިޓަމިން އީ އާއި ނެޗުރަލް ފްރެގްރެންސް އެކުވެގެން އަންނަ އުފެއްދުމެކެވެ.\nގިރަން ތައްޔާރަށް ހުންނަ ކޮފީހެން ހީވާ މިހުރިހައި އެއްޗެއް ބަންދުކޮށްފައި ހުންނަނީ 200 ގުރާމުގެ ހިތްގައިމު ޕެކެޓެއްގަ އެވެ. މި ޕެކެޓް އެންމެ ވައްތަރުވާނީ ޕޯސްޓުން އަތަށް އަރާ ވައްތަރުގެ ބޮޑު ސިޓީއުރައަކާ އެވެ.\nމި ޕެކެޓް ހުޅުވާލީމަ އަރައިގެން އަންނާނީ ސީދާ ކޮފީގެ ވަސްގަނޑެކެވެ. ދެން ހަމަ އެއިން ފެންވަރަންވީ އެވެ.\nއެހެންވީމަ މި "ފްރޭންކެއް" މިހާ ފައްކާ ހަދިޔާއަކަށް ހަދައިގެން އަންހެން ކުއްޖަކަށް ދޭންވީ ކީއްވެ ހެއްޔެވެ؟\nސަބަބުތައް ތިރީގައި މި އަންނަނީ އެވެ.\nއޮޅިގެން 52 ކްރޯޑު ޖަމާވުމުން އެތިކޮޅެއް ބަހައްޓަން އެދެފި\nފަސް އަހަރުގެ ސްޕައިޑާ ގާލް!\nއަންހެން ކުދިންގެ ބޯ ބާލަންޖެހޭ ގަބީލާއެއް\n"މަރުވިތާ" 45 މިނިޓް ފަހުން ނޭވާލައިފި


Film 'Shamshera' ge poster leak vejje - vNews.mv\nފިލްމް "ޝަމްޝޭރާ" ގެ ޕޯސްޓަރު ލީކްވެއްޖެ\nމަރިޔަމް ޝާހިދާ 19 June 2022, 16:41\nއެކްޓަރު ރަންބީރް ކަޕޫރުގެ ފުރަތަމަ އެކްޝަން ފިލްމު "ޝަމްޝޭރާ" ގެ ޕޯސްޓަރު ރިލީޒްކުރުމުގެކުރިން ލީކުވެއްޖެއެވެ.\nއެކްޓަރު ރަންބީރު ކަޕޫރު މުހިއްމު ރޯލްއިން ފެނިގެންދާ މިފިލްމުގެ ޕޯސްޓަރު ލީކުވެފައިމިވަނީ ފިލްމުގެ ކެމްޕޭންކުރުމުގެ މަސައްކަތް ކުރިޔަށްއޮތް ހަފްތާގެތެރޭގައި ފެށުމަށް ތައްޔާރުވެފައި ވަނިކޮށެވެ. އޭގެތެރޭގައި ފިލްމުގެ ޓްރެއިލާ ލޯންޗްކުރުންވެސް ހިމެނެއެވެ.\nރަންބީރު ކަޕޫރު ފިލްމީ ދާއިރާގައި ދުރުގައި އުޅުމަށްފަހު އޭނާ ސްކްރީނުން ބަލާލުމަށް ފޭނުންވަނީ ކެތްމަދުވެފައެވެ. ފިލްމުގެ ޕޯސްޓަރު އާއްމުންނަށް ފެނުމާއެކު ފިލްމާމެދު އާއްމުންގެ ޝައުގުވެރިކަން މާބޮޑަށްވެސްވަނީ އިތުރުވެފައެވެ.\nޔާޝް ރާޖް ކުންފުނިން ގެނެސްދޭ މިފިލްމުގެ ޕޯސްޓާ ލީކުވުމައި ގުޅިގެން ލީކުވެފައިވަނީ ފިލްމުގެ އަސްލު ޕޯސްޓަރުކަމަށް ޔާޝްރާޖް ކުންފުނިންވެސްވަނީ އެއްބަސްވެފައެވެ.\nމިހާދިސާ ހިނގަން މެދުވެރިވެފައިވަނީ އެކްޓަރު ރަންބީރް ކަޕޫރު އޭނާގެ ފޭނުންނާއި ގުޅިގެން ކުރިޔަށް ގެންދިޔަ އިވެންޓެއްގެ ތެރެއިންކަމަށް ތުހުމަތު ކުރެވޭކަމަށް ޔާޝް ރާޖް ކުންފުނިންވަނީ ބުނެފައެވެ.\nވައި.އާރް.އެފްގެ ސްޕޯކްސް ޕާސަން ބޮލީވުޑް ހަންގާމާއަށް ދިން އިންޓަވިއުއެއްގައި ބުނެފައިވަނީ، މިމައްސަލަ އެކުންފުނިން ވަރަށް ގާތުން ބަލަމުންދާ ކަމަށާއި މިފަދަ ގޮތަކަށް ފިލްމުގެ ޕޯސްޓަރ ލީކުވެދާނެކަމަށް އެމީހުން އުއްމީދުނުކުރާ ކަމަށެވެ.\nއަދި މިއީ ރަންބީރު ކަޕޫރު ދިގު މުއްދަތަކަށް ސްކްރީނުން ނުފެނި ހުރުމަށްފަހު ވަރަށް ތަފާތު ގޮތަކަށް ސްކްރީނުން ފެނިގެންދާ ފިލްމެއްކަމުން ފިލްމާމެދު އެމީހުން ކުރާ އުއްމީދުތައް ވަރަށް ފޮނިކަމަށްވެސް ޔާޝް ރާޖްގެ ފަރާތުންވަނީ ބުނެފައެވެ.\nއެހެންކަމުން ފިލްމާއި ގުޅޭގޮތުން ރޭވިފައިވާ ޕްލޭންތައް ވަރަށް ބޮޑަށް ބަދަލުވެގެންދާނެ ކަމަށާއި ކުރިޔަށްހުރި ދުވަސްތަކުގެ އެކަމާގުޅޭ ޚަބަރުތައް އިއުލާނުކުރާނެ ކަމަށްވެސް އެ ކުންފުނިންވަނީ ބުނެފައެވެ.\nއަދިތްޔާ ޗޯޕްރާ ޕްރޮޑިއުސްކޮށް ކަރަން މަލްހޯތްރާ ޑައިރެކްޓްކުރާ މިފިލްމުގައި ރަންބީރްގެ އިތުރުން ދެން ފެނިގެންދާނީ އެކްޓަރު ސަންޖޭ ދަތާއި ބަތަލާ ވާނީ ކަޕޫރެވެ.\nމިއީ ފިލްމު "ސަންޖޫ"އަށްފަހު ސަންޖޭ ދަތްއާއި އެކީގައި ރަންބީރް ފެނިގެންދާނެ2ވަނަ ފިލްމެވެ.\nމިފިލްމު ރިލީޒްކުރުމަށް ހަމަޖެހިފައިވަނީ ކުރިޔަށްއޮތް ޖުލައި މަހުގެ 22 ވަނަ ދުވަހުއެވެ.


NASA handhan fonuvan Australia eheevanee | Mihaaru\nނާސާއިން އިންސާނުން ހަނދަން ފޮނުވަން ކުރާ މަސައްކަތުގައި އޮސްޓްރޭލިޔާ ބައިވެރިވާނެ ކަމަށް ބުނެފި\nނާސާ ހަނދަށް ފޮނުވަން އޮސްޓްރޭލިއާ އެހީތެރިވަނީ\n23 ސެޕްޓެމްބަރ 2019 - 08:17\nއެމެރިކާގެ ޖައްވީ އިދާރާ، ނާސާ އިން އިންސާނުން އަލުން ހަނދަން ފޮނުވަން ކުރާ މަސައްކަތްތަކުގައި ބައިވެރިވެ، އެހީތެރިވެދޭނެ ކަމަށް އޮސްޓްރޭލިއާ އިން ބުނެފި އެވެ. އޮސްޓްރޭލިޔާއިން ބުނި ގޮތުގައި، ނާސާއިން އިސްނަގައިގެން ހިންގާ "އާޓެމިސް" ޕްރޮގްރާމަށް ވެސް އެހީތެރިވެދޭނެ އެވެ.\nއާޓެމިސް ޕްރޮގްރާމްގެ އަސާސަކީ ވެސް އިންސާނުން ހަދަން ފޮނުވުމެވެ. ނާސާއިން ރާވަނީ 2024 ނިމުމުގެ ކުރިން، އަންހެނާކާއި ފިރިހެނަކު ހަނދަށް ފޮވުމުވަށެވެ. ނާސާ އިން ބުނާ ގޮތުގައި އެ މީހުން ހަނދަން ދަނީ އެނބުރި އަންނަ ގޮތަކަށް ނޫނެވެ. އެ ތަނުގައި ތިބުމަށެވެ. ދިރިއުޅުމަށެވެ.\nއޮސްޓްރޭލިއާގެ ބޮޑުވަޒީރު، ސްކޮޓް މޮރިސަން ވިދާޅުވި ގޮތުގައި، ކުރި އަށް އޮތް ފަސް އަހަރު ތެރޭގައި، އެ ގައުމުން 150 މިލިއަން އެމެރިކާ ޑޮލަރު ހޭދަކުރާނެ އެވެ. އެއީ ނާސާ އިން ކުރާ މަސައްކަތްތަކުގައި ބައިވެރިވެ، އެކުގައި ތިބިކަން ކަށަވަރުކުރުމަށެވެ.\nއެމެރިކާ ބަޔަކު ހަނދުގައި ދިރިއުޅެން ދާއިރު، އެ މީހުން ފޮނުވުމުގެ ކުރިން ރޭވުންތަކެއް ރާވަންޖެހޭނެކަން ކަށަވަރެވެ. ނާސާއިން ބުނާ ގޮތުގައި އިންސާނަކު ހަނދަށް ނުފޮނުވި ލަސްވަނީ ސިޔާސީ މީހުންގެ އުނދަގުލާ ހެދި އެވެ. އެއީ ނާސާގެ ޕްރޮގްރާމްތައް ހިންގަން ބޭނުންވާ ފައިސާ ލިބުމަށް އެ މީހުން ހުރަސްއަޅާތީ އެވެ. އެމެރިކާ އިން މިލިޓަރީ އަށް އެތައް ބިލިއަން ޑޮލަރެއް ހޭދަކުރާއިރު، ޖައްވީ ހޯދުންތަކަށް ފުދޭ ވަރު ވެސް ކޮށް ނުދޭ ކަމަށް ނާސާ ބުނެ އެވެ.\nގައުމުތަކުން އުޅަނދުފަހަރު ހަނދަށް ފޮނުވުން މި ފަހަކަށް އައިސް ވަނީ ގިނަ ވެފަ އެވެ. ހަނދަށް އުޅަނދެއް ފޮނުވަން ޝައުގުވެރި ނުވާ ގައުމެއް، ދެއިރު ކޮއްތު ހަމަވާ ގައުމުތަކުގެ ލިސްޓްގައި ނެތެވެ. އަވަށްޓެރި އިންޑިއާ އިން ވެސް ވަނީ ހަނދަށް އުޅަނދެއް ފޮނުވަން މަސައްކަތްކޮށްފަ އެވެ. ބުރަ އަދި ކާމިޔާބު މަސައްކަތްތަކަށް ފަހު، އުޅަނދު ވަނީ ހަނދާ ހަމަ އަށް ފޮނުވާލައިފަ އެވެ. އީރާނުން ވެސް ހަނދަށް އެރޭތޯ އެބަ މަސައްކަތްކުރެ އެވެ. ރަޝިއާ އަދި ޔޫރަޕުން ވެސް ހަނދަށް ދިއުމަށް ބުރަ މަސައްކަތްތަކެއް އެބަ ކުރެ އެވެ. މިހާ ހިސާބުން ދެން ލިސްޓްކޮށްލަން ޖެހެނީ ޗައިނާގެ ވާހަކަ އެވެ. ޗައިނާގެ އުޅަނދެއް ހަނދުގައި މިހާރު ވެސް އެބަ ހަރަކާތްތެރިވެ އެވެ.\nއިތުރު ލިޔުންތައް ނާސާ ހަނދު ޖައްވީ އުޅަނދު\nހަނދަށް ނިއުކްލިއާ ރިއެކްޓަރެއް\nހަނދަށް ދިއުން މުހިންމެއް ނޫން\nގިނިހިލައަކުން ޖެހިދާނެ ކަމަށް ބިރުގަންނަނީ ކީއްވެ؟


SunOnline: Saudi ge kureege jasoosaku maran valeeahudhu ge team eh Canada ah dhiya kamah thumathukoffi\nސައުދީގެ ކުރީގެ ޖާސޫސަކު މަރަން ވަލީއަހުދުގެ ޓީމެއް ކެނެޑާއަށް ދިޔަ ކަމަށް ތުހުމަތުކޮށްފި\nރުގިއްޔާ މުހައްމަދު މޫސާ 07 Aug 2020, 10:32\nސައުދީގެ ކުރީގެ ޖާސޫސެއް ކަމަށްވާ ސާދު އަލް ޖަބްރީ ވިދާޅުވި ގޮތުގައި އޭނާ މަރަން އެމްބީއެސްއިން ޓީމެއް ފޮނުވޭ --\nވޮޝިންޓަން (އޮގަސްޓް 7): ސައުދީ އަރަބިއާގެ ކުރީގެ ޖާސޫސަކު އަަވަހާރަކޮށްލަން އެގައުމުގެ ވަލީއަހުދު މުހައްމަދު ބިން ސަލްމާން ކެނެޑާއަށް ޓީމެއް ފޮނުއްވި ކަމަށް އެމެރިކާގެ ކޯޓަކަށް މީހަކު ހުށަހެޅި މައްސަލައެއްގައި ބުނެފި އެވެ.\nވޮޝިންޓަން ޑީސީގެ ޔޫއެސް ޑިސްޓްރިކްޓު ކޯޓަށް ހުށަހެޅި އެ މައްސަލާގައިވާ ގޮތުން ކެނެޑާގެ ދާއިމީ ރަށްވެއްސެއްގެ ގޮތުގައި އެގައުމުގައި ދިރިއުޅުއްވާ ސާދު އަލް ޖަބްރީ އަވަހާރަކޮށްލަން ވަލީއަހުދު ޓީމެއް ފޮނުއްވީ، ޖަބްރީ އާއި އެމެރިކާގެ ޖާސޫސީ އިދާރާއާ ގުޅުން އޮތުމުންނައި އޭނާއަށް ވަލީއަހުދުގެ ސިއްރުތަކެއް އެނގޭތީ އެވެ. އެގޮތުން ވަލީއަހުދާ ގުޅުން ހުރި ކޮރަޕްޝަނުގެ މައްސަލަތަކާއި 'ޓައިގާ ސްކޮއަޑް' ކިޔާ ކުލީ ސިފައިންގެ ޓީމެއް ބިން ސަލްމާން ގެންގުޅުއްވުމާ ބެހޭ މައުލޫމާތު އޭނާއަށް އެނގިލައްވާ ކަމަށް ކޯޓު ފައިލްގައިވެ އެވެ.\nއެ ލިޔެކިޔުންތަކުގައިވާ ގޮތުން 2018 ވަނަ އަހަރު ސައުދީ ނޫސްވެރިޔާ ޖަމާލް ހާޝުގްޖީ މަރާލުމުގައި ޓައިގާ ސްކޮއަޑްގެ މެމްބަރުން ބައިވެރިވި އެވެ. އަދި އެ ޓީމުގެ މެމްބަރުން ޖަބްރީ އަވަހާރަކޮށްލުމަށް ކެނެޑާއަށް ދިޔައީ ހާޝުގްޖީ މަރާލިތާ ދެ ހަފްތާ ވަރަކަށް ދުވަސް ފަހުންނެވެ. އެ ދަތުރުގައި އެ މީހުން ގެންދިޔަ ތަކެތީގެ ތެރޭގައި މީހަކު މެރުމަށް ފަހު އެތަނެއް ސާފު ކުރަން ބޭނުން ކުރާނެ ސާމާނު ފަދަ ފޮރެންސިކް އާލާތްތަކެއް ހިމެނޭ ކަމަށް ކޯޓަށް ހުށަހެޅި 106 ގަނޑުގެ ޝަކުވާގައިވެ އެވެ.\nއެ ޝަކުވާގައިވަ ގޮތުން ޖަބްރީ އަވަހާރަކޮށްލަން ދިޔަ މީހުން ކެެނެޑާއަށް ދިޔައީ ޓޫރިސްޓު ވިސާގަ އެވެ. ނަމަވެސް އެގައުމުގެ ބޯޑަރު އޮފިޝަލުން ވަނީ އެމީހުންނާ މެދު ޝައްކު އުފެދޭތީ އެމީހުންނާ ސުވާލު ކުރުމަށް ފަހު އަނބުރާ ފޮނުވާލާފަ އެވެ.\nސައުދީ ވަލީއަހުދުގެ މައްޗަށް ކޮށްފައިވާ އެ ތުހުމަތުތަކާ ބެހޭ ގޮތުން އެގައުމުގެ ސަރުކާރުން އަދި އެއްޗެކޭ ނުބުނެ އެވެ.\nސްކޮޓްލޭންޑުގެ އެޑިންބަރާ ޔުނިވާސިޓީން އާޓިފިޝަލް އިންޓެލިޖެންސްގެ ދާއިރާއިން ޑޮކްޓަރޭޓެއް ހާސިލު ކުރައްވާފައިވާ ޖަބްރީ ވަނީ ސައުދީގެ އިންޓީރިއާ މިނިސްޓްރީގެ މޭޖާ ޖެނެރަލެއްގެ މަގާމާއި ކެބިނެޓު މިނިސްޓަރުކަން ކުރައްވާފަ އެވެ. އަދި އޭނާ ވަނީ ހުޅަނގުގެ ޖާސޫސީ އިދާރާތަކާއި ސައުދީ އަރަބިއާގެ ގުޅުން ބަދަހި ކުރުމުގައި އިސް ދައުރެއް އަދާ ކުރައްވައިފަ އެވެ.\nމީގެ އިތުރުން ޖަބްރީ ވަނީ، މުހައްމަދު ބިން ސަލްމާން ވަލީއަހުދަކަށްވެ ވަޑައިގަތުމުގެ ކުރިން އެ މަގާމުގައި ހުންނެވި ޕްރިންސް މުހައްމަދު ބިން ނާއިފްގެ އަރިސް ބޭފުޅެއްގެ ގޮތުގައި މަސައްކަތް ކުރައްވާފަ އެވެ. އަދި 2017 ވަނަ އަހަރު އޭނާ ސައުދީ ދޫކުރައްވާ ވަޑައިގެންނެވީ ބިން ސަލްމާން ކުއްލި ގޮތަކަށް ވަލީއަހުދު ކަމަށް އިސްވެވަޑައިގަތުމުގެ އެއް މަސް ކުރިންނެވެ. އޭގެ ފަހުން ޖަބްރީ ދިރިއުޅުއްވަނީ އަމިއްލައަށް އަރުވާލެވިގެން ކެނެޑާގަ އެވެ.\nރިޕޯޓުތަކުގައިވާ ގޮތުން މިދިޔަ މާޗް މަހު ސައުދީގައި ބަޣާވާތެއް ހިންގަން އުޅުނު ކަމަށް ބުނެ އެގައުމުން ހައްޔަރު ކުރި ޝާހީ އާއިލާގެ މެމްބަރުންގެ ތެރޭގައި ޕްރިންސް ނާއިފް ވެސް ހިމެނިވަޑައިގަތެވެ.\n--- އަލްޖަޒީރާ/ ބީބީސީ


ދިވެހިރާއްޖޭގެ ބިން ބޭރުގެ ފަރާތްތަކަށް މިލްކުކުރެވޭގޮތަށް ޤާނޫނު އަސާސީއަށް ގެނައި ބަދަލާ ގުޅޭ – Adhaalath Party\n22 ޖުލައި 2015 ވަނަ ދުވަހު އޮތް ރައްޔިތުންގެ މަޖިލީހުގެ ޖަލްސާއިން ފާސްކޮށްގެން ދިވެހިރާއްޖޭގެ ބިން ބޭރުގެ ފަރާތްތަކަށް މިލްކުކުރެވޭގޮތަށް ޤާނޫނު އަސާސީއަށް ގެނައި ބަދަލަކީ އެ ބަދަލުގެ ސަބަބުން ދިވެހި ރާއްޖޭގެ އިސްލާމީ ވަހުދަތަށާއި ދިވެހި ޤައުމުގެ މިނިވަންކަމާއި ސިޔާދަތާއި އިސްތިޤްލާލަށް އުނިކަންލިބުމުގެ ފުރުޞަތު އޮތް ބަދަލެއް ކަމުގައި ޢަދާލަތު ޕާޓީއިން ދެކެމެވެ. އަދި މިފަދަ ބަދަލުތައް ޤާނޫނުއަސާސީއަށް ގެނައުމުގެ ކުރިން ވަރަށް ފުންކޮށް ދިރާސާކޮށް އަދި ރައްޔިތުންގެ މެދުގައި ވަރަށް ފުޅާދާއިރާއެއްގައި މަޝްވަރާކުރެވެންވާނެކަމުގައި ޢަދާލަތު ޕާޓީއިން ދެކެމެވެ. އަދި މިފަދަކަންކަމަކީ އަވަސްއަރުވާލައިގެން، ޙީލަތްތެރި އުކުޅުތައް ބޭނުންކޮށްގެން އަދި ރައްޔިތުން ދީފައިވާ ތާޢީދު ނަހަމަގޮތުގައި ބޭނުންކޮށްގެން ކުރެވިގެންވާނެ ކަންކަން ނޫންކަމުގައި ފާހަގަކުރަމެވެ.\nބޭރުގެ ފަރާތްތަކުން ދިވެހި ރާއްޖޭގައި އިންވެސްޓްކޮށް ދިވެހި ރައްޔިތުންނަށް މަންފާއާއި ދިވެހި ދައުލަތަށް ފައިދާވާހެން ވިޔަފާރިކުރުމަކީ ޤައުމުގެ ތަރައްޤީއާއި ކުރިއެރުމަށް މުހިއްމު ކަމެކެވެ. އެހެންނަމަވެސް ބޭރުގެ ފަރާތްތަކުން ދިވެހިރާއްޖޭގައި އިންވެސްޓް ކުރާ ސަރަޙައްދު އެފަރާތްތަކަށް މިލްކުވާފަދަގޮތަކަށް ކަންކަން ކުރުމަކީ ރާއްޖޭގެ ޤައުމީ މަޞްލަޙަތުތަކަށާއި ރާއްޖޭގެ އިޤްތިޞާދަށް އެންމެ މަޞްލަޙަތު ހުރިގޮތްކަމުގައި ޢަދާލަތު ޕާޓީއިން ނުދެކެމެވެ. އަދި ބޭރުގެ ފަރާތްތަކަށް ބިން މިލްކުނުކޮށްދީވެސް ރާއްޖެއަށް ބިޔަ އިންވެސްޓްމެންޓްތައް ގެނެވޭނެ ގިނަ ގޮތްތައް ހުރިކަން ފާހަގަކުރަމެވެ.\nޤާނޫނު އަސާސީއަށް މިގެނެވުނު ބަދަލަކީ މި ދެންނެވި ސަބަބުތަކަށްޓަކައި ޢަދާލަތު ޕާޓީއިން ވަރަށް ބޮޑަށް ކަންބޮޑުވާ ބަދަލުތަކެއްކަމުގައި ފާހަގަކުރަމެވެ. މި ޕާޓީއިން ދެކޭގޮތުގައި ދިވެހިރާއްޖޭގެ އިސްލާމީ ވަހުދަތާއި ދިވެހި ޖުމްހޫރިއްޔާގެ މިނިވަންކަމާއި ސިޔާދަތު ޙިމާޔަތްކުރުމީ ރައްޔިތުންގެ މަޖިލީހުގެ އެންމެ އިސް ޒިންމާއެވެ. ވީމާ ރައްޔިތުންގެ ޙައްޤުގައި މިޒިންމާ އެންމެ ފުރިހަމަގޮތުގައި ޢަދާކުރުމަށް ރައްޔިތުންގެ މަޖިލީހަށް އިލްތިމާސްކުރަމެވެ.\nޚަބަރު ފަތުރާ ވަސީލަތްތައް


Bodu hiyaanaathugai gellunu ehves faisaaeh adhi nuhoadhey: Police\nބޮޑު ހިޔާނާތް: ގެއްލުނު އެއްވެސް ފައިސާއެއް އަދި ނުހޯދޭ: ފުލުހުން\nއެމްއެމްޕީއާރްސީގެ އޮޑިޓް ރިޕޯޓުތަކާއި ގުޅޭގޮތުން، ރައްޔިތުންގެ މަޖިލީހުގެ މާލިއްޔަތު ކޮމިޓީގައި އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް. -- އަވަސް ފޮޓޯ: އަހުމަދު އަޔާދު\nއެމްއެމްޕީއާރުސީގެ ބޮޑު ހިޔާނާތާ ގުޅިގެން ދައުލަތަށް ގެއްލިފައިވާ އެއްވެސް ފައިސާއެއް އަދި އަނބުރާ ހޯދިފައިނުވާކަމަށް ފުލުހުން މިއަދު ބުނެފި އެވެ.\nއެމްއެމްޕީއާރްސީގެ އޮޑިޓް ރިޕޯޓުތަކާއި ގުޅޭގޮތުން، ރައްޔިތުންގެ މަޖިލީހުގެ މާލިއްޔަތު ކޮމިޓީގައި ވާހަކަފުޅު ދައްކަވަމުން އެސިސްޓެންޓް ކޮމިޝަނާ އޮފް ޕޮލިސް މުހައްމަދު ރިޔާޒް ވިދާޅުވީ އެމްއެމްޕީއާރުސީގެ މައްސަލާގައި އޭސީސީއާ ގުޅިގެން ކުރި ގިނަ މަސައްކަތްތަކެއް ކުރަމުންދާ ކަމަށާއި، ނަމަވެސް އަދި މިހާތަނަށް ގެއްލިފައިވާ އެއްވެސް ފައިސާ ހޯދިފައިނުވާ ކަމަށެވެ.\nއަދި އެ ހިޔާނާތުގައި ބައިވެރިވިކަމަށް ތުހުމަތު ކުރެވޭ މީހުންގެ ތެރެއިން އެއްވެސް މީހެއްގެ އެކައުންޓެއްވެސް ފުލުހުން މިވަގުތު ފްރީޒްކޮށްފައި ނުހުންނާނެކަމަށް ރިޔާޒް ވިދާޅުވި އެވެ.\nރިޔާޒް އިތުރަށް ވިދާޅުވި ގޮތުގައި، އެމްއެމްޕީއާރުސީގެ ހިޔާނާތުގައި ދޯކޮށްފައިވާ ރަށްތަކާއި ފަޅުތަކުގެ ތެރެއިން ހަ ރަށެއްގެ އެކުއިޒިޝަން ކޮސްޓްގެ ފައިސާ އެއްވެސް ގޮތަކަށް ދައްކާފައިނުވާ ކަމަށެވެ. އެ މައްސަލަ ކުރީގެ ސަރުކާރުގެ އެކި އިދާރާތަކާއެކު ބޭއްވުނު ބައްދަލުވުންތަކުގައި ފުލުހުންގެ އިތުރުން އޭސީސީން ވެސް ފާހަގަކޮށްފައިވާނެކަމަށް ރިޔާޒް ހާމަކުރެއްވި އެވެ.\nއެ ހިޔާނާތުގައި ފުލުހުން ތުހުމަތުކުރާ މީހުންނާ ގުޅޭގޮތުން ކޮމިޓީގެ މެންބަރުން ވަނީ ގިނަ ސުވާލުތަކެއް ކުރިމަތިކުރުވާފަ އެވެ. ނަމަވެސް، މިހާރުވެސް ކުރެވެމުންދާ ތަހުގީގަކަށްވާތީ ހުޅުވާލެވިގެން ގެންދާ ބައްދަލުވުމެއްގައި ހާމަކުރަން އުޒުރުވެރިވާކަމުގައި ރިޔާޒް ވަނީ ތަކުރާރުކޮށް ވިދާޅުވެފަ އެވެ.\nއެމްއެމްޕީއާރުސީ މެދުވެރިކޮށް ރަށްތައް ދޫކޮށްގެން ދައުލަތަށް ލިބެންޖެހޭ 79 މިލިއަން އަށް ވުރެ ގިނަ އެމެރިކާ ޑޮލަރުގެ ތެރެއިން ދައުލަތަށް ލިބިފައިވަނީ އެންމެ 12.8 މިލިއަން ޑޮލަރެވެ. ރިޔާޒް މިއަދު ވިދާޅުވި ގޮތުގައި، އެމްއެމްޕީއާރުސީ މެދުވެރިކޮށް ރަށްތައް ދޫކުރުމުގެ ހުރިހާކަމެއް ހިންގާފައިވަނީ ދުރާލައި ރޭވިގެން، ވަކި ފަރާތަކަށް ރަށްތަކާއި ފަޅުތައް ދިނުމުގެ ބޭނުމުގައިކަން ފުލުހުންގެ ތަހުގީގަށް ހާމަވެފައިވާ ކަމަށެވެ.\nއަދި އެކަން ކުރުމަށްޓަކައި، އެމްއެމްޕީއާރުސީގެ މެނޭޖިންގް ޑިރެކްޓަރު އަބްދުﷲ ޒިޔަތަށް ބޮޑެތި ބާރުތައް ދިނުމަށް އެ ކުންފުނީގެ ބޯޑުން ފާސްކުރި ލިޔުމަކީ ފޯޖުކޮށްފައިވާ ލިޔުމެއް ކަމަށާއި، އެކަމާ ގުޅިގެން ދައުވާކުރުމަށް ޕްރޮސެކިޔުޓާ ޖެނެރަލްގެ އޮފީހަށް ފޮނުވާފައިވާނެކަމަށް ރިޔާޒް ވިދާޅުވި އެވެ.\nއެގޮތުން، އެމްއެމްޕީއާރުސީގެ މައްސަލައިގެ ތަހުގީގަށް ބިނާކޮށް، 2015 ވަނަ އަހަރުގެ ތެރޭގައި 49 ރަށެއްގެ މައްސަލައެއްގެ ތަހުގީގު ނިންމައި، ޕީޖީ އަށް ވަނީ ފޮނުވައިފަ އެވެ. އަދި 2016 ވަނަ އަހަރުގެ ކުރީކޮޅު 21 މައްސަލައެއްގެ ތަހުގީގު ނިންމައި ފުލުހުން ވަނީ ޕީޖީ އަށް ފޮނުވައިފަ އެވެ.\nއެ ބައްދަލުވުމުގައި ގިނަ މައުލޫމާތުތަކެއް ހާމަކުރަން އުޒުރުވެރިވުމުން، ސިއްރު ބައްދަލުވުމެއްގެ ގޮތުގައި ކުރިއަށް ގެންދިއުމަށް ކުރީގެ ޕޮލިސް ކޮމިޝަނަރު އަދި ތިމަރަފުށީ ދާއިރާގެ މެމްބަރު އަބްދުﷲ ރިޔާޒް ހުށަހެޅުއްވި އެވެ. އެކަމަކު، ކޮމިޓީ ނިންމާލީ، ފުލުހުންނާ އެކު ސިއްރު ބައްދަލުވުމެއް ފަހުން ބާއްވާނެ ކަން އިއުލާން ކުރުމަށް ފަހު އެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް އޭސީސީ + އެމްއެމްޕީއާރުސީ އޮޑިޓު ރިޕޯޓް


ހީވޭ ހިތް ބުނާހެން 26 – Esfiya – Dhivehi Vaahaka Site\n- by Marsha - 69- March 25, 2020\nޝަނާޒްއަށް ރޮވުނީ ދެނެވެ. ޝަނާޒް ކުއްޖަކު ބޭނުން ނުވާނީކީ ނޫނެވެ. ނަމަވެސް… އެ ހިތުގައި އަދިވެސް ވަނީ ނިހާންއެވެ. ހިތުގެ އެދުމަކީ ކޮންމެވެސް ދުވަހަކުން ނިހާންގެ މީހަކަށް ވުމެވެ. އެ އުއްމީދު އަދިވެސް ޝަނާޒްގެ ހިތުގައި ވެއެވެ.\nހީވެސް ނުކުރާހާ ހަލުވި ކަމާއެކު ދުވަސްތައް ފާއިތު ވަމުން ދިޔައެވެ. މަދުމަދުން ޝަނާޒްއަށް ނިހާން ގުޅާލައެވެ. ނޫން ނަމަ މެސެޖް ކޮށްލައެވެ. ނިހާންގެ ކޯލަށް އަދި މެސެޖަށްވެސް ޝަނާޒް ޖަވާބު ދެނީ މަދު ފަހަރަކުއެވެ. ނިހާންއާ ވާހަކަ ދައްކާލެވޭ ކޮންމެ ދުވަހަކު ޝަނާޒް ރޮއެވެ. އަދި މަޑު ކުރަން ޖެހޭނީ ކިހާ ދުވަހަކު ތޯ ނިހާން ކުރާ ސުވާލުގެ ޖަވާބުގައި އިތުރު ވަގުތު އަދި ބޭނުން ވާ ކަމުގައި ޝަނާޒް ބުނެއެވެ. އެ ޖަވާބުން ނިހާންގެ މާޔޫސްކަން އިތުރު ވުން ނޫން ކަމެއް ނުވެއެވެ. އެހެން ނަމަވެސް އިތުރަށް ނިހާން އެ ވާހަކައެއް ނުދައްކައެވެ. ޝަނާޒްއަށް ވަގުތު ދީގެން އިންތިޒާރުގައި ހުންނަނީއެވެ.\nނަވާޒްއާ ނަބާހާގެ ކައިވެންޏަށް ތިން އަހަރުގައި އެ ދެމަފިރިންގެ ފުރަތަމަ ދަރިފުޅު ލިބުނެވެ. ނީލަމް އުފަން ވުމުން އެންމެ ބޮޑު ބަދަލެއް އައީ ނިހާންއަށެވެ. ގޭގައި ހޭދަވާ ގިނަ ވަގުތު ނިހާން ހޭދަ ކުރަނީ ނީލަމް ކައިރީގައެވެ. ހިތުގައި ނުފިލާ ވި ރިހުމަށް ލުޔެއް ލިބެން ފެށީ އެ ތުއްތު ކުއްޖާގެ އެހީގައެވެ.\nނަޝީލާއާ ވަސީމްގެ ހަތަރު ވަނަ ދަރިފުޅު އަޔާޒްގެ ކައިވެނި ކުރެވުނީ ނީލަމްއަށް އަހަރެން ވީ ތަނާއެވެ. ކައިވެންޏަށް ފަހު އަޔާޒް ދިރިއުޅުން ބަދަލު ކުރީ އަންހެނުން ހޫރިޔާގެ ގެޔަށެވެ. އެހެން ނަމަވެސް އާއިލާއާ އޮތް ގާތްކަން ދުރުވިޔަ ނުދުނިމަށް އަޔާޒް ޚާއްސަ ސަމާލު ކަމެއް ދިނެވެ.\nއަސަދުއާ ޝަނާޒްގެ ކައިވެންޏަށް ތިން އަހަރު ވީ އިރު އަސަދު ވަނީ މުޅިން އެހެން މީހަކަށް ބަދަލު ވެފައެވެ. ކުރީގެ ސަމާސާ ގޮތް އަދިވެސް ހުރި ނަމަވެސް އަސަދުއަކީ ހަރުދަނާ، ޒިންމާދާރު ޒުވާނަކަށް ވިއެވެ. ހުރިހާ ވަގުތެއްގައި މިސްކިތަށް ނަމާދަށް ގޮސް، ގޭތެރޭގެ ކަންތަކުގައި ހުޒާމްއާ ރާބިޔާއަށް އެހީ ވެއެވެ.\nރާބިޔާގެ ނަޒަރުގައި ޝަނާޒްއަކީ ރާބިޔާއަށް ނުލިބުނު އަންހެން ދަރިފުޅެވެ. އަސަދުއަށް ވުރެ ބޮޑަށް ޝަނާޒް ދެކެ ރާބިޔާ ލޯބިވެއެވެ. ރާބިޔާގެ އުއްމީދަކީ މާމައަކަށް ވުމެވެ. އެ ނޫނީ ދިރުއުޅުމުގައި އުނި ކަމެއް ނެތް ފަދައެވެ.\nކައިވެންނަށް އަހަރު ފުރުނު ދުވަހުގެ ފަހުން ކުއްޖަކު ހޯދާ ވާހަކައެއް އަސަދު ނުދައްކައެވެ. ދޭތެރެއަކުން ރާބިޔާ އެ ވާހަކަ ދެއްކި ނަމަވެސް، ވަގުތު ޖެހުމުން އެކަންވެސް ވާނެ ކަމަށް ބުނެ އަސަދު ހަމަޖައްސާލައެވެ.\nއަސަދުއާ ވަކި ވާން ޚިޔާލު ކުރާ ކޮންމެ ފަހަރަކު ޝަނާޒްއަށް ވިސްނެނީ އެ ފަދަ ވާހަކައެއް ޝަނާޒް ބުނާ ދުވަހަކުން އަސަދުއަށް ވެދާނެ ގޮތަކާ މެދުއެވެ. އަސަދުގެ މުޅި ދުނިޔެ އެނބުރެނީ ޝަނާޒްގެ ވަށައިގެން ފަދައެވެ. ކޮންމެ ކަމެއްގައިވެސް އަސަދުއަށް އެންމެ މުހިއްމު ކަމަކަށް ވަނީ ޝަނާޒް ދެކޭ ގޮތެވެ. އެހާ ދުވަސް ވީ އިރުވެސް ޝަނާޒް ހިތް ހަމަ ނުޖެހިދާނެ ފަދަ ކަމެއް އަސަދު ނުކުރެއެވެ. އަމިއްލަ ނަފްސަށް ވުރެ އަސަދު އިސްކަން ދެނީ ޝަނާޒްގެ އުފަލަށެވެ.\nއަސަދުއާ މެދު ވިސްނި ވަރަކަށް ޝަނާޒްއަށް އަސަދުގެ އުފަލާ މެދުވެސް ވިސްނެން ފެށިއެވެ. ޝަނާޒްއަށް ޓަކާ އެ ވަރަށް ބަދަލު ވި މީހަކު ދޫކޮށްލުން އެއީ ރަނގަޅު ގޮތެއް ހެއްޔެވެ؟ ނިހާންއަށްވެސް ދެން ރަނގަޅު ވާނީ އެހެން ދިރުއުޅުމެއް ފެށުން ނޫން ހެއްޔެވެ؟ ޝަނާޒްގެ އިންތިޒާރުގައި ނިހާން ހުންނާނީ ކިހާ ދުވަހެއް ވަންދެން ހެއްޔެވެ؟ އެ ދުވަސް އައިސްދާނެ ކަމާ މެދު ޝަނާޒްއަށްވެސް މިއަދު ޝައްކުވެއެވެ. ވީ އިރު އެ ފަދަ އޮޅުވާލުމެއްގައި ނިހާން ބެހެއްޓުމަކީ ރަނގަޅު ގޮތެއް ނޫނެވެ. އެހެން ނަމަވެސް އެ ވާހަކަ ނިހާންއާ ދައްކާނެ ގޮތެއް ޝަނާޒްއަކަށް ނުވިސްނެއެވެ.\nއެހެން އެއްކަމެއް ޔަގީން ނުވި ނަމަވެސް އަސަދުއާދެން ވަކި ވާން ބޭނުން ނުވާ ކަން ޝަނާޒްއަށް ޔަގީން ވީ ކޮން އިރަކު ކަމެއް ބުނާކަށް ޝަނާޒްއަކަށްވެސް ނޭނގެއެވެ. ޝަނާޒްއަށް ޔަގީން ވާ ކަމަކީ ޝަނާޒްއަށް ޓަކާ އަސަދުގެ ދިރިއުޅުމަށް އެ ގެނައި ފަދަ ބަދަލެއް ގެންނާނެ ދެވަނަ މީހަކު ދެން ނުވާނެ ކަމެވެ. އެ ގޮތަށް ޝަނާޒް ދެކެ ލޯބި ވާނެ އެހެން މީހަކު ނުހުންނާނެ ކަމެވެ. އޭގެ މާނައަކީ ނިހާންގެ ލޯތްބާ މެދު ޝަނާޒްގެ ހިތުގައި ޝައްކެއް ވެއެކޭ ނޫނެވެ.\nއަސަދުއަށް ޓަކާ ޝަނާޒްގެ ހިތުގައި ވާ އިހުސާސް ބުންދޭކަށް ޝަނާޒްއަކަށް ނޭނގެއެވެ. ނަމަވެސް އެ ހިތުގައި އަސަދުއަށް ޚާއްސަ މަގާމެއް ދެވިއްޖެ ކަން ޔަގީނެވެ. އަސަދު ޝަނާޒް ދެކެ ވާ ލޯތްބަކީ ސާފު، ތެދުވެރި ލޯތްބެއް ކަން ޔަގީނެވެ. އެ ލޯތްބަށް އެއްވެސް ބަދަލެއް ނާންނާނެ ކަންވެސް ޔަގީނެވެ.\nވީ އިރު އެ ފަދަ މީހަކު ދޫކޮށްލާފައި ދިޔުން އެއީ އިންސާފަކަށް ވާނެ ހެއްޔެވެ؟ އަސަދު ދޫކޮށްލާފައި ނިހާންއާ އެކު، ނުވަތަ އެހެން މީހަކާއެކު ވިޔަސް ޝަނާޒްއަށް ހަމަ ޖެހިގެން އުޅެވިދާނެ ހެއްޔެވެ؟ ނޫނެކެވެ. ޝަނާޒްގެ ހިތަކީ އެހާ ހަރު ހިތެއް ނޫނެވެ.\nޝަނާޒް ގޮތެއް ނިންމިއެވެ. ދެން އޮތީ އެ ކަން ނިހާންއަށް އަންގާނެ ގޮތެއް ހޯދުމެވެ. ނިހާންއަށް ވިސްނައި ދިނުމެވެ.\nނަޝީލާ އެކި ދުވަސް މަތިން ކައިވެނީގެ ވާހަކަ ދެއްކި ނަމަވެސް އެ ކަމާމެދު ވިސްނާކަށް ނިހާން ބޭނުމެއް ނުވެއެވެ. އެތައް ގޮތަކުން ނިހާންގެ ހަޔާތަށް އަންހެން ކުއްޖަކު ގެނެވޭތޯ ނަވާޒްވެސް މަސައްކަތް ކުރެއެވެ. ނަމަވެސް ކާމިޔާބެއް ނުވެއެވެ. ނިހާން ހުރީ ޝަނާޒްގެ އިންތިޒާރުގައެވެ.\nޒައިނާއާ ދައުހާ ދިމާވީ ގްރޭޑް ނުވައެއްގައެވެ. ފުރަތަމަ ދިމާވި ދުވަހުން ފެށިގެންވެސް އެ ދެމެދުގައި ވަރުގަދަ އެކުވެރިކަމެއް އުފެދުނެވެ. އެކަކު އަނެކަކުގެ ގެޔަށް ދިޔުން އާންމުވެ، ދެ އާއިލާ ބައްދަލުވެ ދެ އާއިލާގެ މެދުގައިވެސް އެކުވެރިކަން އުފެދުނެވެ. ޒައިނާގެ ބޭބެމެންނާ ދައުހާއާ އޮތީ އެ ކުދިންނާ ޒައިނާއާ މެދުވެސް އޮތް ފަދަ ގުޅުމެކެވެ. ހުރިހާ ކުދިންވެސް ދައުހާއާ ދިމާކޮށް ހަދަނީ ޒައިނާއެކޭ އެއްފަދައިންނެވެ. އެންމެ ކުޑަ ކޮއްކޮއަށް ދެމުން އައި ލޯބި ދައުހާއަށްވެސް ދިނެވެ.\nދައުހާއަށް ނިހާންއާ މެދު ތަފާތު ގޮތަކަށް ދެކެވެން ފެށުނީ ކޮން އިރަކު ކަމެއް ނޭނގެއެވެ. ނިހާން ދެކެ ލޯބި ވެވިއްޖެ ކަން އިހުސާސް ކުރެވުމުން އެ ކަން ޒައިނާއާ ހިއްސާ ކުރަން ބޭނުން ވި ނަމަވެސް ދައުހާއަށް ބުނާކަށް ނުކެރުނެވެ. އެއްވެސް މީހަކާ ހިއްސާ ނުކޮށް އެ ސިއްރު ހިތުގައި ފޮރުވައިގެން ދައުހާ ހުރީއެވެ.\nއެ ގެޔަށް ދައުހާ ދާ ގިނަ ދުވަސް ދުވަހު ދައުހާ ގެޔަށް ދަނީ ދިހައެއް އެގާރަ ޖަހާ ފަހުންނެވެ. އެ ގޭގައި ދައުހާ އެހާއިރު ވަންދެން ހުރުމާ މެދު ދައުހާގެ މަންމަ އަމީރާގެ އެއްވެސް މައްސަލައެއް ނޯވެއެވެ. އެގޭ މީހުން، އަދި ވަކިން ޚާއްސަކޮށް ނަޝީލާ ދައުހާއާ މެދު ބަހައްޓާ އަޅާލުން ފެނިފައި ވަތީ ނަޝިލާއަށް އަމީރާ ފުރހިހަމައަށް އިތުބާރު ކުރެއެވެ. އެ ގޮތަށް ލަސް ވަންދެން އެ ގޭގައި ދައުހާ ހުންނަ ރޭރޭގައި ދައުހާ ގެޔަށް ގެންގޮސްދިނުމަށް ނަޝީލާ ހަވާލު ކުރަނީ ނިހާންއާއެވެ.\nއެ ގޮތުން އެއް ރެއެވެ. ދިހައެއް ޖަހަން ދެން ޒައިނާއާ އެކު ފިލާވަޅު ދަސްކުރަން އިނދެފައި ދައުހާ ގެޔަށް ދާން ނިކުތީ ނިހާންއާ އެކުއެވެ. ގެއިން ނިކުތް ތަނުން ޝަނާޒް އޭނަގެ ދޮންތައާ އެކު އައި ތަން ފެނުނެވެ. އޭރު ނިހާންއާ ޝަނާޒްގެ ވާހަކަ ދައުހާއަށްވެސް ވަނީ އެނގިފައެވެ.\nގިނަ އިރެއް ނުވެ ނިހާންގެ ފޯނަށް މެސެޖެއް އައުމުން ސައިކަލު މަޑުކޮށްފައި ނިހާން ފޯން ބަލާލިއެވެ. އެއާއެކު ނިހާން ވަގުތުން އެ ނަމްބަރަށް ގުޅާލިއެވެ. ދެތިން މިނަޓް ވާހަކަ ދެއްކުމަށް ފަހު އެ ކޯލް ނިމުނު އިރު އެއީ ޝަނާޒްގެ ކޯލެއް ކަން ދައުހާއަށް އެނގުނެވެ.\nޝަނާޒްގެ ވާހަކަ ނިހާން ކައިރީ ދައުހާ އެހީ އޭގެ ދެ މަހެއްހާ ދުވަސް ފަހުންނެވެ. އެއީވެސް ދައުހާ ގެޔަށް ލައިދޭން ނިހާން ދިޔަ ރެއެކެވެ.\n“ޝަނާޒްގެ ވާހަކަ ކިޔާ ދެވިދާނެތަ؟” ދައުހާ އަހާލީ ދިޔަ މަގުމަތީގައެވެ.\n“ކީއްވެ؟” ދައުހާގެ އެ ސުވާލުން ނިހާންއަށް ހައިރާން ކަމެއް ލިބުނެވެ.\n“ވަކި ކަމެއް ވެގެންނެއް ނޫން. ހަމަ ކިއުރިއަސް ވެގެން. ކިޔާދޭން ބޭނުން ނުވަންޏާ އޯކޭ” ދައުހާ ބުންޏެވެ.\nދައުހާމެން ގެޔާ ހަމައަށް ދެވެންދެންވެސް ނިހާން ޖަވާބެއް ނުދެއެވެ. ގޭ ދޮރުމައްޗަށް މަޑުކޮށްލުމުން، ނިހާން އެ ވާހަކަ ދައކަން ބޭނުން ނުވަނީ ކަމަށް ނިންމައިގެން ދަނީއޭ ބުނެފައި ދައުހާ ގެޔަށް ވަންނަން އުޅުނެވެ.\n“އެ ވާހަކަ އަޑެއް ނާހާނަންތަ؟” ނިހާން އަހާލިއެވެ.\nހުއްޓިފައި ދައުހާ ބަލާލިއެވެ.\n“ކިޔާ ނުދޭނެ ކަމަށް ހީކުރީ” ދައުހާ ބުންޏެވެ.\nނިހާން ސައިކަލުން ފައިބާފައި އައިސް ދައުހާ ކައިރީ ހުއްޓީ ފާރުގައި ލެނގިލިއެވެ.\nނިހާން ވާހަކަ ދައްކަން ފެށިއެވެ. ހުރިހާ ވާހަކައެއް އެއްވެސް މީހަކަށް ނިހާން އެ ކިޔާދިނީ ފުރަތަމަ ފަހަރަށެވެ. ފެށިގެން ނިމެންދެން ހުރިހާ އެއްޗެއް ކިޔާދިން އިރު ނިހާން އެއްވެސް ކަމެއް ސިއްރެއް ނުކުރެއެވެ. ވާހަކަ ދައްކަމުން ދިޔައިރު އެ ވާހަކަތަކުގައި ދައުހާ ފަދަ ކުއްޖަކަށް ކިޔާދިނުން ރަނގަޅު ނޫން ކަންތައްތަކެއް ހުރި ކަމެއް ނިހާންގެ ހިތަކަށް ނާރައެވެ.\n“އޯހް ގޯޑް! އައިމް ސޮރީ!” ވާހަކަ ދައްކާ ނިމިގެން އިރުކޮޅެއް ވީ ފަހުން ނިހާން ކުއްލިއަކަށް ބުނެވުނެވެ. ދައުހާއާ ދިމާއަށް ބަލާލި ނިހާންގެ މޫނު ރަތްވެގެން ދިޔައީ ނަވާޒް ނޫން މީހަކަށް ނޭނގޭ ކަންތައްވެސް ދައުހާއަށް ކިޔާ ދެވުނު ކަން އިހުސާސް ވުމުންނެވެ.\n“ޖސްޓް ފޮގެޓް ދެޓް! އައިމް ސޯ ސޮރީ…” މޫނުގައި އަތް ހާކާލަމުން ނިހާން އަނެއްކާވެސް މާފަށް އެދުނެވެ.\n“އިޓްސް އޯކޭ” ދައުހާ މަޑުމަޑުން ބުންޏެވެ.\n“ކީއްވެ އެ ވާހަކަ ކިޔާދޭން ބުނީ؟” އިރުކޮޅެއްގެ ހިމޭން ކަމަށް ފަހު ނިހާން އަހާލިއެވެ.\n“އަހަރެން ބުންޏަސް ގަބޫލެއް ނުކުރާނެ” ދުރު ބަލާލަމުން ދައުހާ ބުންޏެވެ.\n“ކާކު ގަބޫލު ނުކުރާނީ؟” ނިހާން އަހާލީ ދައުހާ ނިހާންގެ ނަން ނުކިޔާ ކަން ފާހަގަ ކުރެވުމުންނެވެ.\nދައުހާ ޖަވާބެއް ނުދީ ހުރީއެވެ.\n“ކާކުތަ ގަބޫލު ނުކުރާނީ؟ ބުނެބަލަ” ނިހާން ތަކުރާރު ކޮށްލިއެވެ.\n“ޔޫ…” ބުނަން ނުބުނަން ހުރެފައި ދައުހާ ބުންޏެވެ.\n“ކީއްވެ ތިހެން ތި ބުނީ؟ ކީއްވެ އެއްވެސް ނަމަކުން އަހަންނަށް ނުގޮވަނީ؟” ހިނި އައިސްފައި ނިހާން އަހާލިއެވެ.\n“ކިޔަން ވީ ކީކޭ ކަމެއް ނޭނގެ” ދައުހާ ބުންޏެވެ.\n“އަހަންނަކީ ނަންނަގެ ދޮންބެ” ނިހާން ދައުހާގެ މޫނަށް ބަލާލިއެވެ.\n“ނަންނަގެ އެއްނު؟ އަހަރެންގެއެއް ނޫނެއްނު؟” ދައުހާ އިސްޖަހައިގެން ހުރެ ޖަވާބު ދިނެވެ.\nނިހާން އިރުކޮޅަކު ދައުހާގެ މޫނަށް ބަލަން ހުރެ ވިސްނަމުން ދިޔައެވެ.\n“ދެން ދަނީ. ގުޑް ނައިޓް” ނިހާން ދުރަށް ހިނގައިގަތެވެ.\n“ނިހާން!” ދައުހާ ނިހާންގެ ނަމުން ގޮވާލިއެވެ.\n“ކީއްވެ އަހަންނަށް ނަމުން ތި ގޮވީ؟” ނިހާން ހުއްޓިފައި އަހާލިއެވެ.\n“ހަމަ ނޭނގިގެންތަ ތި އެހީ؟” ދައުހާވެސް ކޮށްލީ ސުވާލެކެވެ.\nއެ ދެމެދުގައި ހިމޭން ވަގުތުކޮޅެއް ދިޔައެވެ. ދައުހާގެ ލޮލުން ނިހާންއަށް އެއްޗެއް ބުނެދޭން އުޅޭ ކަހަލައެވެ.\n“ނޭނގެ” ނިހާން ބުންޏެވެ.\n“ކީއްވެ ހުރިހާ އެއްޗެއް އަހަންނަށް ކިޔާދިނީ؟” ދައުހާ އަހާލިއެވެ.\n“ނޭނގެ” ނިހާން ހަމަ އެ ޖަވާބު ދިނެވެ.\n“އެހީމެއްނު ކީއްވެހޭ ޝަނާޒްގެ ވާހަކަ ކިޔާދޭން ބުނީ؟ ޖަވާބު ބޭނުންތަ؟” އެރޭ ހުރިހާ އެއްޗެއް ނިހާންއަށް އަންގަން ދައުހާ ބޭނުންވިއެވެ.\n“ވަރަށް ލަސްވެއްޖެ” ނިހާން ސައިކަލާ ދިމާއަށް ފިޔަވަޅެއް އަޅާލީ ދައުހާ ކުރި ސުވާލުގެ ޖަވާބު ދިނުމެއް ނެތިއެވެ.\n“ބިކޯޒް އައި ލަވް ޔޫ!” ނިހާންގެ އަތުގައި ހިފާ ދައުހާއާ ދިމާއަށް އަނބުރާލަމުން ބުންޏެވެ.\n“ވަޓް؟” ގަބޫލު ނުކުރެވިފައި ނިހާން ދައިހާގެ އަތް ފޮޅުވާލިއެވެ.\n“އައި ލަވް ޔޫ!” ދެވަނަ ފަހަރަށްވެސް ދައުހާ ބުންޏެވެ.\n“ނޯ!” ނިހާން ބުނެލިއެވެ.\n“ކީއްވެ ގަބޫލު ނުކުރަން ތި އުޅެނީ؟” ދައުހާ އަހާލިއެވެ.\n“ތީ ނަންނަގެ ބެސްޓް ފްރެންޑް… ތީ އަހަންނަށް ހަމަ ނަންން ކަހަލަ ކުއްޖެއް…” ނިހާން ބުނެލިއެވެ.\n“ދެވަނަ ފަހަރަށް ތިހެން ނުބުނާތި! އަހަންނަކީ ނިހާންއަށް ނަންނަ ކަހަލަ ކުއްޖެއް ނޫން. އަހަންނަކަށް ނޭނގެ މި ގޮތަށް ނިހާންއާ މެދު ފީލްވާން ފެށީ ކޮން އިރަކު ކަމެއް. އެކަމަކު އައި ނޯ ދެޓް އައި ލަވް ޔޫ” ނިހާންއާ ކައިރި ވެލާ ނިހާންގެ މޭގައި ދެ އަތްތިލަ ޖައްސާލަމުން ދައުހާ ބުންޏެވެ.\n“ދައު މޮޔަވީތަ؟ ތީ އަހަންނަށް ވުރެ ސާދަ އަހަރު ކުޑަ ކުއްޖެއް. ތީ މޮޔަ ހިޔާލެއް. ތި ކަން ހިތުން ފޮހެލާ. ތީ އަދި ކުޑަ ކުއްޖެއް. ލޯބި ވަނީ ކިހިނެއް ކަމެއްވެސް އަދި ދައުއަކަށް ނޭނގޭނެ” ދައުހާގެ ދެ އަތްތިލަ ދުރުކޮށްލަމުން ނިހާން ފަހަތަށް ޖެހުނެވެ.\n“ލޯބި ވުމަކީ މޮޔަ ކަމެއްތަ؟ ނޫނީ ލޯބި ވާން ޖެހެނީ ނިހާންއާ ޝަނާޒް ވީހެންތަ؟ ނޫނީ ތި ދެ މީހުންގެ މެދުގަ ވީ ކަންތަކަކީތަ ލޯތްބަކީ؟” ދައުހާ އަހާލިއެވެ.\n“ދަނީ ދެން” އިތުރު އެއްޗެއް ބުނުމެއް ނެތި ނިހާން ސައިކަލަށް އަރާ ދުއްވާލިއެވެ. ނިހާން ގެއްލެން ދެން ބަލަން ހުރެފައި ދައުހާ ގެޔަށް ވަނެވެ.\nއޭގެ ފަހުން ނިހާން ދައުހާއާ ދުރުދުރުން އުޅެން ފެށިއެވެ. ޒައިނާއަށާ ގޭ އެހެން މީހުންނަށް އެކަން ފާހަގަ ކުރެވިގެން ސުވާލު ކުރުމުން ނިހާން އަނެއްކާވެސް ދައުހާއާ ވާހަކަ ދައްކަން ފެށިއެވެ. ނަމަވެސް ދެންވެސް އެ ދެމެދުގައި ކުރިން އޮތް ގާތް ކަމެއް ނުބާއްވައެވެ.\nއެހެން ނަމަވެސް ދައުހާ ހިތްވަރު ދޫކޮށެއް ނުލައެވެ. ދައުހާ ވީ ނިހާން ހީ ކުރި ފަދަ ކުއްޖަކަށް ނޫނެވެ. ލިބޭ ކޮންމެ ފުރުސަތެއްގައި ނިހާން ދެކެ ލޯބި ވާ ކަން ދައުހާ ނިހާންއަށް ހަނދާން ކޮށްދެމުން ދިޔައެވެ. އިތުރު މީހަކަށް ނޭންގި ނަމަވެސް ދައުހާގެ އަމާޒަކަށް ވީ ކޮންމެވެސް ދުވަހަކުން ނިހާންގެ ލޯބި ކާމިޔާބު ކުރުމެވެ.\nދައުހާގެ ވާހަކަ ނިހާން ހިއްސާ ކުރީ ޝަނާޒްއާއެވެ. އެ ވާހަކަތައް ޝަނާޒްއާ ހިއްސާ ކުރަން ފެށުމުން ޝަނާޒް ބޭނުން ވެފައި ހުރި ފުރުސަތު ޝަނާޒްއަށް ލިބުނެވެ.\n“ނިހާން… އަހަރެން އެއްޗެއް ބުނަން ބޭނުން… ނިހާން އަޑު އަހައްޗޭ” އެއް ދުވަހެއްގެ ހެނދުނު ނިހާން ގުޅުމުން ޝަނާޒް ފޯން ނަގާފައި ބުންޏެވެ.\n“އަޑު އަހާނެ ކަން އެނގެއެއްނު؟ ބުނެބަލަ” ނިހާން ބުންޏެވެ.\n“އަހަރެން ހިތަށް އަރަނީ ނިހާން ދެން… އެހެން ދިރިއުޅުމެއް ފަށަން ވީ ނޫންހޭ؟” ޝަނާޒް އެވަރަށް ބުނެފައި މަޑުކޮށްލީ ނިހާން ބުނަނީ ކީކޭތޯ ބަލާށެވެ.\n“ނާޒް…” ނިހާންއަށް ގޮވާލެވުނެވެ.\n“ޕްލީޒް. ނޫނެކޭ ނުބުނެ ނިހާން އިހަށް ވިސްނާލަބަލަ… އެއީއެއް ނޫންތަ މިހާރު އެންމެ ރަނގަޅު ގޮތަކީ؟ ނިހާން މަސައްކަތް ކޮށްފިއްޔާ އަހަރެންގެ މަތިން ހަނދާން ނައްތާލެވިދާނެ. ޕްލީޒް… ވިސްނާނަމޭ ބުނޭ ނިހާން…” ޝަނާޒް އެދުނެވެ.\n“ޑޫ ޔޫ ލަވް ހިމް؟” ނިހާން އަހާލިއެވެ.\n“ޖަވާބު ބޭނުން ވެގެންތަ ތި ސުވާލު ތި ކުރީ؟” ޝަނާޒްވެސް ކޮށްލީ ސުވާލެކެވެ.\n“ނޫން… ޖަވާބެއް ބޭނުމެއް ނޫން… އިހަށް ބާއްވަނީ” އެ ވަގުތު އިތުރަށް ވާހަކަ ދައްކަން ބޭނުން ނުވެގެން ނިހާން ފޯން ކަނޑާލިއެވެ.\nޝަނާޒްގެ އެ ވާހަކައިން ނިހާން ހައިރާނެއް ނުވިއެވެ. ހިވީ އެހާ ދުވަސް ވީ އިރު އެ ފަދަ ކަމެއް ވެދާނެ ކަމަށް ވިސްނައިގެން ނިހާން ހުރި ހެންނެވެ. ޝަނާޒް އެދުނުހެން ނިހާން އެކަމާ ވިސްނިއެވެ. އެއީ ޝަނާޒްގެ ދިރިއުޅުމެވެ. ގޮތެއް ނިންމާނީ ޝަނާޒްއެވެ. ޝަނާޒް ބޭނުން ވަ ގޮތަކީ އެއީ ކަމަށް ވާ ނަމަ ނިހާންއަށް ދެކޮޅަށް އެއްޗެއް ނުބުނެވޭނެއެވެ. އެ ގޮތަށް ނުހެދުމަށް ޝަނާޒްއަށް މަޖުބޫރެއް ނުކުރެވޭނެއެވެ. އެހެން ހަދައިފި ނަމަ ނިހާންއަށް ކަންތައް އެ ކުރެވެނީ އަސަދުއެކޭ އެއްގޮތަށް ނޫން ހެއްޔެވެ؟\nނިހާންވެސް ގޮތެއް ނިންމިއެވެ. ޝަނާޒް ދެކެ ލޯބި ނުވާތީއެއް ނޫނެވެ. ޝަނާޒްގެ އުފަލަށް ޓަކައެވެ. އެ ނިންމުމުން ނިހާންއަށް ލިބުނީ ހިތްހަމަޖެހުމެވެ. އުފަލެވެ.\nއޯލެވެލް ހަދާ ނިމުމުން ޒައިނާ ބޭނުން ވީ އޭ ލެވެލް ނަހަދާ ކޮންމެވެސް ކޯހެއް ހަދާށެވެ. ޒައިނާއެކޭ އެއް ގޮތަށް ދައުހާވެސް ނިންމީ އޭ ލެވެލް ނަހަދާ ދޫކޮށްލާށެވެ. އެހެން ނަމަވެސް ޒައިނާއާ ޚިލާފަށް ދައުހާ ބޭނުން ވީ ވަޒީފާއަކަށް ދާށެވެ. ދެ ކުދިންވެސް ހުހަށް ހިނަ ދުވަހު ނުތިބެ ދައުހާ އޮފީސްތަކަށް ވަޒީފާ ހޯދަން އެޕްލައި ކުރި އިރު ޒައިނާ ކޮލެޖްތަކަށް އެޕްލައި ކުރަން ފެށިއެވެ.\nސްކޫލް ނިމުމާއެކު ސޯޝަލްމީޑީއާގެ ތެރެއަށް ދެ ކުދިންވެސް ވަންނަން ފެށިއެވެ. ޒައިނާއަށް އިޔާދުއާ ދިމާވީ ފޭށްބުކް އިންނެވެ. ފްރެންޑް ރިކުއެސްޓެއް އައުމުން އެކްސެޕްޓް ކުރީ އެއީ އިޔާދު ކަން އެނގިގެންނެއް ނޫނެވެ. ޒައިނާ ދަންނަ މީހަކަށް ނުވިޔަސް ރައްޓެއްސެއްގެ ރައްޓެއްސަކަށް ވުމުން ޗެޓް ކުރަން ފެށިތާ ދެ މަހެއްހާ ދުވަސް ފަހުން އެއީ ބްލޫހިލް ގޭ އިޔާދު ކަން އެނގުމާއެކު ޒައިނާ ޗެޓް ކުރުން ހުއްޓާލިއެވެ.\nއިޔާދުވެސް ޒައިނާއާ ފޭސްބުކް އިން ޒައިނާއާ އެކުވެރިވީ އެއީ ނިހާންމެންގެ ކޮއްކޮ ކަން ނޭނގިއެވެ. ނަމަވެސް ޒައިނާ ޗެޓް ކުރުން ހުއްޓާލުމުން، ދެ މީހުންގެވެސް “މިއުޗުއަލް ފްރެންޑް” ކައިރީ އަހައިގެން އެއީ ކޮން ކުއްޖެއްތޯ އޮޅުން ފިލުވިއެވެ. ޒައިނާގެ ހަގީގަތް އެނގުމުން އިޔާދުއަށް ޒައިނާއާ މެދު ވިސްނެން ފެށިއެވެ. ދެ އާއިލާގެ މެދުގައި އަހަރުތަކެއް ވަންދެން އޮތް ރުޅިވެރިކަން އިޔާދުގެ ހިތުގައިވެސް އޮތެވެ.\nއެއީ އިޔާދު ކަން އެނގުނު ހިސާބުން ޗެޓް ކުރުން ހުއްޓާލީތީވެސް ޒައިނާއަށް ބަދަލެއް ދޭން ބޭނުން ވި އިޔާދު އެކުވެރިޔާގެ އެހީގައި ޒައިނާގެ ނަމްބަރު ހޯދައިގެން ގުޅަން ފެށިއެވެ. ފުރަތަމަ އެ ނަމްބަރުން ފޯން އައި ދުވަހު އެ ކޯލަށް ޖަވާބު ދިން ނަމަވެސް އޭގެ ފަހުން ޒައިނާ އެ ކޯލަށް ޖަވާބެއް ނުދެއެވެ. ނަމަވެސް ހުއްޓާނުލާ އިޔާދު ގުޅާތާ މަހެއް ވީ ފަހުން ޒައިނާ އެ ކޯލަށް ޖަވާބު ދިނީ އެހެން ގޮތެއް ނެތިގެންނެވެ.\n“ކީއްކުރަން އަހަންނަށް ތި ގުޅަނީ؟” ޒައިނާ އެހިއެވެ.\n“ކަމެއް ވެގެނެއްނު މި ވަރަށް އަހަރެން ގުޅާނީ؟ ކީއްވެ ފޯން ނުނަގަނީ؟ އަހަރެން ހީކުރީ އަހަރުމެންނަކީ ފްރެންޑްސް ކަމަށް” އިޔާދު އެހިއެވެ.\n“އެނގޭނެ އަހަރުމެންނަކަށް ފްރެންޑްސްއަކަށް ނުވެވޭނެ ކަން. އަހަރެންގެ ފެމިލީވެސް، އަދި ތި ފެމިލީވެސް ގަބޫލެއް ނުވާނެ” ޒައިނާ ބުންޏެވެ.\n“އެކަން އެނގެޔޭ. އެކަމަކު މަޖުބޫރު ވީމަ ގުޅާނެއެއްނު؟” އިޔާދު ބުންޏެވެ.\nފުން ލޯބި (36)\nHi all, here’s part 26, hykuran kamudhaane kamah, kiyaalaafa comment kollahchey ingey. 27 maadhamaa upload kolleveytho v try kuraanan. Stay at home,bsafe n take care ❤❤❤😊\nvarah salhi.. maadhamaa ah varah inthizaaru kurevey eba\nThank u Aki,\nVvvv reethi mi part vx… Curiously waiting for next part ngey… N Marsha you are so talented… Lysm…. Me first tha 💖💖💖💖💖💖💖💖💖💖💖\nThank u so much Queeny, yes u r 1st. 😊❤\nVarah reethi mi part vx…..waiting for the nxt….\nMaasha allah.. mi baives v reethi …. curiously waiting for the next part dear … ly ❤\nThank u imkko 😊\nVarah reethi next part\nThank u Ash 😊\nVarah varah reethi…❤❤❤❤❤\nmaa sha Allah💞💞💞💞💞💞💞\nwaiting waiting ❤❤❤❤❤❤\nThank u Yanaa 😊❤\nMi part vs varah reethi👍👍👍👍👍👍👍👍\nCan’t wait to read next part ❤❤❤❤❤❤❤\nThank u Yaal, new part now uploaded\nHOW OLD U MARSHA DEAR\nThank u girl. Y do u want to know my age??\nNO I AM NOT DEAR. MAY THE ANOTHER PERSON ALSO COMMENTED AT THE SAME TIME. AND I JUST ASKED BUT IF DONT WANT TO GIVE THE ANSWER ITS NOT A PROBLEM FOR ME. OK MARSHA😊\nMee hama same girl tha??? 😅


Thahugeegah phone hulhuvumuge amuru2aharu fahun | Mihaaru\nސައޫދީން ޔާމީނަށް ހަދިޔާކުރި ކާރުގެ މައްސަލައިގެ ތަހުގީގަށް ފޯނުތައް ހުޅުވަން ދެ އަހަރު ފަހުން އަމުރު ލިބިއްޖެ\nސައުދީ ސަރުކާރުން ރައީސް ޔާމީން ބޭނުން ކުރެއްވުމަށް ހަދިޔާ ކުރެއްވި މާސީޑީޒް ބެންޒް އާމާޑް ކާރު --\n21 ޖޫން 2021 - 19:06\nކުރީގެ ރައީސް އަބްދުﷲ ޔާމީން ބޭނުންފުޅު ކުރެއްވުމަށް ސައުދީ ސަރުކާރުން ހަދިޔާކުރި މާސެޑީޒް ކާރަކީ އަމިއްލަ މީހެއްގެ ނަމުގައި ރާއްޖެ އެތެރެކުރި ކާރެއް ކަމަށް ދައްކަން ކަސްޓަމްސްގެ ޑިކްލަރޭޝަން ފޯމުތައް ޕްރޮސެސް ކުރި އޭރުގެ އެއާޕޯޓް ޑިވިޝަން ހެޑް އަބްދުﷲ އަލީގެ ފޯނުތައް، ހެކި ހޯދުމަށް ހުޅުވޭނެ ކަމަށް ސުޕްރީމް ކޯޓުން މިއަދު ނިންމައިފި އެވެ.\nއެންމެ ފަހުގެ ރިއާސީ އިންތިހާބު ކައިރިވެފައި ވަނިކޮށް، ސައުދީން ހަދިޔާކުރި، "މާސެޑީޒް ބެންޒް އެސް 600" އަކީ 4.5 މިލިއަން ރުފިޔާގެ އަގުހުރި އެއްޗެކެވެ.\nއެ ކާރު ރަޖިސްޓަރީ ކުރީ، ލ. އަތޮޅުގައި ދުއްވާ ގޮތަށް، މުލީއާގޭގެ އޭރުގެ ޗީފް އޮފް ސްޓާފް އަހުމަދު މުސްތަފާ މުހައްމަދުގެ އަމިއްލަ ނަން މަތީގަ އެވެ. ކާރުގެ ލިޔުންތައް ބަދަލުކުރި މައްސަލައިގައި، އެއާޕޯޓް ޑިވިޝަން ހެޑް އަބްދުﷲ އަލީގެ މައްޗަށް މަގާމުގެ ނުފޫޒު ނަހަމަ ގޮތުގައި ބޭނުންކުރި ކަމުގެ ތުހުމަތު އޭސީސީން ކުރި އެވެ.\nއެ މައްސަލައިގައި އޭނާގެ ފޯނުތަކާއި ސިމް ކާޑުތަކާއި މެމޮރީ ކާޑުތަކާއި އެ ތަކެތީގައި ހުރި ޑޭޓާ އާއި އެ ތަކެތިން ކުރި ހުރިހާ މުއާމަލާތްތައް ތަހުގީގުގެ ބޭނުމަށް ނެގުމަށް އަމުރަކަށް އެދުމުން ފެބްރުއަރީ 28، 2019 ގައި ކްރިމިނަލް ކޯޓުން އެ އަމުރު ދިނެވެ. ނަމަވެސް، އަބްދުﷲ އަލީގެ ފަރާތުން އެ އަމުރު އިސްތިއުނާފު ކުރުމުން ހައި ކޯޓުން ވަނީ އެ އަމުރު ބާތިލުކޮށްފަ އެވެ.\nއަމުރުގެ ފޯމެޓުގެ މައްސަލައެއް ނެތް\nހައި ކޯޓުގައި މައްސަލަ ބެއްލެވި ފަނޑިޔާރުންގެ ތެރެއިން މުހައްމަދު ފައިސަލާއި ހުސައިން ޝަހީދުގެ އަޣުލަބިއްޔަތުން އިއްވި ހުކުމުގައި ފާހަގަކުރި އެއް ކަމަކީ ކްރިމިނަލް ކޯޓުން ނެރުނު އަމުރުގެ ފޯމެޓު، ޝަރީއަތް ކުރުމާ ބެހޭ ޖިނާއީ އިޖުރާއަތުގެ ގާނޫނުގައިވާ ފޯމެޓާ ތަފާތު ކަމެވެ. އެކަމުގެ ސަބަބުން ނުރަނގަޅު ގާނޫނީ ނަތީޖާއެއް ނުކުމެދާނެ ކަމަށް އެ ހުކުމުގައިވެ އެވެ.\nނަމަވެސް، އެ މައްސަލައިގައި ސުޕްރީމް ކޯޓުން އިއްވި ހުކުމުގައި ބުނެފައި ވަނީ، ކޯޓު އަމުރުގައި ހިމަނަންޖެހޭ ހުރިހާ މައުލޫމާތެއް ކްރިމިނަލް ކޯޓުގެ އަމުރުގައި އެބަހުރި ކަމަށެވެ. ނަމާނޫއާ އެއްގޮތް ނުވުމުން އަމުރުގެ ބާރު ކެނޑޭނެ ކަމަށް ބެލުން ހަމަނުޖެހޭ ކަމަށް ވެސް އެންމެ މަތީ ކޯޓުގެ ނިންމުމުގައިވެ އެވެ.\n"... ޖަދުވަލުގައިވާ ނަމޫނާއާ އެއްގޮތަށް އަމުރު ނެރެފައި ނުވުމުގެ ސަބަބުން އެ އަމުރުގެ ބާރު ނުހިނގާނެ ކަމުގައި ބެލުމަކީ ހަމަޖެހޭ ކަމަކަށް ނުވެ އެވެ،" ސުޕްރީމް ކޯޓުގެ ހުކުމުގައިވެ އެވެ.\nކްރިމިނަލް ކޯޓުގެ އަމުރުގައި، ނަމޫނާގައި ހިމެނޭ ބައެއް މައުލޫމާތު މަދު އިރު ނަމޫނާގައި ނެތް މައުލޫމާތު ހުރި ކަމަށް ވެސް ސުޕްރީމް ކޯޓުގެ ހުކުމުގައި ފާހަގަކުރި އެވެ. އެހެންވެ، އަމުރު ނެރެގެން، އަމުރުގެ ގާނޫނީ ބާރު ކެނޑޭ ނަމަ ކެނޑޭނީ، ނަމޫނާއާ އެއްގޮތަށް އަމުރު ނެރެގެން ކަމަށް ހުކުމުގައިވެ އެވެ.\nއެއީ ނަމޫނާގައިވާ ގޮތަށް އަމުރު ނެރެއްޖެ ނަމަ އޭގައި މުހިންމު މައުލޫމާތުތަކެއް މަދުވާނެތީ އެވެ. އަދި ގަވައިދުގައިވާ ނަމޫނާ އިސްލާހުކުރަން ޖެހޭ ކަމަށް ވެސް ހުކުމުގައި ބުނެފައިވެ އެވެ.\nނަމޫނާގައިވާ ގޮތަށް އަމުރު ނެރެވުނީ އިޖުރާއީ އޮޅުމަކުން ކަމަށް ވިޔަސް ކޮންމެ އިޖުރާއީ އޮޅުމެއްގެ ސަބަބުން އިޖުރާއަތާއި އެއާ ގުޅިފައިވާ ފިޔަވަޅުތައް ނިއުޅާލަން ނުޖެހޭ ކަމަށް ހުކުމުގައިވެ އެވެ.\nހައްގެއް ގެއްލިފައެއް ނުވޭ\nއަބްދުﷲ އަލީގެ ފަރާތުން ބުނެފައި ވަނީ، އަމުރުގައި ވަނީ އޭނާގެ ކޮން ފޯނެއް ކަމެއްކަން ބަޔާންނުކޮށް ހުރިހާ ފޯނުތައް ނަގަން އަމުރު ނެރުނީ، ޒާތީ މިނިވަންކަމުގެ ހައްގާއި ގާނޫނުން ރައްކާތެރިކަން ލިބިގެންވުމުގެ ހައްގަށް ބުރޫ އަރާ ގޮތަށް ކަމަށެވެ.\nނަމަވެސް، ސުޕްރީމް ކޯޓުގެ ހުކުމުގައި ވަނީ ޖުމުލަކޮށް މި ވެނި ހައްގަކާ ހިލާފުވެއްޖެއޭ ބުނުމުން ނުފުދޭ ކަމަށެވެ. ޒާތީ ދިރިއުޅުމުގެ ހައްގާ ހިލާފު ވެއްޖެ ކަމަށް ބުނާ ނަމަ، އެ ހައްގުގެ ދާއިރާގެ ތެރޭގައި ހިމެނޭ، ޒާތީ ދިރިއުޅުން، އާއިލީ ދިރިއުޅުން، ގޯތި ގެދޮރު، ނުވަތަ ޒާތީ މުއާސަލާތު، މި އިން ކޮންމެވެސް އެއް ކަމަކާ ބުނާ ބުނުން ގުޅުވާލަން ޖެހޭނެ ކަމަށް ހުކުމުގައިވެ އެވެ. ހައްގު ގެއްލުނު ކަމަށް އޭނާ ބުނާ އިރު އެކަމުގެ ތަފްސީލު ނުދޭ ކަމަށް ހުކުމުގައިވެ އެވެ.\nއަމުރު ނެރުނީ ހަނުހުރުމުގެ ހައްގާއި އަމިއްލަ ނަފުސާ ދެކޮޅަށް ބަޔާނެއް ނުދިނުމުގެ ހައްގަށް ބުރޫ އަރާ ގޮތަށް ކަމަށް ވެސް އަބްދުﷲ އަލީގެ ފަރާތުން ބުނެފައިވެ އެވެ.\nނަމަވެސް، ހުކުމުގައި ވަނީ އަމިއްލަ ނަފްސާ ދެކޮޅަށް ބަޔާނެއް ނުދިނުމުގެ މާނައިގެ ތެރޭގައި ކަމެއް ހިމެނޭނީ، ކުށުގެ ތުހުމަތާ ގުޅިގެން ޝަރީއަތަށް ހުށަހަޅަންޖެހޭ މާއްދީ ހެއްކެއް ތުހުމަތުގައިވާ މީހާއާ ގުޅުވެން އޮތް ހަމައެކަނި ގޮތަކީ، އޭނާގެ އަތުލިޔުމުގެ ސާމްޕަލެއް ނުވަތަ އިނގިލީގެ ނިޝާން ނުވަތަ ހަށިގަނޑުގެ ބޭރުން ނެގޭ ސާމްޕަލެއް ނުވަތަ ހަށިގަނޑުގެ ތެރެއިން ނެގޭ ސާމްޕަލެއް ހޯދުން ކަމުގައި ވުމުން ކަމަށެވެ.\nމި މައްސަލައިގައި އަމުރުން ހޯދި ތަކެއްޗަކީ މައްސަލައިގައި ހިމެނޭ ހަމައެކަނި ހެކި ނޫންކަން ފާހަގަކޮށް ހުކުމުގައި ވަނީ އޭނާގެ ހަނުހުރުމުގެ ހައްގާއި އަމިއްލަ ނަފްސާ ދެކޮޅަށް ބަޔާން ދިނުމުގެ ހައްގު ގެއްލިފައިވާ ކަމަށް ނުބެލެވޭ ކަމަށެވެ.\nއަމުރުގައި ނަގަން އެދޭ މިންވަރަށް ވުރެ އިތުރަށް ވެސް ނެގިދާނެ\nއަބްދުﷲ އަލީގެ ފަރާތުން ދެން ފާހަގަ ކުރި އަނެއް މައްސަލަ އަކީ އަމުރު ނެރެން އެދުނު މިންވަރަށް ވުރެ ގިނައިން އެއްޗެހި ހިފަހައްޓަން ކޯޓުން އަމުރު ކުރުމެވެ. އެގޮތުން އޭނާގެ އެއް ފޯނުގެ ބަދަލުގައި ހުރިހާ ފޯނެއް ނަގަން އަމުރުކުރިކަން ފާހަގަކުރި އެވެ. އަދި އޭސީސީން އެދުނު 12 ދުވަހުގެ ބަދަލުގައި 30 ދުވަހަށް އަމުރު ނެރެދިންކަން ފާހަގަކުރި އެވެ.\nސުޕްރީމް ކޯޓުގެ ހުކުމުގައި ބުނީ، މީހަކު ގެންގުޅެނީ ކިތައް ފޯނުކަން ނޭނގޭ ނަމަ، ނުވަތަ އެ މީހަކު އެއް ފޯނަށް ވުރެ ގިނަ ފޯނު ގެންގުޅޭކަން އެނގޭ ނަމަ، ތުހުމަތު ކުރެވޭ ކުށާ ގުޅޭ ހެކި ހޯދުމަށް އޭނާގެ ފޯނުތައް ހޯދުން އެކަށީގެންވާ ކަމަށެވެ.\nއަމުރަށް އެދުނު އިރު "ފޯނު" ހޯދަން އެދުނަސް، "ފޯނުތައް" އިދާރާގެ ބެލުމުގެ ދަށަށް ގެންދިއުމުގެ އެއްވެސް ހުރަހެއް ނެތް ކަމަށް ސުޕްރީމް ކޯޓުގެ ހުކުމުގައިވެ އެވެ. ހުކުމުގައިވާ ގޮތުން އެއީ އެހެން ނޫނަސް ގާނޫނު ތަންފީޒުކުރާ އިދާރާގެ ބެލުމުގެ ދަށަށް ގެންދެވޭނެ ތަކެއްޗެވެ.\nއަމުރު ނެރެން އެދުނު ވަރަށް ވުރެ ދިގު މުއްދަތަކަށް އަމުރު ނެރުމާ ގުޅޭ ގޮތުން ސުޕްރީމް ކޯޓުން ބުނެފައި ވަނީ، ފަނޑިޔާރަށް އަމުރު ނެރުމުގައި ލިބިދީފައިވާ ބާރުގެ ތެރެއިން، އަމުރު ނެރުމަށް އެދޭ މުއްދަތަށް ވުރެ މަދުން ނުވަތަ އިތުރަށް އަމުރުގެ މުއްދަތު ކަނޑައެޅުމަކީ ފަނޑިޔާރަށް ލިބޭ އިހްތިޔާރީ ބާރެއް ކަމަށެވެ.\nއެހެންވެ، މައްސަލަ ބެއްލެވި ފަނޑިޔާރުންގެ އިއްތިފާގުން ހުކުމް ކުރެއްވީ ހައި ކޯޓުގެ ހުކުމް ބާތިލު ކުރާށެވެ. މައްސަލަ ބެއްލެވީ ރިޔާސަތު ބެލެހެއްޓެވި ފަނޑިޔާރު އަައިޝާ ޝުޖޫން އާއި ފަނޑިޔާރު ހުސްނުއްސުއޫދާއި ފަނޑިޔާރު އަލީ ރަޝީދު ހުސެއިނެވެ.\nސައޫދީ އަރަބިއްޔާ ކްރިމިނަލް ކޯޓް ސުޕްރީމް ކޯޓް ރާއްޖެ-ސައުދީ ރައީސް އަބްދުﷲ ޔާމީން\nހެޔޮނުވާނެ. އެ ކާރުކޮޅު އަވަހަށް ޔާމިނަށް ދެއްވާ. އެއަކީ ސައުދީ ސަރުކާރުން ޔާމީން ރީތިވީމަ ދިން ކާރުކޮޅެއް.\nމީ ދެން އަޅެ ކިހާ ވަރުގަދަ ވެއްޖެ ކަމެއްތަ؟ ކުށެއް ކޮށްފަ، އިޖްރާއަތް ފުރިހަމަ ނުކުރާތީ އޭ ކިޔާފަ އެ މީހާ ކުށް ނުކުރާ ކަމަށް ވާނެހޭ؟ މީ ރޯމާ ދުވާލު އެންމެންނަށް ފާޅުގަ އެނގިގެން ހިނގާފަ ހުރި ކަންކަމެއް ނޫންތަ ރެކެންވެގެން މި އުޅެނީކީ އެއް! ކިހިނަކުން ވެގަނެގެންތަ މި މީސް މީހުން މި އުޅެނީ ކީއެއް!\nހީއެއްނުވޭ ތިކަމުގަ އުންސުރު ހަމަވާނެ ހެނެއް\nއަމިއްލަ މީހަކުނަމުގަ މީހަކުއެތެރެކުރި ކާރެއްގަ ދިވެހިދައުލަތުގެ ނިޝާން ޖަހާފަ ހުރީކީއްވެގެނތޯ!\nއޭރުހުރި ވެރިމީހާގެ ބޮޑާކަމާ ދެއްކުންތެރިކަން، ދައުލަތުގެ މުދަލަށް ހިތުހުރިގޮތެއް ހަދަންކެރުން.\nމިކަމާ ގުޅިގެން ނެތްތަ ޔާމީންގެ ގޯސް ވާހަކަ ދައްކާލާނެ މީހެއް؟ މިފަހަރު މިއޮތީ ޔާމީނަށް (އަސްލު ރާއްޖޭގަ ހުންނަ ރައީސަކަށް) ލިބެންވާ އެއްޗެއް އެހެން މީހަކު ދަމައިގަނެފައި.\nތިޔަބުނާ މީހާ މިހާރު ހުރީ ފައިނޭންސް ޑިވިޒަންގެ ހެޑަކަށް. #ޒީރޯޓޮލަރެންސް\nޔާމީނު އަތުން ކާރެއް އަތުލެވުނީމަ އެކަމުގެ އިނާމު ދިނީތަ މިސަރުކާރުން؟\n2 އަހަރުން އަދި ޕެންޝަނެއް ނުލިބޭނެއެއްނޫންތޯ؟!\nމިއީ ވަރަށްވެސް ނުރައްކާތެރި ހުކުމެއް. ދެން ކޮންމެ މައްސަލައެއްގައި ފުލުހުން ހެކި ހޯދަން ދުއްވައިގަންނާނީ 'މޯބައިލް ފޯނު' އާއި ދިމާލަށް. އިތުރު ހެއްކެ ދެން ފުލުހުން ބޭނުމެއްވެސް ނުވާނެ. ނުވެސް ކުރާނެ. މީގެކުރިންވެސް ފުލުހުންނަށް އައި ސީޒަންއެއް. އެސީޒަންގައި ހަމަ ކޮންމެކަމެއްގައިވެސް ފުލުހުން ދިމާކުރީ ފޯނު ހިފަހައްޓަން. ދެން މައްސަލަތަށް ސާބިތުކުރަން ދައުލަތަށް ވަރަށް ފަސޭހަވާނެ. އެކަމަކު މިއީއެއް ނޫން ފުލުހުން ހެކި ހޯދަން ޖެހޭނެ ގޮތަކީ.\nހެކި ފެންނާނީ ޖަރީމާ ހިންގާފަ އޮތިއްޔާ. ޖަރީމާއެއް ހިންގާފަ ނެތިއްޔާ ފުލުހުންނަށް އެއިން ފެންނާނެ ހެއްކެއް ނޯންނާނެ. އެހެންވީމަ ޖަރީމާ ހިންގާ މީހުންނަށް މީގަ ނުރައްކާބޮޑީ. އިނޮސެންޓް މީހުންނަށް ލިބުނު ރައްކާތެރިކަމެއް މީ\nރަގަޅުގޮތަކީ، ވަގުންނަށް ނުރައްކާ ހުކުމެއް.\nހެކިހޯދަން ފޯނު ހިފހެއްޓުމަކީ މައްސަލައެއްނޫން. ކުށެއް ނުކުރާނަމަ ޑަރުހީވާންޖެހޭ ސަބަބެއްބެތް.\nއަދިވެސް ތިޔަކާރު ދުއްވަނީ މުސްތޮތަ؟


vnews - Corruption ge kuh saabithuve Philippines kureege first lady6aharah jalah laan hukum koffi\nކޮރަޕްޝަންގެ ކުށް ސާބިތުވެ ފިލިޕީންސް ކުރީގެ ފަސްޓްލޭޑީ އިމެލްޑާ މާކޯސް ހަ އަހަރަށް ޖަލަށްލާން ހުކުމްކޮށްފި\nފިލިޕީންސްގެ ކުރީގެ ފަސްޓްލޭޑީ އިމެލްޑާ މާކޯސް (މ):\nކޮރަޕްޝަންގެ އެތައް މައްސަލައެއްގެ ކުށް ސާބިތުވެ ފިލިޕީންސްގެ ކުރީގެ ފަސްޓްލޭޑީ އިމެލްޑާ މާކޯސް ހަ އަހަރަށް ޖަލަށްލުމަށް ފިލިޕީންސްގެ ކޯޓަކުން މިއަދު ހުކުމް ކޮށްފިއެވެ.\nފިލިޕީންސްގައި ކޮރަޕްޝަނާއި ޚިޔާނާތުގެ މައްސަލަތައް ބަލާ ސެންޑިގަންބަޔަން ކޯޓުން މިއަދު ހުކުމް ކޮށްފައިވަނީ، އިމެލްޑާ މާކޯސްއާއި، އެކަމަނާގެ މިހާރު އަވަހާރަވެފައިވާ ފިރިކަލުން އަދި ފިލިޕީންސްގައި ކުރިން ހުދުމުޚުތާރު ވެރިކަމެއް ކުރެއްވި ފާޑިނަންޑް މާކޯސް ގުޅިވަޑައިގެން ސްވިސް ފައުންޑޭޝަނެއް މެދުވެރިކޮށް ދައުލަތުގެ މާލިއްޔާއިން ގާތްގަނޑަކަށް 200 މިލިއަން އެމެރިކާ ޑޮލަރު ވަގަށް ނެންގެވި މައްސަލާގައެވެ.\nސްވިސް ފައުންޑޭޝަނެއް މެދުވެރިކޮށް ސްވިސް ބޭންކްގައި ފާޑިނަންޑް މާކޯސްއާއި، އިލެމްޑާ މާކޯސް ބޭންކް އެކައުންޓް ހުޅުވާފައިވަނީ އަސްލު ނޫން ނަންތަކެއް ބޭނުންކޮށްގެންކަން ޝަރީއަތަށްވަނީ ސާބިތުވެފައެވެ.\nމިކުށުގެ އަދަބަކަށް ހަ އަހަރަށް ޖަލަށްލުމަށް ހުކުމް ކުރުމުގެ އިތުރުން، ފިލިޕީންސްގެ ކޮންގްރެސްގައި އިމެލްޑާ މާކޯސް މިހާރު އަދާކުރައްވާ މެމްބަރުކަމުގެ ގޮނޑިވެސް މިހާރު ގެއްލިފައިވާ ކަމަށް ކޯޓުންވަނީ ކަނޑައަޅާފައެވެ. އަދި ވަގުތުން އެކަމަނާ ހައްޔަރު ކުރުމަށްވެސް ކޯޓުގެ ހުކުމުގައި އަމުރު ކޮށްފައި ވެއެވެ.\nއެހެންނަމަވެސް، މައްސަލަ އިސްތިއުނާފް ކުރެއްވުމުގެ ހައްގު އިމެލްޑާއަށް ލިބިވަޑައިގަތުމާއި، ކޯޓުގައި ފައިސާ ބަހައްޓައިގެން ވަގުތީގޮތުން މިނިވަންވުމުގެ ފުރުސަތުވެސް ލިބިވަޑައިގަންނަވާތީ ކޮންގްރެސްގެ ގޮނޑީގައި އެކަމަނާއަށް އަދި އިންނެވޭނެއެވެ. އިސްތިއުނާފް ކުރެއްވުމާއި، ފައިސާ ބަހައްޓައިގެން މިނިވަންވާން ސުޕްރީމް ކޯޓަށް ވަގުތުން ހުށަހަޅުއްވައިފިނަމަ މައްސަލައަށް ގޮތެއް ނިމޭންދެން އެކަމަނާ ހައްޔަރުވެސް ނުކުރެވޭނެ ކަމަށް ވެއެވެ.\nއުމުރުފުޅުން 89 އަހަރުގެ އިމެލްޑާ މާކޯސްގެ ފިރިކަލުން ފާޑިނަންޑް މާކޯސް، އެމެރިކާގެ މަދަދު ލިބިގެން ފިލިޕީންސްގައި 20 އަހަރު ވަންދެން ހުދުމުޚުތާރު، ގޮށްމުށުގެ އަނިޔާވެރި ވެރިކަމެއް ކުރެއްވިއެވެ.\nސިފައިންގެ މަދަދު ލިބިގެން ފިލިޕީންސްގެ ރައްޔިތުން އުތުރިއަރައި ފާޑިނަންޑް މާކޯސްގެ ވެރިކަން ނިމުމަކަށް ގެނައީ 1986 ވަނަ އަހަރުއެވެ.\nރައްޔިތުން އުތުރިއެރުމުން، ފާޑިނަންޑް މާކޯސްއާއި އޭނާގެ އާއިލާ، އަދި އޭނާ ކުރެއްވި އަނިޔާވެރި ވެރިކަމުގެ ވާގިވެރިން އެމެރިކާގެ ހިމާޔަތުގައި ފިއްލަވައިގެން ވަޑައިގެންނެވީ އެމެރިކާއަށެވެ. މިމީހުން ދައުލަތުގެ މާލިއްޔާއިން ދިހަ ބިލިއަން އެމެރިކާ ޑޮލަރު ވަގަށް ނަގާފައިވާ ކަމަށް ތުހުމަތު ކުރެވިފައި ވެއެވެ.\nފާޑިނަންޑް މާކޯސް 1989 ވަނަ އަހަރު އަވަހާރަވީ އެމެރިކާގެ ހިމާޔަތުގައި އެމެރިކާގައި ހުންނަވަނިކޮށެވެ. އޭނާގެ އަނބިކަނބަލުން އިމެލްޑާ މާކޯސް އަދި އާއިލާ ފަހުންވަނީ އެނބުރި ފިލިޕީންސަށް ވަޑައިގެންފައެވެ. އަދި ސިޔާސީ މައިދާނުގައި އެ އާއިލާ ހަރަކާތްތެރިވެ އިމެލްޑާ މާކޯސް ކޮންގްރެސް އިންތިޚާބުގައި ވާދަކުރައްވައި ގޮނޑިވެސް ކާމިޔާބު ކުރެއްވިއެވެ.\nކޯޓުން މިއަދު ކުރި ޖަލުހުކުމާ ގުޅޭގޮތުން އިމެލްޑާ މާކޯސްވެސް އަދި އޭނާގެ ފަރާތުންވެސް އަދި އެއްވެސް އެއްޗެއް ހާމަކޮށްފައެއް ނުވެއެވެ. އަދި ހުކުމް ކުރިއިރު އިމެލްޑާ މާކޯސްގެ ފަރާތުން ކޯޓުގައި އެއްވެސް މީހަކުވެސް ނެތެވެ.\nފާޑިނަންޑް މާކޯސްގެ ވެރިކަމުގައި 1972 ވަނަ އަހަރު ފިލިޕީންސްގައި އަސްކަރީ ގާނޫނު ހިންގައި، ގާނޫނުހަދާ މަޖިލިސް ހުއްޓުވައި، ނޫސްވެރިކަމުގެ މިނިވަންކަން ނިގުޅައިގަނެ، އޭނާގެ ވެރިކަމާ ދެކޮޅުހެދި ކޮންމެ މީހަކު މަރައި ނުވަތަ ޖަލަށް ލާފައި ވެއެވެ.\nރައްޔިތުން ނުކުމެ އޭނާގެ ވެރިކަން ނިމުމަކަށް ގެނައިތާ އެތައް އަހަރެއް ވެފައިވާއިރު، އޭނާގެ ވެރިކަމުގައި ދައުލަތުގެ މާލިއްޔާއިން ވަގަށް ނަގާފައިވާ އެތައް ބިލިއަން ޑޮލަރު ހޯދުމަށް ކުރެވެމުންދާ މަސައްކަތްތައްވެސް ކުރިއަށްދަނީ ހުއްޓެމުން، މަޑުޖެހެމުންކަހަލަ ގޮތަކަށެވެ.\nމާކޯސްގެ ދެކަނބަލުން ސްވިސް ބޭންކްގައި ފޮރުވާފައިހުރި 680 މިލިއަން އެމެރިކާ ޑޮލަރު އަނބުރާ ފިލިޕީންސް ސަރުކާރާ ހަވާލުކުރުމަށް ފިލިޕީންސްގެ ސުޕްރީމް ކޯޓުން 2003 ވަނަ އަހަރުކުރި އަމުރާ ގުޅިގެން، އެފައިސާއަކީ ފާޑިނަންޑް މާކޯސްއާއި އިމެލްޑާ މާކޯސް ދައުލަތުގެ މާލިއްޔާއިން ވަގަށް ނަންގަވައި ފޮރުވާފައިހުރި ފައިސާކަން ސާބިތުވުމާ ގުޅިގެން ސްވިޓްޒަރލޭންޑްގެ ޖުޑިޝަރީން ވަނީ އެފައިސާ އަނބުރާ ފިލިޕީންސް ސަރުކާރާ ހަވާލުކޮށްފައެވެ.\nއަނިޔާވެރިކަމާއި، ހުދުމުޚުތާރު ވެރިކަމެއް ކުރުމާއި، ކޮރަޕްޝަނާއި ޚިޔާނާތުގެ ކަޅު ލައްގަނޑުތައް އާއިލާގައި ޖެހިފައި ހުރި ނަމަވެސް މާކޯސްގެ އާއިލާގެ މެމްބަރުން ގެންދަވަނީ ސިޔާސީ މައިދާނުގެ މުހިންމު ކަންކަމުގައި ހަރަކާތްތެރި ވަމުންނެވެ.\nފާޑިނަންޑް މާކޯސްގެ އަނބިކަނބަލުން އިމެލްޑާ މާކޯސް ކޮންގްރެސްގެ ގޮނޑިއެއް ފުރުއްވަމުން ގެންދަވާއިރު، އެ ދެމަފިރިންގެ އަންހެން ދަރިކަނބަލުން އިމީ މާކޯސްއަކީ މިހާރުވެސް ފިލިޕީސް ޕްރޮވިންސެއްގެ ގަވަރްނަރެކެވެ. ފިލިޕީންސްގެ މިހާރުގެ ރައީސް ރޮޑްރިގޯ ޑުޓާރޓޭ ވެރިކަމަށް ގެނައުމުގައިވެސް އިމީ މާކޯސް މުހިންމު ދައުރެއް އަދާކުރެއްވި ކަމަށް ވެއެވެ.\nރިޕޯޓްތައް ބުނާގޮތުން، ޑުޓަރޓޭގެ ވެރިކަން 2022 ވަނަ އަހަރު ނިމުމުން ރައީސްކަމަށް ވާދަކުރައްވަން ފާޑިނަންޑް މާކޯސްގެ ފިރިހެން ދަރިކަލުން "ފާޑިނަންޑް" ވަނީ ނިންމަވާފައެވެ. ޑުޓަރޓޭ ވެރިކަމަށް އިންތިޚާބުވިއިރު ނާއިބް ރައީސްކަމުގެ އިންތިޚާބުން އޭނާ ބަލިވެވަޑައިގެންނެވީ ވަރަށް ކުޑަ ތަފާތަކުންނެވެ.


SunOnline: India in Vaccine libun dhathive Raajje Vaccine ah jehenee!\nއިންޑިއާއިން ވެކްސިން ލިބުން ދަތިވެ ރާއްޖެ ވެކްސިނަށް ޖެހެނީ!\nއައިޝަތު ފަރީޙާ 28 Apr 2021, 13:37\nފެބްރުއަރީ 4، 2021: ޓޫރިޒަމް ދާއިރާގެ މަސައްކަތްތެރިންނާއި، ޓޫރިޒަމް ދާއިރާއާއި ގުޅުން ހުރި ފަންނުވެރިންނަށް ކޮވިޑް ވެކްސިން ދޭން ފެށުން -- ސަން ފޮޓޯ/ ފަޔާޒު މޫސާ\nކޮވިޑް19 އިން ދިފާއުވުމަށް ކޮވިޝީލްޑް ވެކްސިންގެ ފުރަތަމަ ޑޯޒް ޖެހި މީހުންނަށް ދެވަނަ ޑޯޒް ފުރިހަމަ ކުރެވޭ މިންވަރަށް މިވަގުތު ރާއްޖޭގައި ވެކްސިން ނެތްކަން އެނގިއްޖެ އެވެ.\nރާއްޖޭގައި މިވަގުތު ކޮވިޝީލްޑު ވެކްސިން ހުރީ ކިހާ އަދަދަކަށްތޯ ބެލުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އާ ތަކުރާރުކޮށް ސުވާލު ކުރުމުންވެސް ރަސްމީ ޖަވާބެއް ލިބިފައެއް ނުވެ އެވެ.\nނަމަވެސް އިތުބާރު ހުރި މަސްދަރުތަކުން "ސަން"އަށް އެނގިފައިވާގޮތުގައި މިވަގުތު މާލެ ސަރަހައްދުގައި ހުރީ ކޮވިޝީލްޑުގެ ގާތްގަނޑަކަށް 500 އެއްހާ ޑޯޒް ވެކްސިން އެވެ.\nއެޗްޕީއޭގެ ތަފާސްހިސާބުތައް ދައްކާ ގޮތުން އެއް ދުވަހެއްގެ ތެރޭގައި ވެސް ހާހަކާ ގާތްކުރާ އަދަދަކަށް މާލޭ ސަރަހައްދުން އެކަނި މީހުންނަށް އަންނަނީ ވެކްސިން ދެމުންނެވެ. އެހެންކަމުން މިހާރު ހުރި އަދަދަކީ ވެކްސިންގެ ދެވަނަ ޑޯޒް ޖަހަން ޖެހިފައި ތިބި މީހުންނަށް ވެކްސިން ފުރިހަމަ ކުރެވޭ ވަރުގެ އަދަދެއް ނޫނެވެ.\nކޮވިޝީލްޑް ވެކްސިންގެ ފުރަތަމަ ޑޯޒް ޖަހާފައިވަނީ އިންޑިއާ ސަރުކާރުން ރާއްޖެއަށް ހަދިޔާކުރި ދެ ލައްކަ ވެކްސިން ޑޯޒުން އަދި ކޮވެކްސް ފެސިލިޓީ އިން ލިބުނު 12،000 ޑޯޒުން ނެވެ.\nދެވަނަ ޑޯޒް ޖަހަން ފަށާފައިވަނީ އިންޑިއާގެ ސީރަމް އިންސްޓިޓިއުޓާއެކު ސަރުކާރުން ވެފައިވާ އެއްބަސްވުމުގެ ދަށުން ގަންނަން ކަނޑައެޅި ތިން ލައްކަ ޑޯޒްގެ ތެރެއިން ރާއްޖެ ގެނައި އެއް ލައްކަ ޑޯޒާއެކު އެވެ. އަނެއް ދެ ލައްކަ ޑޯޒްގެ ވެކްސިން ލިބިފައެއް ނުވެ އެވެ.\nއެ ވެކްސިން ލިބޭނެ ތާރީހާ ގުޅޭގޮތުން ސުވާލު ކުރުމުން އެޗްޕީއޭ އިން ރަސްމީކޮށް ޖަވާބެއް ވެސް ނުދިނެވެ.\nއެސްޓްރަޒެނެކާ ސިންގަޕޫރު ކުންފުންޏާއެކު ވެސް ސަރުކާރުން ވަނީ ހަތް ލައްކަ ޑޯޒްގެ ވެކްސިން ގަތުމަށް އެއްބަސްވުމެއް އެކުލަވާލައިފަ އެވެ. އެ އެއްބަސްވުމުގެ ދަށުުން ވެކްސިން ލިބޭނެ ތާރީހެއް ސަރުކާރުން ވެސް އަދި ރަސްމީ އެހެން އިދާރާއަކުންވެސް ހާމަކޮށްފައެއް ނުވެ އެވެ.\nކޮވިޝީލްޑުގެ ދެވަނަ ޑޯޒް ޖަހައިދެމުން ގޮސްފައި ވަނީ ފުރަތަމަ ޑޯޒް ޖެހިތާ އަށް ހަފްތާ ހަމަވުމުންނެވެ. ބައެއް ހާލަތްތަކުގައި ހަތަރު ހަފްތާ ހަމަވުމުންވެސް ވެކްސިން ޖަހައިދެމުން ގޮސްފައި ވެއެވެ.\nނަމަވެސް ރޭ މާލެ ސަރަހައްދުގައި އެ ވެކްސިން ޖަހާފައިވަނީ ފެބްރުއަރީ އެކަކުން ހަތަކާ ދެމެދު ފުރަތަމަ ޑޯޒް ޖެހި މީހުންނަށް އެކަންޏެވެ. މީގެ ކުރިން ސޯޝަލް ސެންޓަރާއި އާޓް ގެލެރީ އަދި ހުޅުމާލޭ ވެކްސިނޭޝަން ސެންޓަރާއި އެއާޕޯޓުގައު ގާއިމްކޮށްފައި ހުންނަ ވެކްސިން ސެންޓަރުން ވެސް ކޮވިޝީލްޑު ވެކްސިންގެ ދެވަނަ ޑޯޒް ޖަހައިދިނެވެ. ނަމަވެސް ރޭ އެ ވެކްސިން ޖަހައިދިނީ ހަމައެކަނި ސޯޝަލް ސެންޓަރުންނެވެ.\nރާއްޖޭގައި މިވަގުތު ދެން ދެނީ ފައިޒާ ވެކްސިނާއި ސައިނޯފާމް ވެކްސިން އެވެ. ސައިނޯފާމް ވެކްްސިންގެ ދެ ލައްކަ ޑޯޒް ޗައިނާ ސަރުކާރުން ރާއްޖެއަށް ހަދިޔާ ކޮށްފައިވާއިރު ސަރުކާރުން ބުނެފައިވަނީ ފުރަތަމަ ޑޯޒް އަށް އެއް ލައްކަ ހާއްސަ ކުރުމަށްފަހު އަނެއް އެއްލައްކަ ޑޯޒް ބޭނުންކުރާނީ ވެކްސިންގ ެދެވަނަ ޑޯޒް ދިނުމަށް ކަމަށެވެ. ސައިނޯފާމް ވެކްސިންގެ ދެވަނަ ޑޯޒް ޖަހައިދެނީ ވެކްސިންގެ ފުރަތަމަ ޑޯޒް ފުރިހަމަ ކުރިތާ ހަތަރު ހަފްތާ ވުމުންނެވެ.\nއެޗްޕީއޭ އިން އެންމެ ފަހުން އާންމުކުރި ހިސާބުތަކަށް ބަލާއިރު މި މަހުގެ 26 ވަނަ ދުވަހުގެ ނިޔަލަށް 293،429 މީހުން ވަނީ ވެކްސިން ޖަހައިފައެވެ. އޭގެ ތެރެއިން 88،649 މީހުން ވަނީ ވެކްސިންގެ ދެ ޑޯޒް ފުރިހަމަ ކޮށްފައެވެ.\nމިވަގުތު ރާއްޖޭގައި މަންކީޕޮކްސް ފެތުރުމުގެ ފުރުސަތު ކުޑަ: އެޗްޕީއޭ\nއެޗްޕީއޭގެ "މަދިރި ހޯހޯ" ކެމްޕޭން އިފްތިތާހުކޮށްފި\nއަތޮޅުތެރެއިން ވެސް ކޮވިޑަށް ޕޮޒިޓޮވްވާ އަދަދު ދަށަށް


BREAKING | Ithuru2Vaccine Eh Beynun Kurumah Rajje In Huhdha Dheefi - Vaguthu\nކޮވިޑް-19 އިން ދިފާއުވުމަށް އިތުރު ދެ ވެކްސިނެއް ބޭނުން ކުރުމަށް ރާއްޖެއިން ހުއްދަ ދީފިއެވެ.\nމޯލްޑިވްސް ފުޑް އެންޑް ޑްރަގް އޮތޯރިޓީން (އެމްއެފްޑީއޭ) ބޭނުން ކުރުމަށް ހުއްދަ ދިފައިވަނީ ޖެންސެންގެ އުފެއްދުމެއް ކަމަށްވާ 'ޖެންސެން' އާއި ސްޕެއިންގެ އުފެއްދުމެއް ކަމުގައިވާ 'މޮޑާނާ' ވެކްސިނެވެ.\nއެމްއެފްޑީއޭއިން ބުނީ، މި ދެވެކްސިން ބޭނުން ކުރުމަށް ހުއްދާ ދީފައިވަނީ މިހާރު އޮތް ހާލަތަށް ރިއާޔަތްކޮށް "ރެސްޓްރިކްޓެޑް ޔޫސް އިން އިމަޖެންސީ ސިޓުއޭޝަން" ގައި ބޭނުން ކުރުމަށާއި އުމުރުން 18 އަހަރުން މަތީގެ މީހުންނަށް ވެކްސިން ދިނުމަށް ކަމަށެވެ.\nމޮޑާނާ ވެކްސިނަކީ ދުނިޔޭގެ ސިއްހަތު ޖަމްއިއްޔާގެ އެމަޖެންސީ ޔޫސް ލިސްޓުގައި މިހާތަނަށް 49 ގައުމެއްގައި ކުއްލި ހާލަތުގައި ބޭނުން ކުރަމުން އަންނަ ވެކްސިނެވެ. އަދި ޖެންސެން ވެކްސިނަކީ 42 ގައުމެއްގައި ބޭނުން ކުރަމުން އަންނަ ވެކްސިނެކެވެ.\nމިދެވެކްސިން ބޭނުން ކުރުމުގެ ހުއްދައާއި އެކީ މިހާތަނަށް ކޮވިޑް-19 އިން ރައްކާތެރިވުމަށް ރާއްޖޭގައި ޖަހަން ހުއްދަ ކޮށްފައިވާ ވެކްސިންގެ އަދަދު ވަނީ ހަޔަކަށް އަރާފައެވެ. އޭގެ ތެރޭގައި ހިމެނެނީ ރަޝިއާގެ ސްޕުޓްނިކް ވީ، ފާއިޒާ، ސިނޮފާމް އަދި ކޮވިޝީލްޑެވެ.\nތިޔަ ފާޑުފާޑުގެ ވެކްސިން ނުގެނެސް ކޮވިޑް ޝީލްޑް ގެނެބަލަދޯ.. ފުރަތަމަ ޑޯޒް ޖެހިގޮތަޝޭ މިހުންނަނީ\nޖޫން 6, 2021 16:05\nމަވެސް ތިޔައް މިއިންތިޒާރު ކުރަނީ، އެކަމަކު ދެން ނުލިބޭނެ، ކިހިނެއް ހަދާނީ، މިތަނުގާ ވާއެއްޗެއް ނުވާއެއްޗެކީ ކޮބާ؟\nޖޫން 6, 2021 16:44\nހަމަ ސްޕޭންގެ އުފެއްދުމެއްތަ މޮޑާނާއަކީ؟؟\nކޮވިސީޑަކީ އިންޑިޔާ އިން ދިވެހިންނަށް ދިން ލެޑެއް، ފުރަތަމަ ޑޯޒް ޖެހިތާ މިއްދަތުހަމަވި ފަހުން ދެމަސް މި ވީ. މިހާރު ކޮވިޝީލްޑް ވެކްސިން ވާހަކަވެސް ނުދައްކާ. ވެދާނެ އައްޑޫ ގެ ޕޮލިސް ޓްރޭނިންގް ސެންޓާ ރަހުނު ކޮށްފަ ގެނައި އެއްޗަކަށް. ދެން ކޮވިޝލޑް ދެވަނަ ޑޯޒް ދެނޭ އައްޑު ޕޮލިސް ޓްރޭނިންގް ސެންޓާ އިންޑިއާ އާއި ހަވާލު ކުރީމަ ކަމަށް ވެދާނެ.\nޖޫން 6, 2021 19:41\nކިތައްމެވެކްސިނެއް އޮތަސް އަދިވެސް ސިނޯފާމް ނޫންއެއްޗެ ޖެހިއަކަނުދޭ، މޮޅުވެކްސިން ޖެހޭނީ ކަލޭމެން ބޭނުންވާމީހުންނައް


Japan ge safeeru kamah Mundhu hamajassan ninmaifi | Mihaaru\nޖަޕާންގެ ސަފީރު ކަމަށް މުންދު ހަމަޖައްސަން ނިންމައިފި\nރައީސް އަބްދުﷲ ޔާމީންގެ އަނބިކަނބަލުން ފާތުމަތު އިބްރާހިމް އަދި ރައީސް އޮފީހުގެ ކުރީގެ މިނިސްޓަރު މުހައްމަދު ހުސެއިން ޝަރީފް (ވ). އޭނާ ޖަޕާންގެ ސަފީރަކަށް އައްޔަން ކުރަން ވަނީ ނިންމާފައި. - ފޮޓޯ: ސޯޝަލް މީޑިއާ\n10 އޯގަސްޓް 2016 - 12:52\nރާއްޖެއިން ޖަޕާނަށް ކަނޑައަޅާފައި ހުންނަ ސަފީރު ކަމަށް ރައީސް އޮފީހުގެ ކުރީގެ މިނިސްޓަރު މުހައްމަދު ހުސެއިން ޝަރީފް (މުންދު) އައްޔަން ކުރަން ނިންމައިފި އެވެ.\nމުންދު ޖަޕާނުގެ ސަފީރު ކަމަށް އައްޔަން ކުރަނީ އެ މަގާމުގައި މިހާރު ހުންނެވި އަހުމަދު ހަލީލްގެ ސަފީރުކަމުގެ މުއްދަތު ހަމަވުމުންނެވެ.\nއަހުމަދަކީ ސަފީރުކަން ކުރުމުގައި އެތައް އަހަރެއް ހޭދަކުރައްވާފައިވާ ތަޖުރިބާކާރު ބޭފުޅެކެވެ. އަހުމަދުގެ ބަދަލުގައި ސަފީރުކަމަށް މުންދު ހަމަޖައްސަން ނިންމެވިކަން މުންދު ވެސް ވަނީ ޔަގީންކޮށްދެއްވައިފަ އެވެ.\n"މިހާރު"އާ ވާހަކަ ދައްކަވަމުން ހާރިޖީ ދާއިރާގައި މަސައްކަތް ކުރެއްވި މުންދު ވިދާޅުވީ ޖަޕާންގެ ސަފީރަކަށް އައްޔަން ކުރަން ނިންމުމާ ގުޅިގެން އެކަން ގަބޫލު ކުރައްވާފައިވާ ކަމަށެވެ.\nމިއީ ފޮރިން ސާވިސްގެ ދާއިރާގައި މުންދު މަސައްކަތް ކުރަން ފައްޓަވަން ނިންމެވި ފުރަތަމަ ފަހަރެވެ.\n"ރާއްޖޭން ބޭރާ ގުޅުން ހުރި ކަންކަން ކުރަމުން އައި މީހެއް އަޅުގަނޑަކީ، އަޅުގަނޑަކާ ބީރައްޓެހި ދާއިރާއެއް ނޫން މިއީ. ހާރިޖީ ދާއިރާގައި މަސައްކަތް ކުރުމުގެ ފުރުސަތު ލިބޭ ފުރަތަމަ ފަހަރު،" މުންދު ވިދާޅުވި އެވެ.\nޖަޕާންގެ ސަފީރަކަށް މުންދު އައްޔަން ކުރެވޭނީ ރައްޔިތުންގެ މަޖިލީހުން ރުހުން ލިބުމާ ގުޅިގެންނެވެ. ނަމަވެސް މުންދުއަށް ރުހުން ދިނުމަށް މަޖިލީހަށް ފޮނުވިކަން އަދި ސާފެއް ނުވެ އެވެ.\nރައީސް އޮފީހުގެ މިނިސްޓަރުކަމުން އިސްތިއުފާ ދެއްވީ މިދިޔަ އޮކްޓޯބަރު 25، 2015 ގަ އެވެ. އެގޮތުން އޭނާ ވަނީ މިނިސްޓަރުކަން ކުރެއްވި ދުވަސްތަކުގައި ހާރިޖީ ގުޅުންތައް ބަދަހިކުރުމަށާއި ބޭރުގެ އެހީ ހޯދުމާއި އިންވެސްޓަރުން ގެނައުމުގެ މަސައްކަތް ކުރައްވައިފަ އެވެ.\nމުންދު ވަނީ ޑިޕްލޮމަސީގެ ދާއިރާ އިން މާސްޓާސް އިން ފިލޯސަފީ ހާސިލް ކުރައްވައިފަ އެވެ.\nރައީސް އޮފީސް ރައްޔިތުންގެ މަޖިލިސް ފޮރިން މިނިސްޓްރީ ރާއްޖެ-ޖަޕާން ހުސައިން ޝަރީފު (މުންދު)\n2 ކޮމެންޓް, 33 ރިއެކްޝަންސް\nއެންމެ މީރުކޮށް ކެއުން ލިބުމުގެ މަގާމަށް މަރުޚަބާ ކިޔަމެވެ.\nތި މަގާމަށް އެއްމެ އެކަށީގެންވަނީ މުންދު.


ކީރިތި ޤުރުއާނުގެ ބަގީޗާ: ސޫރަތުލް ފަޖްރު – Ilm\nކީރިތި ޤުރުއާނުގެ ބަގީޗާ: ސޫރަތުލް ފަޖްރު\n1. އިސްވެދިޔަ ބައެއް އުއްމަތްތަކުގެ ވާހަކަ ބަޔާންވެފައިވެއެވެ. (6 ވަނަ އާޔަތުން 14 ވަނަ އާޔަތަށް)\n2. ތަނަވަސްކަމާއި ފާގަތިކަމުގައި އިންސާނާގެ ޙާލަތު ބަޔާންވެފައިވެއެވެ.(15 ވަނަ އާޔަތް)\n3. ދަތިކަމާއި މޮޅިވެރިކަމުގައި އިންސާނާގެ ޙާލަތު ބަޔާންވެފައިވެއެވެ. (16 ވަނަ އާޔަތް)\n4. އިންސާނާ މުދަލަށް ލޯބިކުރާލެއް ބޮޑުވުމުގެ ސަބަބުން މުދަލުން ޞަދަޤާތްކުރުމުން އެއްކިބާވެވެއެވެ. (17 ވަނަ އާޔަތުން 20ވަނަ އާޔަތަށް)\n5. އާޚިރަތްދުވަހުގެ މަތިން ހަނދާންކޮށްދީފައިވެއެވެ. (21 ވަނަ އާޔަތުން 24ވަނަ އާޔަތަށް)\n• فَأَمَّا الإِنسَانُ إِذَا مَا ابْتَلاهُ رَبُّهُ فَأَكْرَمَهُ وَنَعَّمَهُ فَيَقُولُ رَبِّي أَكْرَمَنِ- وَأَمَّا إِذَا مَا ابْتَلاهُ فَقَدَرَ عَلَيْهِ رِزْقَهُ فَيَقُولُ رَبِّي أَهَانَنِ الفجر: ١٥ – ١٦- ފަހެ، އިންސާނާ ދަންނާށެވެ! އޭނާގެ ވެރިރަސްކަލާނގެ ، އޭނާ އިމްތިޙާނުކުރައްވައި ، އަދި އޭނާ މާތްކުރައްވައި، އަދި އޭނާއަށް ނިޢުމަތްދެއްވައިފިހިނދު، ފަހެ، އޭނާ ބުނެތެވެ. ތިމަންގެ ވެރިރަސްކަލާނގެ ތިމަން މާތްކުރައްވައިފިއެވެ. އަދި ދަންނާށެވެ!އެކަލާނގެ ، އެ އިންސާނާ އިމްތިޙާނު ކުރައްވައި ، އަދި އޭނާގެ ރިޒްޤު ދަތިކުރައްވައިފިހިނދު ފަހެ، އޭނާ ބުނެތެވެ. ތިމަންގެ ވެރިރަސްކަލާނގެ ، ތިމަން ނިކަމެތިކުރައްވައިފިއެވެ. ”\nމާތްﷲ އިންސާނާއާ ކުރިމަތިކުރައްވާ ތަފާތުޙާލަތްތަކަކީ އޭނާ އިމްތިޙާނުކުރެއްވުމަށް މެދުވެރިކުރައްވާ ކަންތައްތަކެކެވެ. ތަނަވަސްކަން ދެއްވުމާއި އަތްމަތިދަތިކުރެއްވުމަކީ ހަމަ އިމްތިޙާނެކެވެ. އެކަމަކު އިންސާނާ މިކަމެއް ނުދަނެއެވެ. އިންސާނާ ދެކޭގޮތުގައި އޭނާއަށް ލިބުނުތަނަވަސްކަމާއި މަޤާމާއި ޖާހަކީ އޭނާއަށް ޙައްޤު އެއްޗެކެވެ. އަނެއްކޮޅުން އޭނާޔާ ކުރިމަތިވާ ތަދުމަޑުކަމަކީ އޭނާއާ ކުރިމަތިކުރެއްވި ނިކަމެތިކަމެކެވެ.\nމާތްﷲ އިންސާނާ އިމްތިޙާނުކުރައްވަނީ އޭނާއަށް ތަނަވަސްކަމާއި ނުތަނަވަސްކަން ދެއްވަނީ މާތްﷲ ދެނެވޮޑިގެންވާ ޙިކްމަތަކާ އެއްގޮތަށެވެ. އިންސާނާ އަށް މިޙަޤީޤަތެއް ނޭގެއެވެ. އިންސާނާއަކީ އޭނާއަށް ހެޔޮކަންބޮޑީ ކޮންކަމެއްގައި ކަން ވެސް އެގޭމީހެއްނޫނެވެ. މާތްﷲ ވަޙީކުރައްވަނީ وَعَسَى أَن تَكْرَهُواْ شَيْئًا وَهُوَ خَيْرٌ لَّكُمْ وَعَسَى أَن تُحِبُّواْ شَيْئًا وَهُوَ شَرٌّ لَّكُمْ وَاللَّهُ يَعْلَمُ وَأَنتُمْ لاَ تَعْلَمُونَ البقرة: ٢١٦ – އަދި ތިޔބައިމީހުން ނުރުހޭކަމެއް އެއީ ތިޔަބައިމީހުންނަށް ލާބަހުރިކަމަކަށް ވެދާނެތެވެ. އަދި ތިޔަބައިމީހުން ރުހޭކަމެއް ، އެއީ ތިޔަބައިމީހުންނަށް ގެއްލުންހުރިކަމަކަށް ވެދާނެތެވެ. އަދި ﷲ ހުރިހާކަމެއްމެ ދެނެވޮޑިގެންވެއެވެ. ތިޔަބައިމީހުންނަކަށް ނޭނގެއެވެ. ”\nއެހެންކަމުން ރުހޭކަމެއްގެ ތެރެއިން ގެއްލުމެއް އަތުވެދާނެއެވެ. އަދި ނުރުހޭކަމެއްގެ ތެރެއިން ފައިދާއެއް ލިބިދާނެއެވެ.\n• އިސްލާމްދީން ބާރުއަޅަނީ ހަމައެކަނި ޔަތީމުންނަށް ކާންދިނުމަކަށްނޫނެވެ. މިކަމުގައި އިސްލާމްދީން ދެކެނީ އެއަށް ވުރެ މާ ފުޅާ ރޮނގުވަޅަކުންނެވެ. އިސްލާމްދީނުގައި އަންގަވާފައިވަނީ ޔަތީމުންނަށް މާތްކޮށްހިތުމަށެވެ.\n• إِنَّ رَبَّكَ لَبِالْمِرْصَادِ\nމި އާޔަތުން އަންގައިދެނީ އަނިޔާވެރި ޖައްބާރުން ހަލާކުވެގެންދާނެކަމާއި އެބައިމީހުން މީސްތަކުންނަށް ކުރާ އަނިޔާތައް މާތްﷲ ބައްލަވާ ވޮޑިގެންވާކަމާއި އަދި އެކަމުގެ ހިތި ޖަޒާ މާތްﷲ އެބައިމީހުންނަށް ދެއްވާނެކަމެވެ.\n• ފަޖުރު ސޫރަތުގެ ފުރަތަމަ އާޔަތްތަކުގައި މާތް ﷲ ވަޙީ ކުރައްވާފައިވެއެވެ. (( وَالْفَجْرِ * وَلَيَالٍ عَشْرٍ )) މާނައީ: “ފަތިހުގެ އަލިކަން ގަންދެއްވަމެވެ. އަދި ދިހަ ރޭވެސް ގަންދެއްވަމެވެ. “މިއާޔަތުގައި އައިސްފައިވާ ދިހަ ދުވަހާ ބެހޭގޮތުން ابن عباس رضي الله عنهما ، ابن زبير އަދި مجاهد ރަޙިމަހުމުﷲ ގެ އިތުރުން އިހާއި ފަހުގެ ގިނަ މުފައްސިރުން ވިދާޅުވެފައިވަނީ ” އެއީ ޙައްޖު މަހުގެ ދިހަ ދުވަސްކަމުގައެވެ. “ އަދި އިބްނު ކަޘީރު ރަޙިމަހުﷲ ވިދާޅުވެފައިވެއެވެ. ” އެންމެ ޞައްޙަ ބަހަކީ މިއެވެ. “


مسائل الجاهلية (2) : ޖާހިލިއްޔަޒަމާނުގެ މީހުން އަޅުކަމުގައި ވަކިވެގެންފައިވާކަން – ޖަމްޢިއްޔަތުއް ސަލަފް\nمسائل الجاهلية (2) : ޖާހިލިއްޔަޒަމާނުގެ މީހުން އަޅުކަމުގައި ވަކިވެގެންފައިވާކަން\nތާރީޚް: 10:31 14 އޮކްޓޯބަރ 2018\nއެމީހުންގެ ދީނުގެ ކަންކަމުގައި އެމީހުންވަނީ ބައިބައިވެ ޚިޔާލު ތަފާތުވެފައެވެ. މާތް ﷲ ވަޙީކުރައްވާފައިވެއެވެ. ”كُلُّ حِزْبٍ بِمَا لَدَيْهِمْ فَرِحُونَ”(المؤمنون: 53) މާނައީ: ”ކޮންމެބަޔަކުމެ، އެ ބަޔަކުގެ ގޮތާމެދު އުފަލުން ތިއްބެވެ.”\nއެމީހުންގެ ދުނިޔަވީ ކަންކަންވެސް ހުރީ ހަމައެފަދައިންނެވެ. އަދި އެއީ ރަނގަޅުގޮތްކަމުގައި ހީކުރެތެވެ.\nކީރިތި ރަސޫލާ صلى الله عليه وسلم ވަޑައިގެންނެވީ ދީނުގެ އެއްބައިވަންތަކަމާއިގެންނެވެ. މާތް ﷲ ވަޙީކުރައްވާފައިވެއެވެ. ”شَرَعَ لَكُم مِّنَ الدِّينِ مَا وَصَّى بِهِ نُوحاً وَالَّذِي أَوْحَيْنَا إِلَيْكَ وَمَا وَصَّيْنَا بِهِ إِبْرَاهِيمَ وَمُوسَى وَعِيسَى أَنْ أَقِيمُوا الدِّينَ وَلَا تَتَفَرَّقُوا فِيهِ” (الشورى: 13) މާނައީ: ”ތިޔަބައިމީހުންނަށްޓަކައި، އެކަލާނގެ ޝަރުޢުކުރެއްވި ދީނަކީ، އެކަލާނގެ ނޫޙުގެފާނަށް ވަޞިއްޔަތްކުރެއްވި ދީނެވެ. އަދި ތިމަންރަސްކަލާނގެ ކަލޭގެފާނަށް ވަޙީކުރެއްވި ދީނެވެ. އަދި އިބްރާހީމްގެފާނަށާއި، މޫސާގެފާނަށާއި، ޢީސާގެފާނަށް ވަޞިއްޔަތްކުރެއްވި ދީނެވެ. (އެ ވަޞިއްޔަތަކީ) ތިޔަބައިމީހުން ދީން ޤާއިމުކުރާށެވެ! އަދި އޭގައި ތިޔަބައިމީހުން ބައިބައިނުވާހުށިކަމެވެ!”\nއަދިވެސް އެކަލާނގެ ވަޙީކުރައްވާފައިވެއެވެ. ”وَلاَ تَكُونُواْ كَالَّذِينَ تَفَرَّقُواْ وَاخْتَلَفُواْ مِن بَعْدِ مَا جَاءهُمُ الْبَيِّنَاتُ” (آل عمران: 105) މާނައީ: ”ފާޅުވެގެންވާ ހެކިތައް އެއުރެންނަށް އައުމަށްފަހު، ވަކިވަކިވެ ޚިލާފުވީ މީހުން ފަދައިން، ތިޔަބައިމީހުން ނުވާށެވެ! ބޮޑުވެގެންވާ ޢަޛާބެއް އެއުރެންނަށް ހުއްޓެވެ.”\nއަދި ދުނިޔެވީ ކަންކަމުގައިވެސް ބައިބައިވެގަތުން ނަހީކުރެއްވިއެވެ. މާތް ﷲ ވަޙީކުރައްވާފައިވެއެވެ. ”وَاعْتَصِمُواْ بِحَبْلِ اللّهِ جَمِيعاً وَلاَ تَفَرَّقُواْ”(آل عمران: 103) މާނައީ: ”ތިޔަބައިމީހުން އެންމެން اللَّهގެ ދީނުގައި ހިފަހައްޓާށެވެ! އަދި، ވަކިވަކިވެ ނުގަންނާށެވެ!”\n(މާތް ﷲ ގެ ޙަޟުރަތުގައި ދީނަކީ އިސްލާމް ދީނެވެ. މާތް ﷲ ފޮނުއްވެވި ހުރިހާ ރަސޫލުބޭކަލުންގެ ދަޢުވަތަކީ ތައުޙީދެވެ. އެބޭކަލުން ގޮވައިލެއްވީ މާތް ﷲ އާއެކުގައި އަޅުކަމުގައި އެހެންފަރާތްތައް ބައިވެރި ނުކުރުމަށެވެ. ސަމާވީ ހުރިހާ ޝަރީޢަތެއްގެ އަޞްލަކީ އެކައްޗެކެވެ. މާތް ﷲ ބާވައިލެއްވި ހުރިހާ ޝަރީޢަތެއްގައިވެސް ހަޑިމުޑުދާރުވެގެންވާ ފާހިޝް އެންމެހައި ޢަމަލެއްވަނީ ޙަރާމް ކުރައްވާފައެވެ. އެގޮތުން ބަނގުރާބުއިމާ ޒިނޭކުރުންފަދަ އެންމެހައި ޢަމަލެއް ހުރިހާ ޝަރީޢަތެއްގައިވެސް ޙަރާމްވެގެންވެއެވެ.)


Lankaa gai social media block kurumun Namal ge nuruhun - vNews.mv\nބޮޑުވަޒީރު މަހިންދަ ރާޖަޕަކްސަގެ ދަރިކަލުން ނަމާލް ރާޖަޕަކްސަ\nލަންކާގައި ސޯޝަލް މީޑިއާ ބްލޮކްކުރުމުން ނަމާލްގެ ނުރުހުން\nޒިދާން މުޙައްމަދު 03 April 2022, 16:07\nއަވަށްޓެރި ސްރިީލަންކާގައި ފޭސްބުކް، އިންސްޓަގްރާމް އަދި ޓްވިޓަރ ބްލޮކްކޮށް އެ ޕްލެޓްފޯމަތަކަށް ވަނުމުގައި ހުރަސްތަކާއި ދަތިތައް ކުރިމަތިކުރުވާފައިވާތީ އެ ގައުމުގެ ޔޫތު އެންޑް ސްޕޯޓްސް މިނިސްޓަރު ނަމާލް ރާޖަޕަކްސަ ނުރުހުން ފާޅުކުރައްވައިފިއެވެ.\nލަންކާގައި ސޯޝަލްމީޑިއާ ބްލޮކްކުރީ އެ ގައުމުގެ ދިިފާއީ ވުޒާރާގެ އެންގެވުމަކަށެވެ.\nމަޝްރަހް ގޯސްވަމުން ދާތީ ސޯޝަލް މީޑިއާ ބްލޮކްކުރުމާއި ގުޅިގެން، އެގައުމުގެ ބޮޑު ވަޒީރު މަހިންދަ ރާޖަޕަކްސަގެ ދަރިކަލުން ނަމާލް ރާޖަޕަކްސަ ވިދާޅުވީ، ސޯޝަލްމީޑިއާ ބްލޮކްކުރުމަކީ ހައްލެއް ކަމަށް ދެކެވަޑައިނުގަންނަވާ ކަމަށެވެ.\nއެ ކަމަށް ތަރުހީބު ނުދެވޭނެކަން ހާމަކޮށް އޭނާ ވިދާޅުވީ، އެހެން ގައުމުތަކުގެ ވީޕީއެން ބޭނުންކޮށްގެން ސޯޝަލް މީޑިއާއަށް މިހާރުވެސް ވަދެވޭ ކަމަށާއި އެހެންވެ އެއީ ބޭކާރު ނިންމުމެއް ކަމަށެވެ.\nނަމާލް ވިދާޅުވީ، ސޯޝަލް މީޑިއާ ބްލޮކްކުރުން ފިޔަވައި ރަނގަޅު އޮށްޓަރު ހުރި ހައްލެއް މިކަމުގައި ބޭނުުންވާ ކަމަށެވެ.\nލަންކާގައި ސޯޝަލް މީޑިއާ ބްލޮކްކުރުމުން ގިނަ ބައެއްގެ ފާޑުކިޔުން ވަނީ އެގައުމުގެ ސަރުކާރަށް އަމާޒުވެފައެވެ.\nކާބޯތަކެއްޗާއި، ތެލާއި، ގޭސް އަދި ޒަރޫރީ އެހެންވެސް ތަކެތި ނުލިބި ސްރީލަންކާގެ އާންމުން ރުޅިގަދަ ވެފައިވާއިރު، ކޮންމެ ދުވަހަކު 13 ގަޑިއިރު ކަރަންޓުގެ ޚިދުމަތް މެދުކެނޑެއެވެ.\nލަންކާއަކީ ގިނަ އަދަދެއްގެ ދިވެހިން ވެސް ދިރިއުޅެމުން އަންނަ ގައުމެކެވެ.


Ras Online - ބޯޑަރު ބަންދުނުކޮށް އެންމެ ސަޅިކޮށް ކޯވިޑް ކޮންޓްރޯލް ކުރަން ދަސްކުރީ ރާއްޖެ!\nބޯޑަރު ބަންދުނުކޮށް އެންމެ ސަޅިކޮށް ކޯވިޑް ކޮންޓްރޯލް ކުރަން ދަސްކުރީ ރާއްޖެ!\nމިދުހަތު އާދަމް 28 ޖޫން 2021 - 3:17\nވެލާނާ ބައިނަލްއަގުވާމީ ވައިގެ ބަނދަރުގެ ސީ ޕްލޭން ލަފާފުރާ ސަރަހައްދު\nދުނިޔޭގެ ހުރިހާ ގައުމެއްގައި ވެސް ކޯވިޑާއެކު އެންމެ ފުރަތަމަ އެޅި ފިޔަވަޅަކީ ގައުމަށް ވަދެ ނުކުމެވާ ދޮރާށިތައް ނުވަތަ ބޯޑަރުތައް ބޭރުގައުމުތަކަށް ބަންދުކޮށްލުމެވެ. ރާއްޖޭގައިވެސް ކޯވިޑްގެ އާލަމީ ވަބާގެ އާކޮޅު އެކަން ކުރީ ހަމަ އެގޮތަށެވެ. އެހެން ނަމަވެސް ރާއްޖެއަކީ ދުނިޔޭގެ ގައުމުތަކާއި ވަރަށް ތަފާތުކޮށް އުފެދިފައި އޮތް ގައުމެކެވެ. ރާއްޖޭގެ ރަށްތަަކަކީ ވަކިވަކިން ދުރުދުރުގައި އުފެދިފައި އޮތް ރަށްތަކެކެވެ. ރާއްޖޭގެ އާބާދީ ބެހިފައި އޮތީ ވަކިވަކިން އޮތް މިދެންނެވި ރަށްތަކަށެވެ. އެހެންވީމާ ރާއްޖެ އޮތީ އެކިރަށް ވަކިވަކިން ލޮކްޑައުން ކުރެވޭ ގޮތަށެވެ. ކޯވިޑް ފެތުރޭ ރަށްރަށަށް އަރައިފޭބުން މަނާ ކުރުމުން އެރަށެއް ބަންދުވީއެވެ.\nރާއްޖޭގެ ކަމާބެހޭ ފަރާތްތަކަށް މި ތަޖުރިބާ ކުރެވުނީ ކޯވިޑްގެ ފުރަތަމަ ރާޅާއެކު ގައުމުގެ ބޯޑަރުތައް ބަންދުކޮށްލާފައި އޭގެ ތިންމަސް ފަހުން އަލުން ބޯޑަރު ހުޅުވާލުމުންނެވެ. ބޯޑަރު ބަންދު ކުރުމަކީ ރާއްޖޭގެ އިގުތިސާދަށް ފޫނުބެއްދޭ ވަރުގެ ބޮޑު ގެއްލުންތަކެއް ލިބުނުވެސް ކަމެކެވެ. ބޯޑަރުތައް ބަންދުކޮށްލުމުން ރާއްޖޭގެ މުޅި އިގުތިޞާދު ހުއްޓުނީ އެވެ. އަނެއްކޮޅުން ރާއްޖޭގެ ބޯޑަރު ބަންދުކުރި ނަމަވެސް ޒަރޫރީ ބޭނުން ތަކަށް ބޯޑަރު ހުޅުވާން ޖެހުމަކީ ވެސް މިދެންނެވި ބޯޑަރު ތަޅުލައިގެން ތިބެވޭނެ ކަމާމެދު ސުވާލު އުފައްދަން ޖެހުނު ކަމެކެވެ.\nކޯވިޑްގެ ރާޅުތައް އަރައިގެން އަންނަ ކޮންމެ ފަހަރަކު ސަރުކާރަށް އަމާޒުވި އެންމެ ބޮޑު ފާޑުކިއުމަކީ ބޯޑަރު ބަންދު ނުކޮށްގެން ނޫނީ ބަންދުކުރުން ލަސްވެގެން ކިޔަމުންދިޔަ ފާޑުކިއުންތަކެވެ. ކޯވިޑްގެ އަދަދުތައް މައްޗަށް ދާއިރަށް ގިނަބައެއްގެ ވިސްނުމުގައި ފުރަތަމަ އޮންނަ ކަމަކީ ބޯޑަރުތައް ބަންދު ކުރުމެވެ. މިވެނި އެވެނި ގައުމެއްގައި ކޯވިޑްގެ އާވޭރިއެންޓެއް ފެތުރޭއިރުވެސް ނޫނީ އެގައުމުގައި ކޯވިޑްގެ ނުރައްކާ އިންތިހާއަށް ދާއިރުވެސް އެގައުމުން ފަތުރުވެރިން އައުން މަނާ ނުކުރާތީ ސަރުކާރަށް އަންނަ ފާޑުކިއުންތަކާ ހެދި މުޅި ސަރުކާރު ހާސްވެ ހަދާނެ ގޮތް ހުސްވެއެވެ. މީޑިއާތަކުގައި ހުއްޓުމެއް ނެތި ފާޑުކިޔައެވެ. ނުވިތާކަށް ނޫސްވެރިން ގޮސް ގައުމުގެ ވެރިމީހާ ކުރިމަތީގައި ތިބެ އިސްތިއުފާއަށް ވެސް ގޮވަނީއެވެ.\nހީވަނީ މާލޭގައި ކޯވިޑް ފެތުރި ދެހާހުން، ތިން ހާހުން މައްޗަށް ޕޮޒިޓިވްވާ މީހުންގެ އަދަދު އަރަނީ ރާއްޖެއަންނަ ވަކި ގައުމެއްގެ ފަތުރުވެރިންގެ ސަބަބުންކަން ބައެއް ފަރާތްތަކަށް ކަށަވަރުވެ ޔަގީންވަނީ ހެންނެވެ. އެކަމަކު އެމީހުން އެއާޕޯޓުން އެތެރެވެފައި ފުރައިގެންދަނީ އެމީހަކު ޗުއްޓީ ހޭދަކުރަން އައި ރަށަކަށެވެ. ބަލި ފެތުރިއްޖެއްޔާ ރަށް ބަންދު ކުރަން ޖެހޭތީ ރަށުގެ ވެރިފަރާތުން އެންމެ އިސްކަންދޭ އެއްކަމަކީ އެޗްޕީއޭގެ ގައިޑްލައިނާއެއްގޮތަށް ކަންކުރެވޭތޯ ބެލުމެވެ. މި ގައިޑްލައިންގެ ސަބަބުން ރިސޯޓުގައި ނުވަތަ ފަތުރުވެރިންނަށް ޚިދުމަތްދޭ މުވައްޒަފަކު އާއިލާ ގާތަށް ރަށަށް ނުދެވޭތާ އެތައް ދުވަހެކެވެ. އެމީހުން މިހާރުވެސް އެކަމާ ޝަކުވާކޮށް ޕެޓިޝަނެއްގައި ސޮއިކުރަނީއެވެ. ގާނޫނުގައި އޮތަސް ގަވާޢިދުގައި އޮތަސް އެވެރިން ނައިޓަށް ރަށަށް ނުދާތާވެސް އެތައް ދުވަހެކެވެ.\nދެން އޮތީ ތަފާސް ހިސާބުގެ ވާހަކައެވެ. އެންމެ ފަހުން އާންމުކޮށްފައިވާ ރަސްމީ ތަފާސް ހިސާބު ތަކަށް ބަލާއިރު ރާއްޖެއަންނަ ފަތުރުވެރިން ކޯވިޑަށް ޕޮޒިޓިވްވާ މިންވަރު އެންމެ އެކެއް އިންސައްތައާއިވެސް ގާތް ނުކުރެއެވެ. އެކަމަކު ކޯވިޑްގެ ރާޅެއް ބިންދައިލާއިރަށް އަޑުން އަޑުނަގާފައި، ކަރުން ލޭނާރު ހިލޭވަރަށް ބާރަށް އަޅުގަނޑުމެން މިގޮވަނީ ގައުމަށް ފަތުރުވެރިން ނާރުވާށެވެ. ބޯޑަރުތައް ބަންދުކުރާށެވެ. އެކަމަކު އަދަދުތައް ދައްވާއިރަށް ކުޑަ ދުލެއް ދިނަސް އަޅުގަނޑުމެންނަށް ހީވަނީ އީދެއް އައިސްގެން އުޅޭ ހެންނެވެ. އަވަހަށް ކައިވެނި ޕާޓީތަކާއި ބާތުޑޭ ޕާޓީތައް ބާއްވައިގެން މަޖާކުރަން ފަށަނީއެވެ. ކާފިއު ގަޑި ޖެހެންދެން މާލޭގެ މަގުތައް އޮންނަނީ ފުރިފައެވެ. ފިހާރަތައް ފުރިފައެވެ. ސައިހޮޓާ ތަކާ ރެސްޓޯރެންޓްތަކާ ކެފޭތައް ފުރިފައެވެ. އެޗްޕީއޭގެ ގައިޑްލައިން އޮންނަނީ ސޭޓްގެ ވަތްގަނޑުގެ އެންމެ ފުލުގައެވެ. ސެނިޓައިޒާ ފުޅި ބަހައްޓަނީ ފުލުހުން ވަދެ ރެއިޑްކޮށް ޖޫރިމަނާ ކުރީމައެވެ. ހުއްޓަސް ވަންނަ މީހަކު އޭގައި އަތެއް ނުލައެވެ. ބައެއް ތަންތަނުގައި ފުޅި ހުންނަނީ އަބަދުވެސް އަގުދެއްކި ވަރަށް ފުރިފައެވެ. އެފުޅި އެއީ ހުސްވާ ފުޅިއެއް ނޫނެވެ. އެފުޅިއަށް ވަނީ އަތްދޮންނަ ތަށީ ކައިރީގައި ހުންނަ އަތްދޮންނަ ފުޅިއަށްވާ ގޮތެވެ. ހެދުނު އެފުޅިން އަންނާނީ އޮލަކޮށެވެ. މެންދުރުވާ އިރަށް ދިޔާވެގެން ކިރިޔާ ފޮނުއަރާހެން ހީވާނެއެވެ. ރޭގަނޑު ވާއިރު ފިތާލީމާ އަންނާނީ ފެންފޮދެކެވެ.\nދޮރުން ވަންނައިރު ހުންބަލާން ވެސް އުސޫލުގައި ނޫނީ ގައިޑްލައިންގައި އޮންނަ ކަމަށް ވެއެވެ. ހަމަ ގައިމުވެސް މި ކޯވިޑްގެ ތެރޭގައި އަޅުގަނޑަށް ދުވަސްކޮޅަކު ހުރެވުނު މިސަރަހައްދުގެ ތަންކޮޅެއް ތަހުޒީބުކަމަށް ކިޔާ ގައުމެއްގައި ފިހާރަތަކާއި ހޮޓާ، ކެފޭ ފަދަ ތަންތަނަށް ވަދެވޭނީ ހުން ބަލައި ނަންނޯޓުކޮށް އަތްދޮވެ ހަދައިގެންނެވެ. މިރާއްޖޭގެ 99 އިންސައްތަ މީހުން މިދެންނެވި ފަދަ ތަންތަނުގައި ހުންބަލައެއް ނޫޅެއެވެ. އެފަދަ އެއްޗެއް އަމުދުން ނުވެސް ފެނެއެވެ. ހޮޓާ، ކެފޭ ފަދަ ތަންތަނަށް ވަދެ އިށީދެ އުޅުމުގައި އެއްވެސް އުސޫލެއް ގައިދުރު ކަމެއް ނޯވެއެވެ. ހަމަ ކުރިން އޮންނަ ގޮތަށް ބައިހަދާފައި ގޮސް ގޮނޑި ދަމާލާފައި މޭޒު ވަށައިގެން އިށީންނަނީއެވެ. ސިނގިރޭޓްގެ ދިލަ ނާރާ ހަމަ އެއްވެސް މާލަމެއް ނުހުރެއޭ ދެންނެވުމަކީ ކުށަކަށް ނުވާނެއެވެ.\nމަގުމައްޗަށް ނުކުންނައިރު އެންމެންގެ މާސްކް ދަތްދޮޅީގައެވެ. ކޮންމެ މީހަކު ރަނގަޅަށް މާސްކް އަޅައިތޯ ބަލަން، ފާރަވެރިވާން ކޮންމެ މީހެއްގެ ފަހަތުގައި ފުލުހަކު ބަހައްޓައިގެން ނޫނީ އެކަން ވާކަށް ނެތެވެ. ހަމަ ދުލެއް ދޭއިރަށް ފިނިބުރު ޖެހުމާއި ރަހުމަތްތެރިންގެ ގެއަށް ޒިޔާރަތް ކުރުމާއި ދަތުރު ދިއުމާއި މަސްދަތުރު ދިއުމެވެ. މިސްކިތްތައްވެސް ބަންދު ކުރީމާ ގޯހެވެ. އެކަމަކު ހުޅުވޭނީ ގައިދުރުކޮށްގެން ޖަމާއަތް ހަދާމަތިން ކަމަށް އުސޫލުގައި ބުނުމުން ސަރުކާރު ކަޑަވީއެވެ. މައިމޫނާއާއި ރައީސް މީހާ ލާދީނީ ވީއެވެ.\nފަތުރުވެރިން ރާއްޖެއަށް އައިސް މީހުން ދިރިއުޅޭ އެއްވެސް ރަށަކަށް ނާރުވައިވެސް ގެންގުޅެވޭން އޮތް އިރު އެކަން އެގޮތަށް ނުކުރާންވީ އެއްވެސް ސަބަބެއް ނުވިސްނެއެވެ. ރާއްޖޭގެ ފަތުރުވެރިކަމުގެ ވިޔަފާރީ މައިގަނޑު ގޮތެއްގައި ތަރައްގީ ކޮށްފައި ވަނީ ދުނިޔޭގެ ކޮންމެ ބައްރަކުން ރާއްޖެއަށް ފަތުރުވެރިން އަޔަސް އެމީހުން ދިވެހި ރައްޔިތުން އުޅޭ އެއްވެސް ރަށަކަށް ނާރުވައި ގެންގުޅެވޭނެ ނޫނީ އެމީހުންނަށް ޚިދުމަތް ދެވޭނެ ގޮތަށެވެ. ރާއްޖޭގެ ބޯޑަރު އަލުން ހުޅުވާލީ ރާއްޖޭގެ އެދާއިރާގެ ތަޖުރިބާކާރު ބޭފުޅުންގެ ވިސްނުމާއެކު އެގޮތަށް އުސޫލުތައް ބައްޓަންކޮށް ރާވައިގެންނެވެ. ރާއްޖޭގެ މައި އެއާޕޯޓު އޮތީ މީހުން ދިރިއުޅޭ ރަށަކުނޫނެވެ. ފަތުރުވެރިޔާ އޭނާ އަންނަ ރިސޯޓަށް ދަތުރުކުރާ އުޅަނދުގައި އެމީހުންނާއެކު ދަތުރު ކުރަނީ ރިސޯޓުގައި ބަންދުވެގެން ތިބި މުވައްޒަފުންނެވެ. އެއާޕޯޓްގައި ތިބޭ މުވައްޒަފުންގެ ރައްކާތެރިކަމަށް އޮތީ ފިޔަވަޅުތައް އަޅާފައެވެ. ފަތުރުވެރިއާ ރާއްޖެއައިސް މިދެންނެވި އުޅަނދުގައި ސީދާ ދަނީ އޭނާ ހުންނަ ރިސޯޓަށެވެ. އެރިސޯޓުގައި ތިބި މީހުންވެސް އެތިބީ އެތަނުގައި ބަންދުވެގެންނެވެ. ރިސޯޓުގައި ހުރީ އެކަހެރި ކުރުމާއި ކަރަންޓީން ކުރުމާއި މުވައްޒަފުން އުޅޭނެ ގޮތުގެ އުސޫލުތައް ރޭވި ހެދިފައެވެ. އެމީހުން އަމަލު ކުރަނީ އެގޮތަށެވެ.\nއެކަމަކު ދުލެއް ދޭއިރަށް ރަށްރަށަށް ގޮސް އިންތިހާބުތަކަށް ކެމްޕޭން ކޮށްފައި އަޅުގަނޑުމެން އުޅޭނެ ގޮތަކަށް އުޅެފައި ކޮވިޑް ފެތުރެން ފެށީމާ ގޯސްވަނީ ގައުމަށް ޑޮލަރު ވައްދައިދޭ ފަތުރުވެރިޔާއެވެ. އެމީހުން ގެންނާތީ، ބޯޑަރު ހުޅުވާތީއެވެ. ވަކި ގައުމަކުން ރާއްޖެއަށް ފަތުރުވެރިން އައުން މަނާ ނުކުރާތީއެވެ. ތިމާމެންގެ އެއްވެސް ފަރުދީ ޒިންމާއެއް ނެތެވެ. ބޭރުގައި އުޅޭނެ ގޮތަކަށް އުޅެފައި ވަންނާނެ ތަނަކަށް ވަދެ ބައްދަލު ކުރާން ބޭނުންވާހާ ބަޔަކާ ބައްދަލުކޮށްފައި ގެއަށް އައިސް މާމައާއި ކާފަ ކައިރީގައި އެއްވެސް ވިސްނުމެއް ފިކުރެއް ބިރެއްވެސް ނެތި އުޅެފައި ތިމާގެ ސަބަބުން އެމީހުން ބައްޔަށް ޕޮޒިޓިވްވެ ހާލު ދެރަވެ އައިސީޔޫއަށް ލާން ޖެހުނީމާވެސް ގޯސްވަނީ ސަރުކާރާ ވެރިމީހާއެވެ.\nމިހާތަނަށް ކޯވިޑްގައި ދިވެހި ރާއްޖެ މިކުރި ތަޖުރިބާއިން އެންމެ ރަނގަޅަށް ކޯވިޑް ކޮންޓްރޯލް ކުރާނެ ގޮތް ނޫނީ ކުރެވޭނެ ގޮތް މިހާރު ސަރުކާރަށް ވެސް ސިއްހީ ދާއިރާއަށްވެސް ރައީސުލްޖުމްހޫރިއްޔާއަށް ވެސް ވަރަށް ރަނގަޅަށް އެނގި ދަސްވެއްޖެއެވެ. ދޫކޮށްލައިފިއްޔާ ގިނަ ދިވެހީން ބަހެއް ނާހާނެކަން އެނގިއްޖެއެވެ. އެހެންވީމާ ދުލެއް ދީފާ ފެތުރެން ފެށީމާ އެންމެން ގޭބަންދުކޮށްފައި ހޮޓާ، ކެފޭ އަދި ރެސްޓޯރެންޓްތަކާ އޮފީސްތައް ބަންދުކޮށްލީމާ އިސާހިތަކު ކޯވިޑް ކޮންޓްރޯލް ވީއެވެ. ކޯވިޑް ފެތުރޭ ރަށްރަށަށް އަރާފޭބުން މަނާކޮށްފައި ކޯވިޑް އުޅޭ ގެތައް ވެސް ބަންދުކޮށްލީމާ އިސާހިތަކު ބަލި ކޮންޓްރޯލްވީއެވެ. އެނޫން ގޮތަކަށް އެކަން ވާން ނެތްކަން މިގައުމުގެ ތަޖުރިބާއިން ވެރީން ދަސްކުރަށްވައިފިއެވެ.\nއެއީ މީހަކު ކިޔައިދޭން ޖެހޭނެ ތަޖުރިބާއެއް ނޫނެވެ. މިފަހަރުވެސް ދެހާހުން މައްޗަށް ދުވާލަކު ޕޮޒިޓިވްވާ މީހުންގެ އަދަދު ދިޔައީމާ އެންމެން ގެއަށް ވައްދާފައި ބަންދު ކުރީއެވެ. ކާފިއު ގަޑި ނޫނަސް އެއްވެސް އިރެއްގައި ފާސް ނުލައި ބޭރަށް ނުކުތުން މަނާކުރީއެވެ. މަހެއްހާ ދުވަހު އެގޮތުގައި ހިފަހައްޓައިލީމާ ކޯވިޑް ކޮންޓްރޯލްވީއެވެ. ރައީސް ވިދާޅުވި ފަދައިން ބޮޑު ޗުއްޓީގައި މިފަހަރު ގޭގައި މަޑުކޮށްލައްވާށެވެ. އެންމެން ވެކްސިން ޖަހައި ނިމުނީމާ ބޮޑު ޢީދާއި ޖުލައި ސައްބީހުގެ ބަންދުގައި ޗުއްޓީއަށް ދާނީއެވެ. ބަސްނާހާ ކުދިން ގެންގުޅެވޭނީ މިކަހަލަ ގޮތަކަށެވެ.\nމިދުހަތު އާދަމް މިލިޔުނު އިރުގަ ހުރީ ހަމަހޭގަބާ. ބޯޑަރ ހުޅުވާލައިގެއް ސީދާ އެޔާޕޯޓް އިން ހިދުމަތް ލިބި އެތަނުންފުރާއިގެ ދަނީ ރިޒޯޓަށް އަދިހަމަ އެބުނާ ރިޒޯޓް މުވައްޒަފުން ތިބީ ފަތުރުވެރިންނަށް ހިދުމަތް ދޭތީވެ ރިޒޯޓް ބަންދުގަ އާއިލާ ކާއިރިއަށް ރަށަށް ނުގޮސް އޯކޭ. އެންމެ ފުރަތަމަ އެޔާޕޯޓް އިން ފަތުރުވެރިޔާ އަށް ހިދުމަތްދޭން ހުންނަ އެއްކަލަ ދަތްދޮޅީގައި މާސްކް އެޅި ދިވެހި މީހާ ކޯވިޑް ހިފާއިގެން ޑިއުޓީ ނިންމާފަ އާއިލާ އާއި އެކުގަ ނިދަން ދިވެހި ރާއްޖޭގެ ވެރިކަން ކުރާ ސިޓީ މާލެ ސިޓީއަށް އެއްވެސް ހިފެހެއްޓުމެއްނެތި ދެވިފާ އެއްކަލަ ފަތުރުރުވެރިޔާ ސީދާ ފުރާއިގެން ދިޔަ ރިޒޯޓްގަ ހުރި ދިވެހި މީހާ އަށް އާއިލާ ކާއިރި އަށް ނިދަން ނުދެވެނީ މިބުނި ދިވެހި މީހާ ފަތުރުވެރިޔާ އަށް ހިދުމަތްދޭން ކަނޑައެޅިފައިވަނީ ފަތުރުވެރިޔާގެ އަނގާއިގެ ތެރޭގަ ވީމާތޯ ރިޒޯޓްގެ މެނޭޖްމަންޓްގައި އަހާލައި އޮޅުންފިލުވާލަން އަޅުގަނޑު ބޭނުންވޭ. އެހެންވީމާ މިބުނީ ހުޅުލޭގެ އެޔާޕޯޓްގެ މުވައްޒަފުންނޭ ކޯވިޑް އުފުއްލާލައިގެން މާލެ ދަނީ. މީކީ މާލެގަ ދިރިއުޅޭ މީހުންގެ މައްސަލަ އެއްނޫން މީ ހަމަ ބޯޑަރ ހުޅުވާލައިގެން ފަތުރުވެރިޔާއަށް ފުރަތަމަ ހިދުމަތް ދޭން ތިބި ދަތްދޮޅީގައި މާސްކް އެޅި ދިވެހިންގެ މައްސަލަ. އަދި އެޔާޕޯޓް މުވައްޒަފުން ފަތުރުވެރިންނަށް ހިދުމަތް ދީފައި މާލެ އަށް އެމީހުންނަށް އާދެވޭގޮތަށް ދޫކޮއްލުން އެއީ އެޔާޕޯޓްސް ކޮމްޕެނީ އާއި ދިވެހި ސަރުކާރުގެ މައްސަލަ.\nމީ ގައި މިއޮތީ ހުސް ތެދު ވާހަކަ\nރާއްޖެ އަށް ކޮވިޑް ކޮންޓްރޯލް ކުރެވުނީ ސަރުކާރު ނުވަތަ މީހެއްގެ މޮޅު ކަމަކުން ނޫން. ﷲ ތަޢާލާގެ އޯގާވަންތަވެރި ކަމުގެ ބޮޑުކަމުން. އެއީ ބަލި ވުޖޫދަށް އައުމުގެ ވެސް އަދި ނެތި ދިއުމުގެ ވެސް ސަބަބު. ބޮޑާވުމުގެ ހައްޤެއް އެކަކަށް ވެސް ނެތް. ﷲ اكبر...\nކަލޭ ތިހުރީ ބުރާންތި އަރާފަތަ\nރާއްޖެ އަކީ މިބަލި އެންމެ ފަސޭހައިން ކޮންޓްރޯލް ކުރެވޭނެ ގައުމު އެކަމު ފެއިލް ވަމުން ދާތަން ފެނަނީ ކަންކަން ނުވީމަ ފަރުދީ ޒިންމާއޭ ކިޔާފަ ރައްޔިތުން ބޮލަށް ކަންޑާލަނީ ބޯޑަރު ބަންދު ކުރި ވާހަކަ ކިޔާ އިރު ބޭރުން މީހުން ނައީމަ ބަންދު ކުރީ ނުވާތަކަށް އިންޑިޔާ ވޭރިއަންޓް ގަދަޔަށް ފެތުރެންބފެށި އިރު އެހެން ގައުމުތަކުން އިންޑިޔާ ބޯޑަރު ބަންދު ކުރި އިން ރާއްޖެއިން އެމީހުން ކަރަންޓިނު ވާތާކަށް ހެދީ\nހުޅުމާލޭގަ ތިޔަ އިންޑިޔާ ގްރޫޕްތައް އުޅުނީ އުޅޭނެ ގޮތަކަށް. މީ ސިޔާސީ ވާހަކައެއް ނޫން. ހަގީގަތް. މިތާކު ތިޔަ ގަވައިދު ހިފެހެއްޓި ބަޔަކު ނެތް. ހުޅުމާލޭގަ ދިރިއުޅޭ ކޮންމެ މީހެއް ކައިރީ އެހިޔަސް މީ ތެދެެއ ކަމަށް ބުނާނެ. އިންޑިއަން ވޭރިއްންޓް ފެތުރި މީހުންގެ ފުރާނަދާން ދިމާވި އެއް ސަބަބު މީ\nމީގެ މިޔޮތީ ހަމަ ތެދު ހަގީގަތް. ކިރިޔާ ލުޔެއް ދޭއިރަށް މާލެ ސަރަހައްދުގައި ދިރިއުޅޭ މީހުންނަށް ހީވަނާ އީދު އައްނަ ހެން.


Live press conference gai Abdul Raheem avaguraana govaifi | Hathaavees\nލައިވް ޕްރެސް ކޮންފަރެންސެއްގައި އަދުރޭ އަވަގުރާނަ ގޮވައިފި\nއޮގަސްޓް 31, 2020 ހަތާވީސް.ކޮމް\nޕީއެންސީގެ ރައީސް އަބްދުއްރަހީމް އަބްދުﷲ-- ފޮޓޯ/ މިހާރު\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ލިޔުއްވި "ދެ ރަނދުން" ފޮތަށް ނިސްބަތްކޮށް، ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ލައިވް ޕްރެސް ކޮންފަރެންސެއްގައި އަވަގުރާނަ ގޮވައިފިއެވެ.\nރައީސް ނަޝީދު ލިޔުއްވި "ދެ ރަނދުން" ފޮތަށް އަދުރޭ އަވަގުރާނަ ގޮވީ ފުލުހުން އޮފީހަށް މިއަދު ހާޒިރުވުމަށްފަހު، ނޫސްވެރިންނާ ބައްދަލުކުރައްވައި ދެއްކެވި ވާހަކަގައެވެ. ގައިދުރުކަމެއް ނެތި، މާކްސް ނާޅައި މުޒާހަރާ ކުރި މައްސަލާގައި ފުލުހަށް ހާޒިރުކުރުމުން، އެކަމުގެ ކަންބޮޑުވުންފާޅު ކުރައްވައި، އަދުރޭ އަވަގުރާނަ ގޮވުމުން، ބައެއް މީހުން ހީސަމާސަ ކުރިއެވެ. އެ ޕްރެސް ކޮންފަރެންސް "ޗެނަލް13" އާއި\n"ސަންގުޓީވީ"އިން ދިޔައީ ވަގުތުން ފޮނުވަމުންނެވެ.\nރައީސް ނަޝީދު ނެރުއްވި ފޮތުގެ ނަމަށް ނިސްބަތްކޮށް، އަދުރޭ އަވަގުރާނަ ގޮވުމަށްފަހު، އެއީ އޮޅިގެން ކުރެވުނު ކަމެއްކަމަށް ދެއްކުމަށް އޭނާ ވަނީ މަސައްކަތްކޮށްފައެވެ.\nއަބްދުއްރަހީމް މިއަދު ފުލުހަށް ހާޒިރުކުރެއްވުމުން، އޭނާގެ ވަކީލުންގެ ގޮތުގައި ވަޑައިގެންނެވީ ފަނޑިޔާރުކަމުން ވަކިކުރަން ނިންމާފައި ވަނިކޮށް، އިސްތިއުފާ ދެއްވި ހައި ކޯޓުގެ ކުރީގެ ފަނޑިޔާރު ސުޖާއު އުސްމާނާއި ކްރިމިނަލް ކޯޓުގެ ކުރީގެ ގާޒީ ހަސަން ނަޖީބެވެ.\nފޮނަދޫ ދާއިރާގެ މެމްބަރުކަން ވެސް ކުރެއްވި އަދުރޭއަކީ މަޖިލީހުގެ ތަޅުމުގަ އާއި ކޮމެޓީތަކުގައި ވެސް މީގެ ކުރިން ބޭއަދަބީ ބަސްތައް ބޭނުންކުރެއްވި ބޭފުޅެކެވެ. އެގޮތުން 17 ވަނަ ރައްޔިތުންގެ މަޖިލީހުގެ ރައީސް، އަދި މިހާރުގެ ފޮރިން މިނިސްޓަރު އަބްދުﷲ ޝާހިދުގެ މަންމާފުޅަށް ނިސްބަތްކޮށް، އަވަގުރާނަ ގޮވާފައިވެއެވެ. އަދި ރައީސް ޔާމީން ހިންގެވި ކަމަށް ބުނާ ތެލުގެ ވަގު ވިޔަފާރީގެ މައްސަލަ، މަޖިލީހުގެ ކޮމެޓީން ބެލި ދުވަސްވަރު، އެ ކޮމެޓީގައި ވެސް މީގެ ކުރިން އޭނާ ވަނީ ބޭއަދަބީ ބަސްތައް ބޭނުންކުރައްވައި، ކޮމެޓީ ހުއްޓުވުމަށް މަސައްކަތް ކުރައްވާފައެވެ.\nPrevious ފުލުހުންގެ އިދާރާއަށް ހާޒިރުކޮށް 1،000 ރުފިޔާއިން ޝުޖާއު ޖޫރިމަނާކޮށްފި\nNext މައުސޫމް އަލުން ހުވާ ކުރައްވައިފި


Mihaaru "messanger"ge Boki Nivvaaleveyne!\nމިހާރު "މެސެންޖާރ"ގެ ބޮކި ނިއްވާލެވޭނެ!\na Messanger Black Preview | Photo: Facebook\nއަނދިރި ތަނެއްގައި ފޭސްބުކް މެސެންޖަރ ބޭނުންކުރާ ފަރާތްތަކަށް، ތަހައްމަލުކުރަންޖެހޭ ތަކުލީފެއް އޮވެއެވެ. އެއީ، މެސެންޖަރގެ ޔޫސަރ އިންޓަފޭސް ހުދު ކުލައިގައި ހުރުމުގެ ސަބަބުން ފޯންގެ އަލި ގަދަވެ، ލޮލަށް އުދަގޫވުމެވެ. ނަމަވެސް ދެން އެތަކުލީފު ތަހައްމަލުކުރާކަށް ނުޖެހޭނެއެވެ.\nއަލަށް ތަޢާރަފުކުރި "މެސެންޖަރ ބްލެކްވާޝަން" ނުވަތަ ކަޅުކުލައިގެ މެސެންޖަރަކީ މިކަމުގެ ހައްލެވެ. އެހެނަސްް އަދި ގިނަ ފަރާތްތަކަށް މެސެންޖާ ކަޅުކޮށްލާނެ ގޮތެއް ނޭނގެއެވެ. އާއެކެވެ. މެސެންޖަރގެ ބޮކި ނިވާލާނެ ގޮތެއް އަދިވެސް ގިނަ ބަޔަކަށް ނޭނގެއެވެ.\nބުނަން ހެއްޔެވެ؟ މެސެންޖަރގެ ބޮކި ނިވާލަން ކުރަންޖެހެނީ ހަމަ ކުޑަކުޑަ ކަމެކެވެ. އެގޮތުން، އެއްމެ ފުރަތަމަ ކުރަން ޖެހޭނެ ކަމަކީ ކޮންމެވެސް މީހަކަށް "ހަނދު" އެމޯޖީއެއް ފޮނުވުމެވެ. އެއަށްފަހު، ފޮނުވި އެމޯޖީއަށް ފިއްތާލާށެވެ. ދެން މެސެންޖާރ އެޕް ނިއްވާލާނީއެވެ. ދެން، އަނެއްކާވެސް މެސެންޖާ ހުޅުވުމަށްފަހު ކުރިން ފޮނުވި އެމޯޖީއަށް ފިއްތާލާށެވެ. މިގޮތަށް ކަންތައް ކުރުމުން "މެސެންޖަރ ޑާކް ވާޝަން" އޮން ކުރަން ނޮޓިފިކޭޝަން އަރާނެއެވެ. އޭރުން އަވަހަކަށް އޮންކޮށްލާށެވެ. އިސާހިތަކު މެސެންޖަރގެ ބޮކި ނިވި، އަނދިރި ވެދާނެއެވެ.\nނޯޓް: މަތީގައި ބުނެވިދިޔަ ގޮތަށް ކަންތައް ކުރި ނަމަވެސް، "މެސެންޖަރ ޑާކް ވާޝަން" އެޕްލައި ކުރެވޭނީ، ފޭސްބުކް މެސެންޖަރ ފަހުގެ އަފްތޫތުގައެވެ. ޔަޢުނީ އަޕްޑޭޓްގައެވެ.


Aharemen ge amaazu huree seedhaa World Cup ah - Ronaldo - AO News\nއަހަރެމެންގެ އަމާޒު ހުރީ ސީދާ ވޯލްޑްކަޕަށް – ރޮނާލްޑޯ\nޕޯޗުގަލްގެ އެންމެ ބޮޑު އަމާޒަކީ މިއަހަރު ނޮވެމްބަރު މަހު ގަތަރުގައި ބާއްވާ ފީފާ ވޯލްޑް ކަޕަށް ކޮލިވުން ކަމަށް ޕޯޗުގަލް ކެޕްޓަން ކްރިސްޓިއާނޯ ރޮނާލްޑީ ބުނެފިއެވެ.\nއިންސްޓަ ގްރާމުގައި ކުރި ޕޯސްޓެއްގައި ރޮނާލްޑޯ ބުނެފައިވަނީ ޕޯޗުގަލްގެ އަމާޒު ހުރީ ސީދާ ވޯލްޑްކަޕާއި ދިމާއަށް ކަމަށާއި އެކަން ހާސިލް ކުރުމަކީ ޓީމުގެ ހުރިހާ ކުޅުންތެރިންގެ ވެސް އެންމެ ބޮޑު އުންމީދު ކަމަށެވެ. އަދި ޕޯޗުގަލް ގަތަރުގައި އޮންނަ ވޯލްޑްކަޕުން ފެނިގެން ދިއުމަކީ ގައުމަށް ވެސް ލިބޭނެ ވަރަށް ބޮޑު ފަޚުރަކާއި ޝަރަފެއް ކަމަށާއި އެކަން ހާސިލް ކުރުމަށް ވާން ޖެހުނު ކޮންމެ ޤުރުބާނީއެއް ވެސް ވުމަށް ޓީމުގެ ކުޅުންތެރިން ރިބީ ތައްޔާރަށް ކަމަށް ރޮނާލްޑޯ ބުނެފައިވެއެވެ.\nރޮނާލްޑޯ އިތުރަށް ބުނީ ޕްލޭއޮފް ކުޅެން ޖެހިފައިވަނީ ވަރަށް ވަރުގަދަ ޓީމުތަކަކާ ދެކޮޅަށް ކަމަށާއި އެޓީމުތައް ބަލިކުރުމަކީ އުނދަގޫ މަސައްކަތަކަށް ވާނެ ކަމަށެވެ. އެހެން ނަމަވެސް ކުޅޭނީ ހުރިހާ މެޗަކުން ވެސް މޮޅުވެ ވޯލްޑްކަޕުން ޖާގައެއް ހޯދުމުގެ އަޒުމުގައި ކަމަށް ރޮނާލްޑޯ ބުންޏެވެ.\n” އަހަރެމެންގެ އެންމެ ބޮޑު އަމާޒަކީ ފީފާ ވޯލްޑްކަޕަށް ކޮލިފައިވުން. އެވިސްނުން މިހާރު ހުރީ. ޓީމުގެ ހުރިހާ ކުޅުންތެރިންގެ ވެސް އަޒުމަކީ އެއީ. އަހަރެމެންނަށް އެނގޭ ޕްލޭއޮފް މެޗު ފަސޭހަ ނުވާނެކަން. އެއީ ޕްލޭއޮފް ކުޅެން ޖެހިފައިވަނީ ވަރުގަދަ ޓީމުތަކަކާއި ދެކޮޅަށް. ނަމަވެސް މަސައްކަތް ކުރާނީ މޮޅުވާން.” ރޮނާލްޑޯގެ އިންސްޓަގްރާމް ޕޯސްޓުގައި ބުނެފައިވެއެވެ.\nމިއީ ޕޯޗުގަލް ވޯލްޑްކަޕަށް ކޮލިފައި ވުމަށް ޕްލޭއޮފް ކުޅެން ޖެނުނު ތިންވަނަ މުބާރާތެވެ. މީގެ ކުރިން 2010 ވަނަ އަހަރުގެ ވޯލްޑްކަޕް މުބާރާތާއި 2014 ވަނަ އަހަރުގެ ވޯލްޑްކަޕް މުބާރާތައް ޕޯޗުގަލް ކޮލިފައިވެފައިވަނީ ޕްލޭއޮފް ކުޅެގެންނެވެ.


Male' aai atoll thereyge faragu mi sarukaarah nahthaaleveyne baa?\nމާލެއާއި އަތޮޅުތެރޭގެ ފަރަގު މި ސަރުކާރަށް ނައްތާލެވޭނެބާ؟\n5 މަސް,4ދުވަސް, 23 ގަޑި, 26 މިނެޓް, 15 ސިކުންތު ކުރިން 2080އިދުހާމް ނައީމް\nސިނަމާލެ ބްރިޖް ހުރަސްކޮށް ހުޅުމާލެއަށް ދަތުރުކުރަމުންދާ ބަހެއް: ފޮޓޯ މިހާރު\nރައްޔިތުންނަށް އެތައް ވަޢުދުތަކެއްވުމަށް ފަހު ރާއްޖޭގެ ވެރިކަމާއި ހަވާލުވެވަޑައިގެތް އިބްރާހިމް މުޙައްމަދު ސޯލިހަށް އެ ވަޢުދުތައް ފުއްދުމުގައި ނުކުޅެދެމުން އަންނަކަމީ އެންމެންވެސް ޤަބޫލުކުރާ ހަގީގަތެކެވެ.\nއޭގެ ތެރެއިން އެއް ވަޢުދަކީ ރާއްޖޭގެ ހުރިހާ އެންމެންނަކީ ހަމަހަމަ ބަޔަކަށް ހަދައި މާލެ މީހުންނާއި އަތޮޅުތެރޭގެ މީހުންގެ ފަރަގު ނައްތާލާނެކަމަށް ބުނެ ވެވަޑައިގެންނެވި ވަޢުދެވެ. އެހެންނަމަވެސް މިހާތަނަށް އެ ވަޢުދު ފުއްދެވުމުގައި ރައީސް ސޯލިހު އެއްވެސް މަސައްކަތެއް ކޮށްފައިނުވެއެވެ. ފެނިގެންދަނީ އެ ފަރަގު ދުވަހެއް ދުވަހަކަށް ބޮޑުވަމުންދާ މަންޒަރެވެ. އެގޮތުން ދާދީ ފަހުން މާލެއާއި ހުލުމާލެއާއި ދެމެދު ކުރާ ބަސް ދަތުރުތަކުގެ އަގުތައް އިއުލާން ކުރުމުން އެކަން ވަރަށް ބޮޑަށް ހާމަވެގެން ދިޔައެވެ.\nރައީސް ސޯލިހުގެ ސަރުކާރުން ބުނަމުން ގެންދަނީ ބަސްދަތުރުތަކަށް ލާރި ނެގި ނަމަވެސް ސްކޫލް ޔުނިފޯރމުގައި ތިބޭ ކުދިންނާއި ސްކޫލުތަކަށް ދާ ދަރިވަރުންގެ އަތުން އެއްވެސް އެއްޗެއް ނުނަގާނެކަމަށެވެ. ވަރަށްވެސް ރަނގަޅު ނިންމުމެކެވެ. އެހެންނަމަވެސް ދެން އުފެދޭ ސުވާލަކީ ހަމައެކަނި އެ ކުދިންގެ އަތުން ލާރި ނުނެގުމަކީ އެއީ ހަމަހަމަ ކުރުންތޯއެވެ.\nރާއްޖޭގެ އެންމެ ދެކުނުން އައްޑޫ ސިޓީގައިވެސް ބަހުގެ ޚިދުތް ދެމުން ގެންދެއެވެ. އެ ސިޓީގެ ސްކުލްތަކުގެ ދަރިވަރުންވެސް ސްކޫލަށް ދިޔުމުގައި ބޭނުންކުރަނީ ބަހުގެ ހިދުމަތެވެ. ނަމަވެސް އެކުދިންގެ އަތުން ސްކޫލް ބަހުގެ ފީގެ ގޮތުގައި ކޮންމެ މަހަކު 300 ރުފިޔާ ނަގައެވެ.\nޗެނަލް13 އަށް މަޢުލޫމަތު ދެއްވަމުން އެ ސިޓީގެ ރައްޔިތަކު ބުނީ އޭނާގެ ދަރިފުޅު ސްކޫލަށް ދިއުމަށް ބަސް ދަތުރުތަކަށް މަހެއްގެ މައްޗަށް 300 ރުފިޔާ ޚަރަދުވާކަމަށާއި މާލެއާއި ހުޅުމާލޭގެ ދަރިވަރުންނަށް ހިލޭ ބަސްދަތުރު ކުރެވޭ އިރު އޭނާގެ ދަރިންނަށް ހިލޭ އެ ދަތުރު ނުކުރެވެންވީ ސަބަބެއްނޭގޭ ކަމަށެވެ. ކޮންމެއަކަސް މާލެ މީހާއާއި އަތޮޅުތެރޭގެ މިހާގެ ފަރަގު ވަރަށްވެސް ރަނގަޅަށް ފެނިގެން ހިނގައްޖެއެވެ.\nއައްޑޫ ސިޓީގެ ރައްޔިތުންގެ ބޮޑު ތާޢީދެއް ރައީސް ސޯލިހުއަށް ލިބުނު އިރު އެމަނިކުފާނުގެ ސަރުކާރުން އަދި މިހާތަނަށް އައްޑޫ ސިޓީއަށް އެއްވެސް ކަމެއް ކޯށްދީފައި ނުވާކަންވެސް އެ ސިޓީގެ ރައްޔިތުން ދަނީ ފާހަގަކުރަމުންނެވެ.\nމީހުންގެ ލޮލުގައި އަނދުން އަޅުވައި މާލެއާއި ހުޅުމާލެ ދެމެދުގައި ބަސްދަތުރު ކުރާ ސްކޫލް ކުދިންގެ އަތުން ލާރި ނުނެގުމަށް ނިންމުމުން ރައްޔިތުންގެ ރުހުން ލިބުނީތޯއެވެ. ހިދުމަތްތައް ބޭނުންވެފަ ތިބި ރައްޔިތުން ދިރިއުޅެނީ ހަމައެކަނި މި ސަރަހައްދުގައިތޯއެވެ. އަތޮޅު ތެރޭގައި ދިރިއުޅޭ ކުދިންގެ ޙައްގުތައް ނިގުޅައިގަންނަން ސަރުކާރުން މަސައްކަތް ކުރަނީތޯއެވެ.\nނާސްތާގެ ޕްރޮގްރާމުންވެސް އެ ފަރަގު ވަރަށް ބޮޑަށް ފެންގެންދިޔައެވެ. ޕައިލެޓް ޕްލޭނެއްކަމަށް ބުނެ ސްކޫލުތަކެއް ހިމެނި އިރު އެތަނުން ގިނައީ މާލޭގެ ސްކޫލްތަކެވެ. އަތޮޅުތަކުގެ ސްކޫލްތަކުގެ ތެރެއިން ހިމެނިފައިވަނީ މަދު ސްކޫލްތަކެއްކަން ފާހަގަކޮށްލެވެއެވެ. މި ސަރުކާރުން މާލެއާއި އަތޮޅުތެރޭގެ ފަރަގު ނައްތާލަނީ މިގޮތައްބާވައެވެ.\nސަރުކާރު ކޯލިޝަން ރައީސް ސޯލިހު އައްޑޫސިޓީ މާލެ ސިޓީ


ކޮންމެ މީހަކު ފަހަތުގަ ފުލުހެއް، ފުލުސް ފަަހަތުގަ ސިފައިންގެ މީހެއް، ސިފައިންގެ މީހާ ފަހަތުގަ ބަހައްޓާނީ ކާކު؟\nއަނިޔާވެރިކަމުގެ އާދަ ދިވެހި މުޖުތަމައުގައި އަށަގެނެފައި މިވަނީ ބިރުގަންނަން ޖެހޭ މިންވަރަށެވެ. ގޭތެރެއިންވެސް ލިބެނީ އަނިޔާއެވެ. މަގުމައްޗަށް ނުކުތް ނަމަވެސް ލިބެނީ އަނިޔާއެވެ. ހައްލަކީ ހަމަ ކޮންމެ މީހެއްގެ ފަަހަތުގައި ފުލުހުން ބެހެއްޓުން ހެއްޔެވެ؟ އެހެންކަމަށްވާނަމަ ފުލުސް މީހާގެ ފަަހަތުގައި ބަަހައްޓަންޖެހެނީ ސިފައިންގެ މީހެއް ހެއްޔެވެ؟ އެހެންކަަމަށްވާނަމަ ސިފައިންގެ މީހާ ހިމާޔަތްކުރަން ބަހައްޓާނީ ކާކުބާވައެވެ!\nއަނިޔާވެރިވުމަށްފަހު ތަފާތު ބަހަނާތައް ދައްކަން މަސައްކަތް ކުރުމަކީ ވަރަށް ޢާންމު ކަމެކެވެ. ނަމަވެސް ޤަބޫލުކުރަންޖެހޭ ހަޤީޤަތަކީ އަނިޔާވެރިވުމަށް ދައްކާނެ ބަހަނާއެއް ނެތްކަމެވެ.\nޚާއްޞަކޮށް ގެވެށި އަނިޔާގެ މައްސަލަތައް ކުރިމަތިވުމުން ސަބަބުތައް ދެއްކުމަކީ ކުރެވޭނެ ކަމެއް ނޫނެވެ. އަނބިންނަށް ދަރިންނަށް އަނިޔާވެރިވުމަކީ އެއްވެސް ސިފައެއްގައި ކުރެވިގެންވާނެ ކަމެއް ނޫނެވެ. އެހެނީ އެމީހުންނަކީީ ތިމާގެ ބެލެހެއްޓުމުގެ ދަށުގައި ތިބި ބައަކަށްވުމެވެ.\nދަރިންނަކީ ﷲ ހަވާލުކުރައްވަވާ އެންމެ ބޮޑު އަމާނާތެވެ. ހަމަ އެފަދައިން އަނބިންނަށް ހެޔޮކޮށް ހިތުމަކީ އެންމެ މާތް ސިފަކަން އިސްލާމް ދީނުން އެނގެއެވެ.\nދެން އޮތީ އަނބިމީހާ ނުކިޔަމަންތެރިވުމެވެ. ބޭވަފާތެރިވުމެވެ. އަމުރުތަކަށް ނުކިޔަމަންތެރިވުމެވެ. އެހާލަތުގައި އަމަލުކުރަން އޮތް ގޮތް ވެސް އޮތީ ހާމައަށް ފެންނާށެވެ. މަޢާފްކޮށް އެކުގައި ނުއުޅެވޭވަރުގެ މައްސަލައެއް ނަމަ ދެމަފިރިންނަށް ދުރުވުމުގެ ފުރުޞަތު ﷲ ދެއްވަވައިފައިވަނީ މިފަދަ ސަބަބުތައް ކުރިމަތިވާނެތީއެވެ.\nރާއްޖޭގައި އަނިޔާވެރިކަން އިންތިހާއަށް ގޮސް ޢާންމުވެފައިވާއިރު މިނުބައި ސިފަ ފިލުވައި ލުމަކީ ހަމައެކަނި ކުރާ އަމުރަކުން މިއަދު ކުރެވެން އޮތް ކަމެއް ނޫންކަން އެންމެންވެސް ޤަބޫލުކުރެއެވެ.\nއަނިޔާވެރި ނުވުމަށް ﷲ އަމުރުފުލު ކުރައްވަވައިފައިވާ މިންވަރު އެންމެ ތުއްތު އިރުންސުރެ އުމުރާއި ގުޅޭގޮތުން އަންގައިދޭން ޖެހެއެވެ. ސްކޫލުތަކުގައި އެކަން ކިޔަވައިދީ އުނގަންނައިދޭން ޖެހެއެވެ. އަނިޔާވެރި ނުވުމުގެ އާދަ ކުދިންގެ ކިބައި އަށަގަންނަވަން ޖެހެއެވެ.\nދެން ބަލައިލަންވީ މިކަމުގައި ދަރިވަރުން ހޭލުންތެރި ކުރުވަން ސްކޫލުތަކުގައި މަސައްކަތް ކުރެވޭ މިންވަރަށެވެ. އެއްވެސް މިންވަރަކަށް އެކަން ކުރެވޭ ކަމާއިމެދު ސުވާލުތައް ގިނައެވެ.\nއަނިޔާ ލިބި މީހަކު މަރުވުމުން އެވާހަކަ ދެ ތިން ދުވަސްވަންދެން ދައްކައިލުމަކީ އެކަމަށް އޮތް ހައްލެއް ނޫނެވެ. ޙައްލު ހޯދޭނީ އަނިޔާވެރިކަން މުޖުތަަމއުން ފޮހެލައިގެންނެވެ.\nރަކީދޫގައި ކުޑަކުއްޖަކު މަރުވެފައި އޮއްވައި ފެނުމުން އެވާހަކަތައްވެސް ވަރަށް ގަދައަށް ދެކެވުނެވެ. ނަަމަވެސް ގުޅިގެން އެޅުނު ފިޔަވަޅުތަކާއިމެދު ވިސްނައިލުން ރަނގަޅެވެ.